
i  UltOLAE  POPEA 

1826 - 1908 


Cu  trupul  gârbovit  de  povara  anilor,  cu  sufletul  mâhnit  de 
decepţiile  zilelor  rele,  a  adormit,  într’o  zi  de  Sâmbătă  dela  sfâr¬ 
şitul  lui  Iulie,  venerabilul  moşneag,  Nicolae  Popea ,  episcopul  or¬ 
todox  al  Caransebeşului. 

Moartea  lui  —  mai  mult  coborârea  în  mormânt  a  unui  trup 
sdrobit,  decât  desincarnarea  unui  suflet  viu  —  n’a  fost  pentru 
nimeni  o  surprindere,  dupăce  adevăratul  Popea  se  stinsese  de 
mult.  Ea  a  stârnit  totuşi  în  multe  inimi  bune  un  suspin  de  jale 
curată,  într’altele  dimpotrivă  a  trezit  bucurie,  reînviind  nădejdi 
apuse  şi  visuri,  adăpostite  ’n  taină.  Pentru  aceia  însă,  cari  vedem 
într’ânsa  sfârşitul  unei  vieţi  trăite  în  muncă  cinstită,  ea  este  pri¬ 
lejul  cel  mai  potrivit  de  judecare  şi  apreţiere  a  arhiereului  răposat. 

Nicolae  Popea  se  cobora  dintr’o  străveche  familie  de  oameni 
buni  şi  senini,  din  Săcelele  Braşovului.  împărtăşit  încă  de-acasă 
cu  creştere  aleasă,  cu  simţ  de  dragoste  pentru  biserică  şi  pentru 
carte,  a  urmat  studiile  gimnaziale  în  Braşov  şi  în  Blaj,  de  unde  a 
trecut  la  studii  de  drept  în  Cluj  şi  a  sfârşit  ascultând  teologia 
la  universitatea  din  Viena. 

Pe  terenul  vieţii  publice  s'a  manifestat  pentru  întâia-oară  ca 
iurist  în  Cluj,  când  împreună  cu  câţiva  colegi  entuziaşti,  a  înfi¬ 
inţat  o  societate  de  lectură,  a  scris  articole  şi  conferinţe  literare  şi 
a  ţinut  discursuri,  cari  i-au  atras  duşmănia  profesorilor.  Re’ntors 
din  Viena  a  intrat  în  slujba  stăpânirii  austriace,  primind  un  post 
în  administraţie.  Calităţile  distinse  şi  destoinicia  lui  la  muncă  au 

atras  însă,  în  scurtă  vreme,  luarea  aminte  a  episcopului  Şaguna, 
care,  după  moartea  iubitului  său  secretar  Grigorie  Pantazi,  în¬ 
tâmplată  la  1854,  l-a  chemat  la  sine,  încredinţându-i  postul  de 
secretar  la  consistor  şi  profesor  la  seminarul  din  Sibiiu.  Mai 
târziu  părăsind  catedra,  a  rămas  în  administraţia  bisericească,  fiind 
numit  asesor  consistorial  şi  —  dupăce  la  sfatul  lui  Şaguna  in¬ 
trase  în  tagma  călugărească  —  înaintat  la  rangul  de  arhimandrit 
şi  vicar  arhiepiscopesc. 

In  restimpul  acesta,  dela  1855  până  la  1889,  când  este  ales 
cu  mare  însufleţire  episcop  la  Caransebeş,  Nicolae  Popea  lu¬ 
crează  neîncetat,  luând  parte  activă,  cu  peana  şi  cu  cuvântul,  la 
toate  manifestările  de  vieaţă  şi  înaintare  ale  bisericii  şi  nea¬ 
mului  său. 

Partea  cea  mai  însemnată  a  activităţii  sale,  cum  era  şi  firesc, 
s’a  desfăşurat  pe  terenul  bisericesc,  alături  de  Şaguna.  Câştigând 
prin  hărnicie  încrederea  Stăpânului  său,  ajuns  între  sfetnici  «mâna 
dreaptă  a  lui  Şaguna»,  răposatul  şi-a  luat  partea  de  ucenic  lu¬ 
minat  şi  conştient  la  toate  actele  şi  reformele  mari  bisericeşti  din 
epoca  de  luptă  a  anilor  1850 — 1870,  în  special  la  alcătuirea  şi 
inactivarea  Constituţiei  noastre  bisericeşti.  Era  atât  de  gelos  Ni¬ 
colae  Popea  pe  autonomia  bisericii  noastre,  Ia  urzirea  căreia  şi 
el  ostenise,  încât  spărturile  zidurilor  acestei  autonomii,  cari  dat 
i-a  fost  să  le  sufere  în  zilele  din  urmă,  pe  dânsul  l-au  umplut  de 
mâhnire,  mai  mult  ca  pe  oricine  altul.  Luptând  alăturea  cu  Şa¬ 
guna  pentru  redobândirea  mitropoliei,  s’a  crezut  în  drept,  să-i  ia 
şi  moştenirea  scaunului  său;  soartea  însă  l-a  hărăzit  altora,  lăsând 
lui  Popea  numai  desiluzia  amară,  din  care  nu  s’a  putut  reculege 
până  la  moarte.  Deşi  slujitor  al  altarului,  Nicolae  Popea  a  luat 
parte"activă  şi  la  vieaţa  noastră  politică.  Ca  deputat  în  dieta 
transilvană  şi  în  senatul  imperial  a  luptat  cu  hotărîre  pentru 
drepturile  bisericii  şi  naţiunii  sale.  Pentru  ţinuta  sa  politică  sta¬ 
tornică  şi  românească,  la  1881  a  fost  proclamat  de  prezident  al 
Comitetului  naţional,  în  care  calitate  a  reprezentat  totdeauna  po¬ 
litica  activistă,  inaugurată  de  Şaguna.  Credincios  până  la  moarte 
tradiţiei  politice  moştenite  dela  marele  său  dascăl  şi  idealului  său 
curat  naţional,  Nicolae  Popea  n’a  cochetat  niciodată  cu  oamenii 
stăpânirii,  nu  şi-a  pătat  cinstea  toiagului  său  arhieresc  şi  nu  şi-a 
profanat  dreptul  cel  sfânt  al  limbei  sale  cu  nici  un  prilej ;  iar 

politicianilor  târgoveţi  le-a  fost  pururea  duşman  declarat.  Nota 
aceasta  de  român  dârz  a  caracterului  său  i-a  atras  însă,  cum  era 
şi  firesc,  ura  stăpânitorilor,  prietini  ai  firilor  şovăitoare,  cari  la 
1886  nu  l-au  întărit  de  vice-prezident  al  «Asociaţiunii»,  iar  la 
1889  numai  cu  greu  l-au  confirmat  de  episcop  la  Caransebeş. 

In  sfârşit  Nicolae  Popea  a  fost  şi  un  cleric  cărturar ;  o  însu¬ 
şire  aceasta  cu  care,  afară  de  Şaguna,  prea  puţini  din  vlădicii 
români  se  pot  lăuda.  Opere  de  o  mare  valoare,  ce  e  drept,  nu 
ne-a  lăsat,  dar  lucrările  sale  literare,  pornite  din  dragostea  faţă 
de  trecutul  bisericei  şi  mai  ales  din  admiraţia  sinceră  faţă  de 
marele  ei  fiu,  Şaguna,  sunt  totuş  o  dovadă  a  mentalităţii  sale 
distinse.  A  scris  Vechea  mitropolie  a  Românilor  ortodocşi  din  Tran¬ 
silvania  şi  Ungaria,  susţinând  dogma  istorică  prin  care  se  legi¬ 
timau  luptele  pentru  reînfiinţarea  mitropoliei  noastre,  —  şi  pe 
urmă  scrierea  sa  biografică  despre  Arhiepiscopul  şi  Mitropolitul 
Andreiu  Baron  de  Şaguna,  urmată  de  Memorialul  acestuia,  care 
cuprinde  acte  şi  documente  privitoare  la  activitatea  marelui  ie¬ 
rarh.  Această  monografie  literară,  care  nu  îmbrăţişează  opera  lui 
Şaguna  în  toată  complexitatea  ei  şi  nu  o  zugrăveşte  în  toată 
măreţia  ei  covârşitoare,  deşi  nu  corespunde  întru  toate  cerinţelor  şti¬ 
inţifice,  rămâne  totuş  un  bogat  izvor  de  informaţie  sigură  pentru 
cercetările  ulterioare.  Modestele  sale  străduinţe  pe  terenul  literar 
au  fost  însă  răsplătite  mai  îmbelşugat,  decât  cele  de  pe  terenul 
bisericesc.  La  1900  Academia  din  Bucureşti  l-a  ales  membru  or¬ 
dinar  şi  atunci  episcopul  Popea  a  avut  frumosul  curaj  să  treacă 
graniţa  şi  în  faţa  Regelui  României  să  cuvinteze  înc’odată,  cu 
glasul  tremurând  de  entuziasm,  despre  faptele  mari  ale  marelui 
Şaguna. 

In  chipul  acesta  ni-se  înfăţişează  Nicolae  Popea  în  anii  săi 
de  vigoare  bărbătească,  după  cari  suntem  datori  să-l  preţuim,  şi 
astfel  a  rămas  până  ’n  ceasul  morţii:  un  adevărat  vlădică  româ¬ 
nesc. 

Trăind  şi  muncind  în  epoca  cea  mai  strălucitoare  a  bisericii 
noastre,  o  rază  din  lumina  aceasta  se  resfrânge  şi  asupra  lui. 
Istoria  noastră  bisericească  îl  va  pomeni  ca  pe  un  păstor  blând 
şi  cinstit,  iar  istoria  noastră  politică  ca  pe  un  luptător  mândru 
şi  înfocat.  Ultimul  său  gest  de  nobleţă,  ultima  licărire  a  unui 
opaiţ  gata  să  apună,  a  fost  testamentul  său,  prin  care  întreaga 

agoniseală  şi-a  lăsat-o  acelora,  pe  cari  i-a  păstorit  cu  credinţă. 
Cuceriţi  de  figura  lui  luminată  de  fapte  bune  şi  înfioraţi  de  va¬ 
lurile  primejdioase  prin  cari  se  strecoară  astăzi  corabia  bisericii 
noastre,  depunem  o  lacrimă  de  recunoştinţă  pe  ţărâna  vrednicului 
vlădica  Nicolae  Popea  şi  dorim  credincioşilor  săi,  cari  poate  nu 
l-au  preţuit  destul  în  vieaţă,  să  n’ajungă  vre-odată  vremea  să 
plângă  la  mormântul  lui  cu  lacrimi  amare!  Gh.  Tulbure. 

DESVOLTAREA  ISTORICĂ  A  ANULUI  BISERICESC 

Sărbătorile  Sf.  Cruci. 

Dintre  toate  relicviile  câte  s’au  păstrat  din  vieaţa,  petrecerea 
şi  mai  ales  dela  patimile  Domnului,  cea  mai  preţioasă  a  fost 
crucea  Domnului.  Crucea  înainte  de  venirea  lui  Hristos  era 
semnul  osândei  cu  moarte,  semnul  făcătorilor  de  rele,  pentrucă 
supliniâ  locul  acelui  lemn  de  ruşine,  pe  care  astăzi  sunt  spân¬ 
zuraţi  cei  osândiţi  la  moarte  prin  ştreang.  Scris  era  încă  în  legea 
veche:  blâstâmat  este  tot  celce  spânzură  pe  lemn.  Drept  aceea 
atât  înaintea  iudeilor,  cât  şi  a  păgânilor,  nu  era  lucru  mai  ruşinos 
decât  ca  cineva  să  moară  spânzurat  pe  cruce.  Hristos  încă  a 
fost  osândit  la  moarte  pe  cruce  şi  aceasta  s’a  socotit  ca  lucru 
de  ocară,  ca  lucru  de  râs  şi  nebunie.  Aceasta  ştiindu-o  s.  apostol 
Pavel,  scrie  cătră  Corinteni:  «Cuvântul  crucei  celor  peritori  ne¬ 
bunie  este,  iar  nouă  celorce  ne  mântuirn,  puterea  lui  Dumnezeu 
este...  căci  noi  predicăm,  pe  cel  răstignit ».  Drept  aceea  spre  a 
li-se  da  ocaziune  creştinilor,  ca  să-şi  arate  devotaţiunea  cătră 
lemnul  pe  care  Domnul  a  împlinit  mântuirea,  s’au  statorit  de 
timpuriu  de  cătră  biserică  anumite  zile  de  sărbătoare  întru  onoarea 
crucii  şi  întru  onoarea  unor  întâmplări  legate  de  dânsa. 

Biserica  orientală  sărbează  relativ  la  s.  cruce  trei  sărbători : 
Arătarea  crucei  pe  cer  lui  Constantin  cel  Mare,  la  7  Mai ;  Lemnul 
sau  aflarea  cinstitei  Cruci,  la  1  August  şi  înălţarea  Crucei,  la  14 
Septemvrie.  în  biserica  apusană  se  află  numai  două  sărbători  în 
onoarea  crucei :  Aflarea  cinstitei  cruci  la  3  Mai  şi  înălţarea  crucei 
tot  la  14  Septemvrie. 

1.  Cea  dintâi  este  aşadară  arătarea  crucii  la  7  Mai. 

Pe  la  305  rezignând  la  domnia  împărăţiei  romane  împăratul 
Diocleţian,  precum  şi  coregentul  său  în  favorul  cesarilor  Galeriu 

şi  Constantin  Clor,  Galeriu  continuă  cu  persecuţiunile  contra 
creştinilor  încă  şi  mai  vehement  Dar  bolnăvindu-se,  cu  puţin 
înainte  de  moartea  sa,  la  311,  dete  un  edict  de  toleranţă  pentru 
creştini,  care  însă  nu  aduse  creştinilor  nici  un  folos,  căci  Maximin 
continuă  persecuţiunile  şi  după  moartea  lui  Galeriu;  ba  pe  timpul 
lui  Maxenţiu,  care  usurpase  domnia  în  Italia  şi  Africa  (306 — 312) 
persecuţiunile  luaseră  dimensiuni  şi  mai  mari.  Cu  toate  acestea 
se  vede  că  se  apropie  timpul  de  triumf  al  creştinismului.  Bărbatul, 
care  duse  la  îndeplinire  acest  triumf,  a  fost  Constantin,  fiiul  lui 
Constantiu  Clor,  care  tocmai  pentru  aceea  căpătă  numele  de 
«Mare»-  în  resbelul  ce  purtă  el  pe  la  312,  contra  usurpatorului 
Maxenţiu,  i-se  arată  pe  cer  o  cruce  de  stele,  ce  purta  inscripţia 
„t 'r  t  om  o)  rixali  adecă  în  aceasta  (sau  sub  scutul  acestui  semn) 
vei  învinge.  Unii  susţin,  cum  e  Eusebius,  că  aceasta  vedenie  ar 
fi  avut-o  Constantin  ziua  mare  şi  încă  într’o  zi  senină,  iar  alţii, 
ca  Lactanţiu,  că  el  ar  fi  văzut  aceasta  vedenie  noaptea  în  vis. 
Oricum  ar  fi  fost,  din  istoria  vieţii  lui  Constantin  ştim  atâta,  eă 
el  îndată  după  aceasta  a  dat  poruncă  ca,  în  locul  acvilelor  de 
pe  steaguri,  să  se  pună  semnul  crucii.  Lupta  a  fost  continuată. 
Maxenţiu  fu  învins,  iar  Constantin  deveni  domnitor  şi  peste  Oc¬ 
cident.  Un  an  după  aceea,  la  313,  împreună  cu  Liciniu,  cum¬ 
natul  şi  colegul  său  de  împărăţie,  publică  edictul  dela  Mediolan, 
cu  care  dete  creştinilor  deplină  libertate  religionară  şi  îngădui 
ori-cui  a  se  face  creştin.  Intru  aducerea  aminte  de  acest  eveni¬ 
ment,  biserica,  mai  cu  samă  cea  din  Orient,  serbează  la  7  Mai, 
dar  nu  ca  praznic,  ci  numai  ca  sărbătoare  bisericească,  aceasta  zi 
ca  sărbătoare  de  biruinţă  a  biserică  creştine  asupra  păgânis- 
mului.  Când  s’a  introdus  anume  nu  avem  date  pozitive. 

2.  A  doua  sărbătoare  în  onoarea  cinstitei  cruci  are  de  obiect 
aflarea  aceleia.  Constantin  adecă,  după  trecerea  sa  la  creştinism, 
deşi  n’a  fost  botezat  până  mai  târziu,  totuş  luase  hotărîrea  de  a 
readuce  iarăşi  la  onoare  mormântul  Domnului,  care  în  multe  pri¬ 
vinţe  fusese  desonorat,  atât  de  Iudei,  cât  şi  de  păgâni.  îşi  pro¬ 
pusese  anume,  ca  pe  locul  unde  a  fost  răstignit  şi  îngropat,  să 
ridice  o  biserică.  In  scopul  acesta  el  trimite  pe  mamă-sa  Elena  la 
Ierusalim,  ca  să  facă  cercetările  de  lipsă.  Aceasta  pleacă  Ia  anul 
326.  După  mai  multe  cercetări,  aşa  ne  povesteşte  Paulin  din  Nola, 
făcute  pe  Goigota,  s’a  şi  aflat  mormântul  Domnului  şi  nu  departe 

de  aceia  îngropate  trei  cruci.  Nu  se  ştia  însă  acum  carea  este 
crucea  pe  carea  a  fost  răstignit  Domnul  Hristos.  După  mai  multe 
probe,  patriarhul  de  pe  atunci  al  Ierusalimului,  Macarie,  a  recurs, 
pentru  acurata  eruare,  la  ajutorul  lui  D-zeu,  deşi,  dupăcum  susţine 
sf.  loan  Gură  de  aur  în  Omilia  84  în  evang.  lui  Ioan,  ea  s’ar  fi 
putut  cunoaşte  de  pe  inscripţia  ce  pusese  Pilat  pe  crucea  lui  Isus. 
Aşa,  după  rugăciunile  făcute,  patriarhul  a  lăsat  să  fie  atinse  crucile 
pe  rând  de  o  muiere  bolnavă,  dar  de  neam  înalt.  Şi  când  ea  a 
fost  atinsă  de  crucea  lui  Hristos,  s’a  făcut  numai  decât  sănătoasă. 
Acest  fapt  ni-1  istoriseşte  Rufin;  Paulin  însă  şi  Sulpitiu  Sever 
susţin,  că  constatarea  s’a  făcut  prin  atingerea  cu  crucea  de  un  om 
mort,  care  apoi  îndată  recăpătându-şi  vieaţa,  a  înviat. 

Nemai  fiind  acum  îndoială,  care  să  fie  crucea  lui  Isus,  Elena, 
în  insufleţitoarea  bucurie  ce  avuse  pentru  aceasta  descoperire, 
împărţi  crucea  în  două,  trimiţând  o  parte  ia  Constantinopol,  iar 
cealaltă  rămânând  în  Ierusalim.  Din  cea  trimisă  la  Constantinopol, 
Constantin  desfăcu  câteva  părticele  pe  cari,  închise  într’o  raclă 
de  aur,  le  aşeză  în  statua  ce  se  ridicase  în  mijlocul  oraşului  în 
onoarea  lui  şi  carea  purta  inscripţia:  « Hristoase ,  D-zeul  meu, 
scutului  tău  încredinţez  eu  această  cetate ».  Din  ceealaltă  parte 
rămasă  se  dăruiră  părţi  mai  mici  şi  altor  biserici  ca  relicvii ;  ba 
se  trimise  o  părticică  chiar  şi  bisericei  din  Roma. 

Când  s’a  întrodus  anume  şi  această  sărbătoare,  care  a  rămas 
numai  bisericească,  încă  nu  se  ştie  pozitiv,  deşi  se  vede  că  faptul 
era  cunoscut  deja  pe  timpul  Sf.  Ioan  Gură  de  aur.  S’a  ivit  însă 
şi  aici  diferinţă  între  biserica  orientală  şi  apuseană  cu  privire  la 
timpul  serbării,  căci,  pe  cum  se  ştie,  biserica  orientală  serbează 
acest  fapt  la  1  August,  iar  cea  apusană  la  3  Mai.  Nu  e  nepro¬ 
babil,  că  în  Orient  timpul  aflării  crucii,  s’a  combinat  cu  ziua  sfin- 
ţirei  bisericei  ce  Elena  a  ridicat  pe  acel  loc  şi  aşa  aceste  serbări 
s’au  fixat  pe  1  August,  pe  când  terminul  de  3  Mai  al  bisericei 
apusene  şi-ar  afla  explicaţia  în  faptul  că  la  acest  termin  ar  fi  ajuns 
în  Roma  o  părticică  din  adevărata  cruce  a  lui  Isus.  Din  vieaţa 
papei  Leo  III  cel  puţin  se  ştie  că,  în  anul  811,  a  primit  dela  pa¬ 
triarhul  din  Constantinopol  ca  prezent  o  părticică  din  acea  re- 
licvie  închisă  într’o  raclă  de  aur.  De  altcum  serbarea  aflării  crucei, 
în  biserica  apusană  a  fost  introdusă  în  mod  oficial  de  cătră  papa 
Grigore  XI,  la  1376. 

3.  A  treia  sărbătoare  în  onoarea  sf.  Cruci  are  de  obiect 
înălţarea  aceleia,  în  ambele  biserici,  orientală  şi  apuseană,  prăznuită 
la  14  Septemvrie.  Istoricul  acestei  serbări  este  următorul:  Cele 
întâmplate  cu  ocaziunea  aflării  Crucii,  s’au  lăţit  odată  nu  numai 
în  Ierusalim,  ci  şi  în  ţinuturi  mai  depărtate  şi  creştinii  evlavioşi 
începuseră  a  alerga  la  Ierusalim  ca  să  vadă  crucea  lui  Hristos  şi 
să  i-se  închine.  Mulţimea  celor  adunaţi  s’a  sporit  cu  timpul  aşa 
de  tare,  încât  era  cu  neputinţă  ca  să  se  poată  apropia  de  dânsa 
şi  nu  puteau  ca  să  o  vadă.  Atunci  patriarhul,  văzând  pofta  cea 
mare  a  creştinilor  de  a  vedea  sf.  Cruce  şi  voind  să  le  împlinească 
dorinţa,  lasă  să  se  ridice  un  amvon,  apoi  luând  sf.  Cruce,  se  sui 
cu  dânsa  pe  amvon,  o  înălţă  în  sus  ca  să  o  poată  vedea  toată 
adunarea,  toată  mulţimea.  Poporul,  văzând  acum  crucea  Domnului, 
în  evlavia  sa,  s’a  plecat  cu  faţa  la  pământ,  s’a  închinat  ei  şi  a 
strigat:  Doamne  milueşte-ne.  In  aceasta  întâmplare  este  deci  ase 
căuta  obârşia  acestei  sărbători,  carea  are  numele  de  « înălţarea  şi 
închinarea,  cinstitei  şi  de  vieaţă  făcătoarei  Craci». 

Şi  pe  cum  se  poate  vedea  şi  se  ştie  din  tipicul  serbării,  atât 
ceremonialul  de  înălţare,  cât  şi  cel  de  închinare,  se  susţine  şi  re- 
peţeşte  până  în  ziua  de  astăzi.  Deci  începutul  acestei  sărbători 
se  poate  reduce  până  în  seci.  IV,  de  când  a  început  a  deveni 
chiar  universală. 

Solemnitatea  sărbătorii  s’a  mărit  încă  prin  o  întâmplare  din 
seci.  al  VII.  Dela  592—628  a  domnit  peste  Perşi  Chosroes  II. 
Acesta  pe  la  615  năvălind  asupra  Ierusalimului,  îl  cuprinse  şi, 
jăfuindu-1,  luă  şi  duse  ca  trofee  şi  crucea  lui  Isus,  lancea  şi  bu¬ 
retele.  Pe  ceste  doauă  din  urmă  patriarhul  Nichita  însă  ajunse  a 
le  rescumpăra  dela  un  soldat  persian;  crucea  însă  remase  perdută. 
Şi  a  remas  perdută  până  la  628.  Atunci  împăratul  bizantin  He- 
raclie  dădu  răsboiu  asupra  Perşilor,  învinse  pe  Chosroes  şi,  pe 
lângă  eliberarea  patriarhului  şi  a  creştinilor  duşi  în  prinsoare,  a 
izbutit  a  recăpăta  şi  sf.  cruce,  pe  carea  o  aduse  acum  şi  o  înălţă 
iarăş  în  biserica  din  Ierusalim  (unii  susţin  că  la  Constantinopol) 
în  14  Septemvrie  629.  De  atunci  sărbătoarea  înălţării  s’a  sta- 
torit  şi  fixat  definitiv,  ca  praznic  pe  ziua  de  14  Septemvrie,  săr¬ 
bătoare  cu  caracter  universal,  festum  fori  et  chori,  şi  se  sărbează 
cu  un  ceremonial  special,  care  se  poate  vedea  în  tipicul  zilei,  la 
care  avizăm  pe  fiecare  preot. 

Dacă  sărbătoarea  Arătării  crucei  pe  cer  s’a  putut  considera 
cu  serbarea  triumfală  a  creştinismului  asupra  păgânismului,  apoi 
înălţarea  Crucii  se  poate  considera  cu  triumful  şi  biruinţa  cre¬ 
ştinismului  asupra  mohamedanismului.  Şi  e  uşor  de  înţeles  de 
ce  în  orient  această  sărbătoare  se  serbează  cu  atâta  solemnitate, 

A 

ba  ea  a  devenit  chiar  începutul  anului  bisericesc.  In  apus,  săr¬ 
bătoarea  a  fost  introdusă  îndată  după  biserica  orientală,  de  cătră 
popa  Honoriu  I  (626 — 638),  n’a  avut  însă  nici  odată  însemnătatea 
pe  carea  a  avut-o  în  orient. 

Pentru  marea  sa  însemnătate,  serbătoarea  înălţării  Crucii  se 
serbează  cu  post,  şi  îi  premerge  un  post  de  câteva  zile,  numit 
postul  crucii,  spre  reamintirea  patimilor  Domnului  nostru  Isus 
Hristos,  iar  ca  amintire  a  înălţării  şi  pentru  deşteptarea  evlaviei 
creştineşti  s'a  introdus  şi  vulgarizat  obiceiul  de  a  se  ridica  pe  la 
biserici,  prin  cimiterii,  peia  morminte  şi  alte  locuri  de  privelişti 
cruci  cu  răstignirea  Domnului  Hristos,  puse  şi  aşezate  spre  ve¬ 
derea  creştinilor.  G.  Pletosu. 


MODERNISMUL  SI  ENCICLICA  „PASCENDI". 

(Urmare). 

Pornim  iar  dela  aceea  figură  de  preot,  care  ar  voi  să  lucreze 
în  societate.  Presupunem  că,  ciocniturile  dela  început  nu  l-au  des¬ 
curajat  şi  că  aşa  cum  o  putea,  vrea  să  lucreze  singur.  Se  apucă 
să  expue  creştinismul  la  cei  pe  care  vrea  să-i  câştige  pentru 
Hristos.  însă  aici  alte  greutăţi:  el  n’are  de  a  face  numai  cu  per¬ 
soana  Mântuitorului  şi  ce  e  în  directă  legătură  cu  dânsa,  ci  se  gă¬ 
seşte  în  mijlocul  unui  sistem  doctrinal  închegat,  declarat  că  e  în¬ 
văţătura  Bisericii.  Vine  să-l  expue  aşa  cum  îl  are  în  cărţile  lui 
şi  să-l  susţie  pe  cât  i-o  fi  cu  putinţă.  Dar  cei  cu  care  se  între¬ 
ţine  el  nu  vor  să  primească  lucrurile  atât  de  uşor.  De-ar  fi 
numai  Hristos,  ar  merge,  spun  ei,  dar  voi  aveţi  o  mulţime  de  lu¬ 
cruri  pe  care  trebue  să  le  admită  cel  pe  care  voiţi  să-l  atrageţi 
în  lagărul  vostru.  Unde  însă  să  găseşti  omul  luminat  de  azi, 
care  să  creadă  în  fel  de  fel  de  istorii  ale  vechiului  Testament,  cu 
oprirea  soarelui  în  loc  de  Iosua,  cu  istoria  biblică  despre  crea- 
ţiune!  Şi  apoi  la  dreptul  vorbind,  Părinte,  pentru  ce  aş  crede  în 
toate  acestea:  Eu  mă  simt  un  biet  om  păcătos,  pentru  a  cărui 
vieaţă  morală  îmi  trebue  comunitatea  morală  cu  Hristos.  El  îmi 

dă  mie  atâta  idealism  în  vieaţă,  că  mă  face  să  mă  simt  mai  uşurat 
şi  biruind  apăsările  ispitelor  lumii.  Pentru  ca  se  menţin  însă 
această  comunitate  cu  dânsul,  ce  nevoe  am  eu  să  cred,  că  omul 
e  numai  de  6000  de  ani  pe  pământ,  ori  că  lumea  'a  fost  adusă 
în  fiinţă  în  şase  zile.  Chestiunile,  mi  se  pare,  că  nu-s  de  loc  în 
legătură;  eu  am  nevoe  de  personalitatea  vie,  incomparabilă  a 
Mântuitorului,  care  vorbeşte  inimii  mele,  Sfinţiile  voastre  îmi  oferiţi 
enunţări  intelectuale,  cari  în  principiu  nu  se  deosebesc  de  alte 
expuneri  intelectuale,  precum  suma  unghiurilor  unui  triunghiu 
este  egală  cu  două  unghiuri  drepte.  Deci  eu  nunumai  că  nu  cred 
în  cele  ce-mi  pretinzi,  ca  să  pot  întră  în  staulul  vostru,  ci  încă 
le  şi  tai  cu  totul  din  orizontul  meu  religios.  Cum  în  comuni¬ 
tatea  mea  cu  Hristos  n’am  nevoe  să  ştiu  istoria  cea  cu  unghiu¬ 
rile,  aşa  n’am  nevoe  să  ştiu  de-a  fost  lumea  adusă  la  fiinţă  în 
şase  ori  şaisprezece  zile.  De  mi-or  trebui  mie  date  de  natura 
asta,  mă  îndreptez  eu  spre  geologie  —  e  treaba  ei,  nu  a  Sfinţiilor 
voastre.  Pentru  trebuinţa  mea  eu  reţin  din  toată  istoria  un  singur 
lucru,  lumea  e  adusă  în  fiinţă  de  Dumnezeu,  omul  provine 
dela  Dumnezeu  şi  se  află  sub  a  sa  stăpânire.  Lasă  că  e  o  co¬ 
pilărie  a  mai  umbla  cu  6000  de  ani  pentru  vechimea  omului,  dar  nu 
înţeleg  pentruce  voi  preoţii  ţineţi  atâta  la  chestiunea  aceasta, 
căci,  în  definitiv,  nu  e  o  chestiune  religioasă.  Religioasă  e  acea 
care  priveşte  raporturile  omului  cu  Dumnezeu,  şi  pentru  asta  nu 
e  nevoe  să  ştim  dacă  au  fost  peştii  mai  înainte  de  balauri, 
ori  dimpotrivă.  Vei  spune,  că  chestiunea  face  parte  din  Biblie. 
O  fi,  dar  tot  o  chestiune  este,  dacă  voi  trebue  să  luaţi  în  spinare 
tot  ce  spune  Biblia. 

în  mijlocul  focului  şi  zelului  lui,  iată-1  acuma  pe  preot  în 
strâmtoare,  şi  izbindu-se  de  o  pedecă  la  care  nu  se  aştepta.  Ce 
să  facă?  să  renunţe  la  învăţătura  bisericească?  Nu  se  poate,  nu 
idei  personale  vrea  el  să  împărtăşească  lumii,  ci  ideile  lui  Hristos. 

Şi  aşa  se  pune  pe  gânduri.  Decum  s’a  pus  la  asta,  şi  în¬ 
colţeşte  într’ânsul  modernismul. 

Pe  Hristos  să-l  predic,  dar  iată  că  spun  atâtea  lucruri  care 
predicării  lui  Hristos  nu-i  fac  nici  cald  nici  rece.  Dar  e  învă¬ 
ţătura  Bisericii !  Aşa  e,  însă  câte  diferenţe  n’au  fost  în  modul 
de  a  pricepe  învăţăturile  Bisericii!  Ba  încă  s’au  considerat  ca 
făcând  parte  din  învăţătura  ei  lucruri  care  erau  străine.  Timpul 

a  adus  o  separare  de  probleme,  într’o  parte  stau  cele  ştiinţifice, 
într’alta  cele  religioase.  Multă  vreme  s’au  confundat.  Dar  cine 
ne  garantează  nouă,  că  confuziuni  de  acestea  nu  există  încă  şi 
se  consideră  drept  învăţături  bisericeşti  lucruri,  care  pentru  ea 
nu-s  de  nici  un  interes. 

Astfel  de  exemplu,  când  Biserica  catolică  se  opunea  lui 
Galilei  în  chestiunea  învârtirii  pământului,  pe  ce  bază  se  opunea? 
Pe  o  bază  mincinoasă,  şi  azi  când  ne  uităm  la  dânsa,  vedem  cu 
limpezime  cât  de  despărţite  erau  problemele  şi  cât  de  puţin  avea 
a  face  Biserica  cu  o  chestiune  astronomică. 

Asemenea  cu  Copernic.  Cartea  sa,  Revoluţiunea  corpurilor 
cereşti ,  n’avea  nici  în  clin  nici  în  mânecă  cu  interesele  religioase 
ale  Bisericei  şi  cu  predicarea  lui  Hristos.  Insă  problemele  se 
confundau,  Biserica  lua  în  sânul  său  lucruri  care  n’o  priveau. 
Din  cauza  asta  cartea  lui  Copernic  fu  pusă  la  indexul  cărţilor 
oprite  în  1616.  «Căci,  aşa  scria  în  decretul  congregaţiunii  in- 
«dexului  din  Roma,  a  pretinde  că  pământul  nu  stă  în  mijlocul  lumii, 
«că  se  mişcă,  ba  încă  face  o  rotaţiune  zilnică,  e  absurd,  filozofic 
« fals  şi  cel  puţin  o  credinţă  greşită.  Pentru  aceasta  trebue  oprită 
«noaua  învăţătură  ca  eroare  pitagoreică,  pentruca  să  nu  se  în- 
«tindă  mai  departe  „spre  păgubirea  adevărului  catolic".  Deci 
«congregaţiunea  Indexului  se  lasă  călăuzită  nu  de  motive  reli- 
«gioase,  ci  filozofice.  Atât  de  mult  sistemul  lui  Aristotel  şi  Pto- 
«lomeiu  era  pus  în  legătură  cu  sfânta  Scriptură  şi  învăţătura  creştină, 
«încât  se  privea  ca  parte  indispensabilă  din  credinţa  creştină  sau 
«catolică»  \ 

Deci  declararea,  că  cutare  parte  e  învăţătura  Bisericii,  are 
încă  nevoe  de  preciziune,  căci  de  multeori  teologii  au  văzut  ca 
învăţătură  a  Bisericii  ceeace  ei  au  vrut  să  vadă.  încât  avem  a 
face  nu  numai  cu  învăţătura  Bisericii  ca  atare,  ci  şi  cu  chipurile 
în  care  teologii  consideră  învăţătura  Bisericii,  şi  tocmai  ele  te 
încurcă,  pentruca  cuprind  într’ânsa  lucruri  străine  de  Biserică  şi 
de  care  ea  n’are  nevoe  în  opera  ei  de  mântuire. 

Astfel,  în  chestiunea  creaţiunii  noi  avem  de  furcă  mai  mult 
cu  felul  teologilor  de  a  privi  dogma  creaţiunii:  lumea  în  şase 
zile.  Da  de  ce  adecă  în  şase  zile?  şi  de  ce  adecă  sistemului 


1  Pfannkuche:  Religion  it.  Naturwissensckaft  in  kampf  u.  Frieden  Leipzig  p.  65. 

teologic  îi  trebue  aceste  amănunte  astronomice  şi  geologice? 
fac  ele  parte  din  dogma  care  enunţă  adevărul  fundamental,  că 
tot  ce  există  îşi  are  obârşia  în  Dumnezeu?  Iată  chestiune  care 
nu  trebue  trecută  cu  vederea,  pentrucă  noi  nu  suntem  obligaţi 
să  primim  ca  dogmă,  învălişul  în  care  teologii  au  pus-o. 

Ce  a  putut  da  naştere  la  faptul  că,  toate  amănuntele  au  fost 
privite  ca  făcând  parte  integrantă  din  dogmă?  Mai  întâi,  se  în¬ 
ţelege,  faptul  că  la  început  speculaţiunile  religioase  şi  cu  ideile 
ştiinţifice  au  făcut  un  tot  inseparabil.  Ştiinţa  însă  mai  târziu  s’a 
desvoltat  separat  şi-a  venit  să  conteste  unele  din  elementele 
ştiinţifice,  pe  care  religiunea  le  amestecase  cu  învăţăturile  sale, 
cum  am  văzut  în  cazul  lui  Copernic.  Teologii,  care  se  deprin- 
seseră  să  vadă  lucrurile  astfel,  ce  au  făcut?...  s’au  lăsat  în  nă¬ 
dejdea  inspiraţiunii :  Biblia  e  inspirată,  deci  tot  ce  e  într’ânsa  e 
adevărat.  Astfel  însuş  Luther  zicea  contra  lui  Copernic:  «După 
cum  sf.  Scriptură  arată,  soarele  l-a  oprit  Iosua,  nu  pământul  ». 
Deci  adevărurile  ştiinţifice  erau  răsturnate  cu  autoritatea  Bibliei 
şi  asta  pe  baza  inspiraţiunii.  Aşa  că  principiul  inspiraţiunii  a 
servit  teologilor  pentru  a  înţepeni  în  anumite  forme  unele  puncte 
de  doctrină, 

însă  ce  este  acest  principiu  de  inspiraţiune?  Este  un  metru 
de  măsurat  adevărul,  însă  aplicat  de  teologi  cum  au  vrut  şi  nici 
azi  nu  sunt  de  acord  cum  trebue  luat. 

La  început  n’au  dat  scriitorilor  biblici  nici  o  libertate,  i-au 
făcut  simple  instrumente  în  mâna  Duhului  sfânt.  Mai  târziu  când 
li  s’a  părut  teoria  aceasta  prea  prea,  nu  s’au  mai  acăţat  de  fie¬ 
care  cuvânt  ca  provenit  dela  Duhul  sfânt,  ci  au  spus  că  a  fost 
numai  o  influenţare  lăuntrică  asupra  scriitorilor  de  a  scrie  şi  a 
scrie  adevărat. 

Nimic  un  garantează  însă  că  această  aplicare,  care  a  dat-o 
principiului  inspiraţiunii,  e  aplicarea  cea  mai  dreaptă  şi  că  n’au 
să  mai  treacă  la  alta.  Dimpotrivă,  cum  foarte  raţională  pare  li¬ 
mitarea  acestui  principiu  la  adevărurile  de  credinţă,  cu  excluderea 
tuturor  mărunţişurilor  botanice,  zoologice,  geologice,  astronomice, 
istorice,  etc.,  în  care  autorul  liber  a  fost  să  greşască,  e  probabil 
că  aici  se  va  ajunge. 

Astfel  am  presupus  că  judecă  preotul,  care  îşi  ia  ca  problemă 
să  înfăţişeze  lumii  binecuvântările  lui  Hristos  şi  că,  în  faţa  obiec- 

ţiuniior  de  care  se  izbeşte,  găseşte  unele  arme  grele  de  purtat, 
neducând  la  scop,  trebuind  să  fie  adaptate  descoperirilor  şi  cuge¬ 
tărilor  de  azi.  Din  dorinţa  de  a  avea  cât  mai  mare  izbândă  cu 
predicarea  sa,  găseşte  că  unele  învăţături  nu-s  precizate,  că  se 
fac  confuziuni,  că  se  închid  în  comoara  bisericii  lucruri  care  nu 
numai  n'o  privesc,  dar  îşi  face  rău  zadarnic  dacă  ţine  morţiş  la 
ele,  fiindcă  lumea  se  depărtează  de  dânsa  şi  n’o  poate  câştiga 
dacă-i  impui  sacrificii  intelectuale  la  care  nu  poate  renunţa.  Aşa 
că  preotul  ajunge  la  urmă  să  conceapă  şi  el,  că  există  întradevăr 
între  Biserică  şi  ştiinţă  o  separaţiune  de  probleme,  separaţiune 
care  nu  e  încă  completă,  ci  se  îndeplineşte  treptat-treptat. 

Un  asemenea  preot  va  fi  şi  el  declarat  modernist  şi  combătut. 

Intr’adins  am  pus  cazul  unui  modernist  pe  chestiunea  crea- 
ţiunii  după  Biblie,  pentrucă  chiar  există  un  preot  în  Florenţa, 
manifestat  ca  modernist  şi  suspendat  pe  această  chestiune. 

Ce  urmează  din  toate  acestea?  Urmează  că  starea  de  suflet 
a  moderniştilor  nu  e  starea  de  suflet  a  unor  zurbagii,  cari  vor 
să  facă  să  se  vorbească  de  dânşii,  cum  nedrept  îi  tratează  papa. 
Şi  nici  curiozitatea  bolnavă,  ori  mândria  îi  ceeace-i  împinge  spre 
modernism,  ci  dimpotrivă,  considerarea  serioasă  a  rolului  de  preot. 
Ei  sunt  oameni  care  sufăr  văzând  lumea  depărtată  de  Hristos 
şi  cu  multe  sudori  se  silesc  s’o  recâştige.  Toţi  sunt  oameni  mun¬ 
citori,  morali,  studioşi,  mult  superiori  celor  care-i  combat.  Ei 
caută  fel  de  fel  de  căi,  de  a  da  religiunii  o  tărie,  pe  care  în  mare 
parte  au  perdut-o.  Cum  această  umblare  a  lor  pe  diferite  căi,  pentru 
a  fundamenta  religiunea,  e  o  experimentare  şi  explorare,  e  uşor 
de  înţeles,  că  se  comit  multe  greşeli,  lucru  pe  care  nici  ei  nu-1  neagă. 

Modernismul  e  opera  catolicilor  sinceri  şi  de  stimat,  precum  Tyrell 
în  Anglia,  Don  Romolo  Murri  şi  Fogazzaro  în  Italia,  abatele  Loisy  în 
Francia.  în  ochii  lui  Piu  X,  marea  greşalâ  a  moderniştilor  e  că  studiază 
religiunea  plecând  dela  faptul  omenesc  al  experienţei  religioase.  Ei  nu 
vor  să  recunoască  decât  ceeace  prind  în  ei  înşişi.  Sentimentul  religios, 
credinţa,  există  întrânşi  dar  dogma,  istoria  şi  învăţământul  Bisericii,  zic 
ei,  sunt  supuse  acţiunii  timpului,  descoperirilor  ştiinţei,  schimbărilor  în 
spirite.  Şi  asta  e,  după  enciclică,  ceeace  trebue  combătut. 

în  sfârşit,  deşi  recunoscând  progresul  ştiinţific,  papa  se  sileşte  sâ 
păstreze  un  şanţ  adânc  între  teologie  şi  ştiinţă.  Auguste  Sabatier  socotea 
că,  teologia  care  e  studiul  şi  explicarea  experienţei  creştine,  trebue  să  fie 

independentă,  dar  nu  izolată.  Ea  rămâne  deschisă  acţiunii  tuturor  ştiinţelor 
particulare  şi  întreţine  cu  dânsele  rclaţiuni  neîncetate.  Pentru  a  ajunge 
la  idealul  adevărului  care-1  urmăreşte,  are  nevoe  de  colaborarea  tuturor 
celorlalte  ştiinţe.  Prin  urmare  ea  trebue  să  se  ţie  gata  a-şî  lărgi  punctul 
său  de  vedere  pentru  a  face  loc  tuturor  descoperirilor,  care  măresc  sau 
precizează  cercetarea  omenească  asupra  universului.  Teologia  nu  e  deci 
o  ştiinţă  închisă  şi  încheiată,  după  cum  nici  celelalte  nu  sunt;  ea  îşi  repetă 
cu  mai  multă  convingere  şi  mai  multă  sinceritate  cuvântul  apostolului : 
«Noi  cunoaştem  numai  în  parte». 

în  această  ordine  de  idei  creştinului  ii  place  să  cugete  că,  opera  de 
reflectare  filozofică,  oricât  de  indispensabilă,  totuş  nu  e  principiul  esenţial 
în  ordinea  vieţii  creştine,  şi  că,  cum  scria  Sabatier,  există  încă  ceva  mai 
urgent,  mai  trebuincios  decât  a  explica  experienţele  de  pietate :  e  a  le  face  \ 

Moderniştii  lucrează  în  domeniul  teologiei  pentru  lărgirea 
vederilor  ei,  şi  în  sânul  Bisericii,  pentru  a-i  lărgi  acţiunea  şi  in¬ 
fluenţa.  Din  cauza  asta,  cu  toată  dorinţa  duşmanilor  lor  de  a-i 
scoate  din  Biserică,  ei  rămân  locului,  lucrând  cu  tot  devotamentul 
de  care  sunt  capabili  pentru  biruinţa  Bisericii  lui  Hristos. 

Cum  am  spus,  greşeli  se  comit,  însă  fondul  moderniştilor  e 
o  puternică  simţire  religioasă  şi  nimic  necurat  nu  e  în  sufletul  lor. 
Sunt  duşmani  straşnici  ai  Vaticanului,  pentrucă  el  cu  năzuinţele 
sale  politice  sminteşte  pe  mulţi  în  lume,  în  special  în  Italia,  ali¬ 
mentează  urile,  de  care  profită  anticlericalii,  şi  astfel  religiunea 
e  păgubită. 

Am  vorbit  până  aici,  în  acest  capitul  de  evoluţiutiea  internă 
şi  starea  de  suflet  a  moderniştilor.  Să  vedem  acum  situaţiunea  lor. 

Ei  sunt  mai  toţi  în  clerul  inferior,  fiindcă  în  ierarhia  supe¬ 
rioară,  se  înţelege,  că  cercurile  conducătoare  n’au  să  pue  moder¬ 
nişti.  Dar  în  acest  cler  inferior  sunt  mulţi.  Iată  ce  spune  despre 
ei  d-I  Gaston  Riou  în  Revue: 

Scrierile  lui  Fogazzaro,  Mimă,  Minochi,  Semeria  sunt  cetite  pretutin- 
denea;  uneie  provincii  sunt  năpădite  cu  totul  de  spiritul  modernist;  bro¬ 
şuri  secrete  pătrund  în  seminare.  Francia  e  cetăţuia  mişcării.  Sunt  în- 
tr’ânsa  luptători,  intelectuali  şi  iniţiatori  practici.  Discreţiunea  ne  face  o 
datorie  să  tăcem  nume  ilustre  din  lumea  laică,  ca  şi  din  cea  ecleziastică; 
dar  ajunge  să  amintim  pe  acele  ale  abaţilor  Loisy,  Klein,  Laberthonniere, 
Hemmer  şi  Houtin  şi  d-nii  Paui  Sureau,  Blondei  şi  Eduard  Le  Roy,  pe 
care  osândile  din  anii  din  urmă  şi  ameninţări  mai  nouă  i-au  arătat  aten- 

ţiunii  publice,  pentru  a  proba  că  modernismul  cuprinde  pe  toţi  maeştrii 
scumpi  tinerei  generaţiuni  credincioase,  pe  toţi  acei  care  cu  aceiaş  dra¬ 
goste  iubesc  adevărul  creşin,  ştiinţa  şi  democraţia,  într’un  cuvânt  elita 
intelectuală  şi  morală  a  catolicismului  francez. 

Mişcarea  îmbrăţişează  prelaţi 5  şi  simpli  abaţi,  laici  şi  călugări.  Autorul 
Legendelor  aghiografice  e  un  iezuit.  Ajunge  un  profesor  întrun  seminar, 
la  curent  cu  ideile  Monseniorului  Duchesne  şi  abatelui  Loisy,  pentruca  o 
dieceză  să  se  prefacă.  Ştiu  în  special,  una  unde  episcopul  nu-şi  poate  găsî 
un  secretar  în  afară  de  clerul  modernist.  In  sfârşit,  o  comunicare  pe  care 
desfid  pe  oricine  să  o  răstoarne,  îmi  îngădue  să  afirm  că,  dacă  papa  a 
lăsat  să  treacă  atâta  timp  până  să  numească  pe  cardinalii  la  care  Francia 
avea  drept,  este  că  singurii  candidaţi  care  prin  renumele  şi  ştiinţa  lor  pă¬ 
reau  că  s’ar  impune  alegerii  lui,  consideră  pe  modernişti  nu  ca  vrăjmaşii 
bisericii,  ci  ca  cei  mai  buni  soldaţi  ai  ei.2 

In  Germania  modernismul  nu  e  atât  de  puternic,  şi  chiar 
dacă  există,  nu  face  atâta  sgomot.  El  lucrează  mai  pe  tăcute  în 
universităţi.  Din  sinul  lor  s’au  manifestat  doi  bărbaţi  cu  ocaziunea 
enciclicei:  profesorii  Ehrhard  dela  Strassburg  şi  Schnitzer  dela 
Miinchen.  Amândoi  au  combătut-o. 

Foarte  puternică  însă  este  mişcarea  în  Italia,  lată  ce  spune 
pastorul  Rostagno  din  Palermo,  într’o  conferenţă  ţinută  în  Geneva: 

In  momentul  acesta  se  află  în  Italia  o  elită  de  cugetători,  savanţi, 
literaţi  cari,  continuând  a  recunoaşte  binefacerile  religiunii  din  punct  dc 
vedere  moral  şi  social,  au  perdut  orice  încredere  în  catolicismul  roman, 
şi  această  mişcare  n’a  făcut  decât  să  se  accentueze  în  cursul  anului  1907. 
Multe  lucrări  importante  se  ivesc  chiar  din  sinul  bisericii,  semnalând  adâncile 
trebuinţe  ale  sufletelor.  Să  cităm  între  altele  O  criză  sufletească  în  catolicism , 
fără  nume  de  autor  şi  tipograf;  apoi  o  scrisoare  deschisă:  cătră  Piu  X, 
Ce  voim ,  în  care  o  grupă  de  preoţi  revindică  cu  tărie  drepturile  ştiinţei  şi 
conştiinţei.  Mai  târziu,  spre  sfârşitul  anului,  apare  un  frumos  volum  inti¬ 
tulat:  Programul  moderniştilor ,  cuprinzând  studii  temeinice  asupra  valorii 
comparative  a  religiunilor,  Ştiinţa  şi  credinţa,  Biserica  şi  Statul.  Vaticanul 
loveşte  fără  milă  revista  modernistă  Rinnovamento ,  pe  abatele  Murri  şi  a 
sa  Cultura  Sociale,  pe  abatele  Minocchi  din  Florenţa  şi  a  sa  Revistă  de 
studii  religioase ,  pe  profesorul  Bonaccorsi  şi  a  sa  Revistă  de  ştiinţe  te¬ 
ologia ?;  destitue  pe  profesorul  Buonainti  dela  catedra  sa  de  filozofie  Ia 
Roma,  pe  Mons.  Fracassini  din  directoratul  seminarului  din  Perugia;  că¬ 
lugărului  barnabit  Ghignoni  îi  interzice  să  predice  şi  altora  încă.3 

_  _ _____  * 

1  In  biserica  catolică  prin  prelaţi  nu  se  înţeleg  nutnai  cei  cu  hirotonie  de  arhiereu, 
ci  şi  unii  preoţi,  distinşi  cu  acest  titlu. 

2  Citat  după  Journal  de  Geneve,  9  Martie  1908. 

*  Journal  de  Genhe.  29  Ianuarie  1908. 


Ce  lucrează  acum  aceşti  modernişti  ?  Cu  aceasta  ne  stră¬ 
mutăm  puţin  în  Francia.  Ei  au  la  Paris  o  editură  a  lor,  «Librairie 
critique»,1 2  unde-şi  publică  scrierile  lor. 

Asta-i  o  casă  catolică,  dar  independentă.  Enciclica  nu  i-a  oprit  lucrările. 
De  câteva  luni  ies  din  teascurile  sale  o  serie  de  cărticele  scrise  de  abaţi 
sau  fost  abaţi.  Aceste  cărţi  de  istorie  religioasă,  de  critică  filozofică  au  o 
valoare  reală.  Ele  mărturisesc,  împreună  cu  marile  reviste  moderniste,  despre 
marile  progrese  îndeplinite  de  catolici  într’un  domeniu  unde  până  acum 
protestanţii  domneau  ca  stăpâni.  Fără  îndoială,  cum  se  întâmplă  totdeauna 
în  întâia  fază  a  unei  mişcări  de  acest  soi,  spiritul  critic  e  prea  năvalnic, 
substanţa  religioasă  a  dogmelor  şi  riturilor  e  momentan  lăsată  la  o  parte, 
legătura  conştiinţei  omeneşti  cu  Evanghelia  mântuirii  pare  cam  slăbită.  Eu 
nu  scap  din  vedere  aceste  defecte  ale  modernismului,  defecte  inerente, 
repet,  întâielor  incursiuni  întreprinse  de  cugetarea  liberă  în  câmpul  pietăţii, 
dar,  cu  toate  aceste  rezerve,  e  cu  neputinţă  să  trecem  cu  vederea  valoarea 
ştiinţifică  şi  morală  a  acestor  publicaţiuni.  Ele  sunt  sincere,  luminoase, 
foarte  bine  scrise  şi  descopere  Franciei  laice  comoara  de  puteri  cerebrale 
pe  care  catolicismul  le  stăpâneşte  încă  şi  mai  mult  decât  oricând.  Enciclica 
vrea  să  distrugă  aceste  puteri;  dar,  fără  sprijinul  puterii  civile,  ajunge-va 
vre-odată  la  asta? 

Printre  aceste  scrieri  îmi  iau  libertatea  să  semnalez  două  care  au 
apărut, de :  curând.  Cea  dintâi,  despre  minune  şi  critica  ştiinţifică,  de  Santyves, 
autorul  binecunoscut  al  Reformei  intelectuale  a  clerului  şl  libertatea  învă¬ 
ţământului,  e  însufleţit  de  spiritul  cel  mai  imparţial  şi  cel  mai  informat. 
Va  ajunge  să  cităm  pasagiul  următor  din  coticluziune:  «In  numele  cărei 
înţelepciuni  veţi  refuza  voi  savantului  dreptul  de  a-şi  urmări  cercetările 
sale  şi  de  a  raţionaliza  minunea?  In  schimb,  care  savant,  conştient  de 
marginile  propriilor  sale  metode,  ne  va  refuza  dreptul  să  întrebăm  pe 
filozof  şi  teolog  asupra  metodelor  prin  care  ei  cred  să  poată  distinge  ac¬ 
ţiunea  divină,  să  afirme  minunea  sau  providenţa  ?»  Cu  alte  cuvinte  mi¬ 
nunea  e  interpretarea  religioasă  a  unui  fapt.  Această  interpretare  nu  se 
produce  decât  într’un  suflet  religios,  şi  c  independentă  de  interpretarea 
ştiinţifică,  fie  că  aceasta  o  fi  posibilă,  ori  nu  încă.  O  astfel  de  concluziune 
e  deasemenea  cea  Ia  care  a  ajuns  critica  protestantă  din  ziua  de  azi,  şi 
pe  care  cu  tot  dreptul  poţi  s’o  scoţi  din  lucrările  unui  Boutroux,  unui 
Bergson  şi  unui  William  James.  Ştiinţa  nu-i  de  loc  falsificată,  iar  reiigiunea 
rămână  neatinsă.  Dar  Roma  nu  poate  înţelege  încă. 

A  doua  cărticică  —  spre  unitatea  de  credinţă  —  cuprinde,  în  forma 
unei  discusiuni  libere  între  prieteni,  vederile  cele  mai  nouă  asupra  carac- 


1  La  Nouroy,  Paris,  rue  Notre-Dame  de  Lorette,  14. 

2  Santyves:  le  Mira.de  et  la  critique  stientifique.  —  Vers  V  Unite  de  Cray  atice,  de  1. 
Bonnefoy.  Vezi  deasemenea  în  aceiaşi  colecţiune,  Ies  tinseignemets  essentiels  du  Chrisf 
de  Dr.  Michaud,  etc.  Vo!.  în  12,  de  câte  1  fr.  25  la  Nouroy. 


terelor  distinctive  dintre  creştinism,  iudaism,  mohamedanism,  buddhism  şi 
deasemenea  o  încercare  de  a  formula  biserica  viitorului,  punând  iarăş 
în  circulaţiune  teoria  despre  «sufletul»  bisericii,  la  care  aparţin  toţi  ceice 
se  roagă,  oricare  ar  fi  crezul  lor.  Autorul  nu-şi  ascunde  prăpăstiile  inte¬ 
lectuale  care  despart  pe  credincioşii  diferitelor  religiunî,  dar  nădăjdueşte 
şi  crede.  Cartea  sa  preţueşte  mai  cu  seamă  prin  sufletul  care  o  străbate, 
printr’un  admirabil  respect  cătră  convingerea  altuia;  ea  e  scrisă  într'o  limbă 
temeinică  şi  plăcută;  cât  despre  valoarea  sa  filozofică,  pare  mai  mică.  Mica 
grupă  de  prietini  care  se  întruneşte  periodic  pentru  a  medita  împreună 
asupra  viitoarei  unităţi  de  credinţe  e  compusă  numai  din  catolici  pro¬ 
gresişti.  Fără  îndoială,  unul  scoate  la  iveală  mai  cu  seamă  meritele  iu¬ 
daismului,  altul  ale  budismului,  etc.,  dar  toţi  vibrează  în  acelaş  ton,  de¬ 
oarece  au  primit  în  sufletul  lor  influenţa  lui  Isus.  Autorul  pare  a  profetiza 
biserica  viitorului,  când  vorbeşte  de  faptul  că,  unirea  inimilor  se  stabileşte 
deja  în  sinul  creştinismului,  între  creştinii  cu  mentalitate  foarte  opusă.  Dar 
singură  puterea  lui  Hristos  ajunge  să  explice  acest  fapt,  dealtfel  atât  de 
rar  încă.  N’ar  mai  fi  aşa  dacă  ar  fi  vorba  să  se  grupeze  spirite  distinse, 
unele  sub  disciplina  mohamedană,  altele  sub  vechea  lege  a  Talmudului. 

Dar  pentru  moment  să  lăsăm  himerele.  Ceeace  trebue  să  reţinem  e 
dorinţa,  orientarea,  mişcarea  câtorva  suflete  catolice  cătră  o  apropiare  cu 
alte  mentalităţi  religioase;  adâncirea  asta  a  pietăţii  catolice  e  acea  care 
poate  să-i  dee  chipul  şi  asemănarea  credinţei  frăţeşti  şi  dulci.  Să  te  pui 
acuma  la  studiul  vestitei  enciclice,  după  ce-ai  cetit  Spre  unitatea  de  credinţă, 
ajungi  la  un  contrast  violent.  Ţi-se  pare  că  auzi  mugind  un  leu  greu  rănit, 
după  ce-ai  ascultat  cântece  de  poeţi.  Şi  poeţii  sunt  cei  care  par  cei  mai 
liniştiţi,  cei  mai  răbdători,  cei  mai  siguri  de  puterea  lor.  Ei  aparţin  deja 
unei  alte  lumi!...1 

Asta  e  cu  moderniştii  în  starea  de  suflet,  răspândirea  şi  lucrul 
lor.  Intr’un  capitol  viitor  vom  vedea  apărarea  lor,  ce-au  opus 
enciclicei. 

IV. 

Apărarea  moderniştilor. 

Apărarea  modernismului  formează  un  capitul  lung  în  istoria 
acestei  mişcări  şi  continuă  încă.  Noi  o  vom  expune  pe  ţări. 

In  Italia.  I.  O  lună  după  apariţiunea  enciclicei,  apăru  şi  răs¬ 
punsul  moderniştilor  italieni.  A  apărut  anonim  şi  poartă  titlul  II 
Programata  dei  Modernişti.  Dacă  ne  gândim  că  într’un  timp  aşa 
de  scurt  au  lucrat  un  volum  care  cuprinde  232  de  pagine,  trebue 
să  înţelegem  că  cu  mult  foc  au  lucrat.  Intr’adevăr  în  acest  volum 
respiră  însuş  sufletul  modernismului.  Ei  arată  cum  nu  deşertă- 

1  Journal  de  Geneve,  13  Octomvrie  1907. 

ciunea  şi  plăcerea  de  a  auzi  vorbindu-se  de  ei  i-a  dus  acolo 
unde  au  ajuns,  cum  pretinde  enciclica,  ci  numai  studiile  lor.  Şi 
nu  pretind  că  infalibile  sunt  toate  concluziunile  lor,  căci  zic:  «E 
cu  putinţă  să  fi  rătăcit  în  încercările  parţiale  de  a  ne  apropia  (de 
societatea  pe  care  vor  s’o  încălzească  pentru  catolicism),  şi  nu 
dorim  nimic  mai  mult  decât  îndreptarea  părintească.  Dar  să  nu 
se  arunce  o  osândă  hotărîtoare  şi  fără  apel  asupra  muncii  noa¬ 
stre  plătite  cu  jertfe  şi  abnegaţiune»  (pag.  8).  Şi  în  inima  ceti¬ 
torului  răsună  sentimentul  cu  care  ei  declară  că,  au  luat  cuno¬ 
ştinţă  de  nevoile  religioase  ale  societăţii  şi  multă  dorinţă  au  de 
a  vedea  biserica  catolică  îndeplinindu-le.  Astfel  spun  ei:  «In 
acest  ceas  atât  de  plin  de  frământări  morale,  când  lumea  inte¬ 
lectuală,  departe  încă  de  Hristos  şi  de  Biserica  sa,  se  mişcă  pe 
căi  diferite  spre  o  reînoire  a  psihologiei  sale,  noi  ne  propunem 
în  mod  lămurit  problema:  este  Biserica  catolică,  marele  organism 
în  care  treptat-treptat  s’a  realizat  spiritul  religios  al  Evangheliei, 
o  forţă  de  cucerire,  ori  un  simplu  instinct  de  conservare;  cu¬ 
prinde  ea  încă  în  sinul  admirabilei  sale  organizaţiuni  capacităţi 
în  stare  de  a  face  prozelitism,  ori  e  ameninţată  vitalitatea  sa  de 
germenii  unei  descompuneri  grabnice;  e  redusă  misiunea  sa  de 
azi  la  vegherea  prepuelnică  asupra  credinţei  simple  şi  grosolane 
a  puţinilor  ei  urmaşi,  cari  au  mai  rămas,  ori  se  îndreaptă  iarăş 
spre  cucerirea  acelei  eficacităţi  sociale  de  care  ani  întregi  de  izo¬ 
lare  inertă  au  ţinut-o  departe?  In  sufletul  nostru  de  mult  am 
răspuns  acestei  chestiuni  hotărîtoare.  Cu  grijă  iubitoare  plecaţi 
să  luăm  aminte  la  aspiraţiunile  conştiinţei  contimporane;  vibrând 
la  unison  cu  dânsa  de  entuziasmul  caid  pentru  idealurile  nouă 
ale  înfrăţirii  universale;  am  crezut  că,  putem  găsi  în  mişcările  ei 
simptomelc  unei  măreţe  renaşteri  religioase;  pe  buzele  noastre 
a  venit  cuvântul  blând  mesianic:  Priviţi  câmpiile  că  simt  coapte 
pentru  seceriş ;  ridicaţi  frunţile ,  răscumpărarea  voastră  e  aproape , 
şi,  vorbind  graiul  său,  cugetând  cu  gândul  său,  am  căutat  să 
apropiem  de  timpul  nostru  învăţămintele  catolicismului,  pentruca 
din  atingere  să  se  vadă  adânca  afinitate  reciprocă»  (paginile 
7—8). 

Tot  cu  atâta  înclinare  ferbinte  se  arată  legaţi  cu  tot  sufletul 
de  biserica  lor  când  se  declară:  «supuşi  credincioşi,  hotărîţi  a-i 
rămânea  adepţi  până  la  ultima  suflare  a  vieţii  lor  >  (pag.  6). 

Eî  arată  că  nu  indisciplina  îi  face  să  răspundă,  ci  dreptul 
de  apărare  şi  găsesc  accente  care  te  mişcă  pentru  a  înfăţişa  Papii 
sufletul  lor.  Astfel  zic  ei: 

«Enciclica  ne  impută  mândrie  şi  încăpăţinare.  Noi  însă  am 
voi  să  scoatem  din  sufletele  noastre  cele  mai  aprinse  accente  ale 
simţului  nostru  creştin  pentru  a  spune  lui  Piu  X:  Sfinte  Părinte, 
cu  inima  deschisă  înaintea  Ta,  cum  se  cuvine  unor  fii  supuşi, 
te  putem  asigura  că,  orice  mândră  preocupare  de  mărire  e  străină 
de  munca  noastră.  Am  străbătut  lungi  ceasuri  de  suferinţă  când, 
ieşind  din  seminarele  sau  şcoalele  noastre  catolice,  cu  capul  plin 
de  învăţături  scolastice,  şi  familiarizându-ne  cu  cultura  din  zilele 
noastre,  am  simţit  şovăind  tăria  afirmărilor  teoretice,  care  ni  se 
arătaseră  ca  bază  indispensabilă  a  credinţei  catolice.  In  rugăciune 
si  în  studiu  am  cerut  lumină  de  sus.  Această  lumină  s’a  făcut 
în  sufletul  nostru.  Pretinsele  baze  ale  credinţei  ne  apar  îmbătrâ¬ 
nite  incurabil.  Dar  credinţa  însaş,  întregul  patrimoniu  al  expe¬ 
rienţei  religioase  catolice,  noi  11  vedem  palpitând  în  noi  mai  viu 
şi  vedem  limpede,  că  se  poate  împăca  cu  cele  mai  bune  cerinţe 
ale  sufletului  contemporan.  Şi  ne-am  apucat  să  răspândim  împre¬ 
jurul  nostru  această  nouă  experienţă  a  catolicismului;  am  văzut 
posibilitatea  izbândei  pe  care  o  posedă.  Nu  ne  respinge,  Sfinte 
Părinte;  încercările  noastre  pot  fi  greşite,  dar  programa  e  vitală 
şi  este  pentru  Biserică  singura  cale  de  izbândă»  (pag.  11). 

Dreptul  lor  de  apărare  şi-l  întemeiază  apoi  cu  exemple  din 
istoria  bisericii.  Ei  declară  că  îndeplinesc  un  bine  în  biserică  pu¬ 
nând  în  discuziune  poziţiunile  lor,  osândite  de  autoritatea  bise¬ 
ricească  din  cauză  că  nu  le  cunoaşte.  Ei  urmează  cu  aceasta 
«exemplul  acelor  mari  fii  ai  Bisericii,  cari  în  momentele  de  criză 
n’au  stat  la  îndoială  de  a  aduce  autorităţii  sprijinul  real  al  sfa¬ 
turilor  şi  imputărilor  lor».  Ca  atare  citează  pe  Colomban,  înte- 
meetorul  chinoviei,  Bobbio,  cu  o  scrisoare  foarte  viguroasă  a  sa 
cătră  Benedict  IV,  care  nu  făcea  faţă  grelelor  împrejurări  ale  bi¬ 
sericii  când  cu  cearta  celor  trei  capitule.  Dacă  obiceiul  acesta 
de  a  vorbi  liber  a  perit  din  biserică,  e  o  ruşine  pentru  catoli¬ 
cism.  Astfel  spun  ei:  «Printr’o  serie  de  împrejurări  pe  care  nu  e 
aci  locul  a  le  discuta,  catolicii  au  perdut  orice  simţ  elementar 
de  responsabilitate  şi  demnitate  personală». 

«Actele  autorităţii  supreme,  în  loc  de  a  găsi  într’ânşii  res¬ 
pectul  unei  supuneri  raţionale  şi  prin  urmare  examinătoare,  gă- 

sesc  plecarea  inconştientă  a  iresponsabililor.  Acest  fapt  are  efecte 
sinistre  asupra  exerciţiului  însuşi  al  puterii,  care  perde  din  ve¬ 
dere  până  unde  poate  merge  cu  îndeplinirea  funcţiunii,  transfor- 
mându-se  într’un  absolutism  incompatibil  cu  sănătoasa  cârmuire 
religioasă  voită  de  Hristos,  în  care  din  robi  am  devenit  liberi». 

«Pentru  aceasta,  oricum  actul  nostru  va  fi  judecat  în  primul 
moment,  credem,  că  facem  bisericii  un  mare  bine,  sfărmând  acel 
trist  lanţ  de  abuzuri  şi  renunţări,  şi  discutând  cu  umilinţă,  dar 
şi  cu  energie,  poziţiunile  noastre,  osândite  din  cauză  că  sunt 
puţin  cunoscute  de  autoritatea  care  ne  cârniueşte». 

Aceasta  o  formează  introducerea.  Urmează  apoi  lămuririle 
moderniştilor  în  echivocurile  pe  care  enciclica  le  poate  trezi.  Ea 
îi  judecă  fals  când  le  pune  în  spinare  un  sistem  filozofic  din 
care  şi-ar  fi  dedus  toate  concluziunile  lor.  Lucrul  s’a  petrecut  in¬ 
vers,  căci  pe  dânşii  critica  faptelor  i-a  dus  să  formuleze  nişte 
concluziuni,  nu  nişte  idei  apriorice  i-au  făcut  să  vadă  faptele 
într’o  anumită  lumină.  Astfel,  cu  critica  biblică  în  mână,  arată 
necezitatea  de  a  părăsi  unele  păreri,  până  acum  dominante  în 
teologie. 

Şi  aşa  urmează  ei  o  demonstraţiune  lungă  în  care  se  ex¬ 
plică  deaproape  cu  enciclica  şi-i  dovedesc  că  greşit  i-a  judecat. 
Iar  dacă  ei  sufer  acum  din  partea  prigonitorilor  lor,  se  mângâie 
cu  cuvintele  lui  Augustin,  pe  care  le  pot  ţinea  sus  în  faţa  pri¬ 
gonitorilor  lor:  «Pronia  dumnezeească  îngădue  adeseori  ca  oameni 
exemplari  să  fie  alungaţi  din  societatea  creştină  prin  intrigile 
sgornotoase  ale  unor  oameni  căzuţi  cu  totul  în  poftele  cărnii. 
Dar,  pentru  pacea  bisericii,  suferind  cu  o  desăvârşită  răbdare 
ocara  primită,  fără  nici  o  încercare  de  schizmă  sau  erezie,  ei  pot 
învăţa  pe  oameni  cu  ce  dragoste  şi  ataşament  sincer  trebue  să 
servească  lui  Dumnezeu.  Hotărîrea  lor  puternică  va  fi  să  con¬ 
tinue  de  a  iubi  chiar  pe  acei  prin  ale  căror  uneltiri  au  fost  ex¬ 
comunicaţi,  şi  prin  mărturisirea  lor  vitează  să  apere  până  la  ul¬ 
tima  suflare  şi  fără  nici  un  spirit  sectar  acea  credinţă,  pe  care  ei 
o  ştiu  că  este  a  bisericii  catolice.  Tatăl  celce  vede  în  ascuns,  în 
ascuns  încununează  pe  aceşti  oameni».  (De  vera  Relig.  V.  1). 

Acest  răspuns  documentat  a  umplut  Vaticanul  de  furie,  care 
însă  veni  să  crească  prin  faptul  că  nu  putu  prinde  pe  nimenea. 
Intr’adevăr  s’a  umblat  cu  o  presiune  de  conştiinţe,  doar  s’ar 

putea  prinde  autorii,  dar  degeaba.  Astfel  două  zile  după  apari- 
ţiunea  cărţii,  un  decret  al  sfântului  oficiu  oprea  vânzarea  şi  ce¬ 
tirea  ei  sub  pedeapsă  de  păcat  grav,  şi  lovea  cu  excomunicarea 
pe  autorii,  inspiratorii  şi  colaboratorii  ei.  Vaticanul  nădăjduia  ca 
cu  chipul  acesta  să-i  oblige  a  ieşi  la  iveală,  căci  un  preot  exco¬ 
municat  care  ar  risca  să  săvârşească  liturghia,  se  expune  unei 
pedepse  canonice  de  o  extremă  gravitate  şi  rămâne  pe  totdeauna 
căzut  din  preoţie».1 

Aşteptarea  Vaticanului  a  fost  amăgită,  căci,  a  doua  zi  după 
publicarea  decretului,  un  ziar  din  Roma,  care  poate  trece  drept 
organ  al  moderniştilor,  anunţă  că  după  cât  ştie  el,  nici  un  preot 
din  Roma  nu  s’a  abţinut  de  a  săvârşi  liturghia. 

Astfel  încercarea  Vaticanului  n’a  izbutit,  iar  răspunsul  mo¬ 
derniştilor  a  rămas  neatins  în  profunda  impresiune  produsă  asupra 
tuturor. 

Moderniştii  continuă  azi  lupta  în  Roma  printr’o  nouă  şi 
foarte  bună  revistă  «A/Wa  et  Veteran. 

(Va  urma)  Arhint .  Ittliu  Scriban . 


IERARHIA  ŞI  MITROPOLIA  BISERICII  ROMÂNE. 

II. 

Scrierea  lui  Nil  Doxapatri.  despre  ordinea  scaunelor  patri¬ 
arhale  s’a  făcut  la  anul  7651=1143  Indictionul  al  6-Iea.s 

Apostolul  Petru  a  întemeiat  cel  dintâi  episcopat,  ulterior  pa¬ 
triarhat,  in  Antiohia3,  unde  hirotonind  pe  Evodiu,  a  plecat  la  Roma, 
unde  a  instituit  episcop  pe  Lin,  iar  după  unii  murind  Lin  cel 
pus  de  Apostolul  Pavel,  Petru  a  aşezat  în  scaunul  din  Roma 
întâi  pe  Xist  apoi  pe  Ciiment.  Aceşti  episcopi  s’au  aşezat  în 
timpul  apostolilor,  pentru  Asia  şi  Europa,  iar  pentru  Africa  (Libia) 
a  fost  trimis  evangelistul  Marcu,  să  aşeze  episcop  în  Alexandria, 
căruia  era  supus  şi  episcopul  din  Ierusalim,  care  rămăsese  apo¬ 
stolul  lacob,  fratele  Domnului.4 


1  Journal  de  Geneve,  7  Noemvrie  1907. 

-  Titlul  cărţii,  care  cuprinde  textul  grecesc  tradus  în  româneşte,  este:  „Varia 
sacra  seu  silloge  variarum  opusciilorum  graecorum  ad  rem  ecclesiasticam  spectantium. 
dura  et  studio  Stephani  de  Mayne.  Torr.us  primus.  Lugd.  Batavorum.  1685“. 

8  Această  tradiţie,  neîntemeiată  în  sf.  Scriptură,  ba  chiar  contrară  ei  şi  tradiţiei 
celor  dintâiu  veacuri  ale  bisericii  creştine,  s’a  ivit  numai  spre  finea  veacului  IV,  şi  a 
fost  acceptată  chiar  şi  de  unii  scriitori  ai  Orientului  în  decursul  evului  mediu  lipsit  de 
critică.  Vezi  „Rev.  TeoI.“  11  Nr.  2,  pag.  94—95. 

*  Op.  cit.  p,  1221  şi  1222. 

împărţirea  este,  cum  se  vede,  geografică,  la  inaugurarea  pa¬ 
triarhiilor.  «Apostolii  în  tot  locul  umblând  şi  predicând  au  aşezat 
Episcopi  în  fiecare  oraş,  în  care  instituia  o  comunitate  creştină», 
şi  în  consecinţă,  teritoriile  supuse  diferitelor  episcopii,  ulterior 
patriarhii,  se  modificau,  cum  se  va  vedea,  şi  sub  influenţele  po¬ 
litice  şi  schimbările  ce  acelea  produceau. 

Ţinem  dar  a  constata  variarea  teritoriilor  şi  cercului  de  com¬ 
petenţe  hierarhice,  pe  tot  teritorul  cucerit  de  creştinism  şi  lăsam 
să  urmeze  aci  arătarea  măsurii  în  care  aceste  variaţiuni  se  pot 
referi  şi  ia  noi,  la  poporul  românesc. 

«Ţinea  sub  sine  (la  început)  —  ne  spune  N.  Doxapatri  — 
cel  al  Romii ,  toată  Europa,  până  Ia  confiniile  Mazei...1  a  Illiri- 
cului  până  la  Gadire  şi  până  la  coloanele  lui  Iracliu...  până  la 
Ravena,  Longobardia  şi  Tessalonic,  Sclavii  (Slavii?)  şi  Avarii  şi 
Schitii  până  la  fluviul  Dunărea...  precum  Panonia,  şi  tot  llliricul, 
Macedonia  şi  Tracia,  unde-i  Bizanţul  şi  toate  acele  părţi  apusene 
erau  sub  Roma».  (Op.  cit.) 

Sinodul  ecumenic  din  Nicea  (325)  face  modificări  în  ranguri 
şi  diviziuni  de  teritorii  patriarhale.  Astfel,  prin  canonul  al  7-lea 
«Elia-Capitolina»  (Ierusalimul)  care  rămăsese  episcopie  sub  pa¬ 
triarhia  Chesariei  din  Palestina,  se  ridică  la  rangul  de  a  treia 
patriarhie.  Tot  aşa  episcopia  Bizanţului,  fostă  supusă  şi  mitro¬ 
poliei  Iracliei  (Heraclea),  devenind  Constantinopol,  e  ridicată  Ia 
rangul  de  patriarhie,  pentrucă  e  şi  scaun  al  împărăţiei. 

Tot  sinodul  din  Nicea  stabileşte  autocefalia  bisericii  din 
Cipru  şi  a  Bulgariei,  despre  care  ni-se  spune  (pg.  1229  şi  1230): 

«Nesupusă  nici  unuia  din  tronurile  superioare,  ci  devenită 
de  sine  stătătoare  (politiceşte!)  şi-a  hirotonit  pe  proprii  Episcopi 
şi  Bulgaria,  nefiind  din  vechime  Bulgaria.  în  urmă  cucerită  (ţara) 
de  cătră  Bulgari,  se  zice  Bulgaria.  A  rămas  şi  aceasta  deci  auto¬ 
cefală,  pentrucă...  s’a  luat  din  mâna  Bulgarilor  adecă  de  cătră 
împăratul  Domnul  Vasilie  Porfirogenitul  (?)  şi  n’a  fost  alăturată 
la  Biserica  Constantinopolului...  Are  şi  Bulgaria  Episcopii  mai 
multe  de  treizeci,  preste  care  stă  oraşul  Ahris  (Ohrida)». 

Până  unde  se  întindea  «patriarhatul»  bulgar,  nu  ni-se  spune. 
Dar  probabil  se  cuprinde  în  cadrele  teritoriale,  ca  o  icuire,  înlăuntrul 

1  Locurile  prea  îndepărtate  de  noi  şi  nereferitoare  la  noi  nu  Ie  cităm  în  amă¬ 
nunte,  ci  le  însemnăm  prin  puncte  (. . .)  eliziunile  ce  facem,  în  mijlocul  textelor  citate  („“). 

circumscripţiunii  bisericii  (patriarhiei)  constantinopolitane,  ridicate 
prin  canonul  III.  dela  Sinodul  al  doilea  ecumenic  (Constantinopol 
381)  la  prerogative  egale  cu  Roma,  pentrucă  «este  ea  Roma  Nouă» 
şi  lărgite  sunt  teritoriile  ce  i  se  supun  autorităţii  patriarhale,  prin 
canonul  XXVIII  al  Sinodului  ecumenic  din  «Halcedon»  vaste  te¬ 
ritorii,  dintre  cari  amintim  pe  supuşii  săi  următori: 

< Mitropoliţii  Pontului,  ai  Asiei  şi  ai  diecezei  Traciei...  şi 
Episcopii  din  părţile  barbare  a  diecezelor  amintite»,.. 

După  aceste  premise,  oare  nu  neam  putea  gândi,  că  ar  fi 
de  a  se  căuta  creştini  de  neamul  nostru  «în  părţile  barbare»?  In 
Tracia  sunt,  incontestabil!1 

Timpurilor  de  care  ne  ocupăm,  credem  că  s’ar  potrivi  ideia 
relevată  la  începutul  acestui  studiu,  anume,  că  stăpânii  temporali, 
păturile  suprapuse,  năvălitoare,  au  dat  coloratura  situaţiei,  nota 
directivă  şi  firma  situaţiunilor:  «Cujus  regio,  ejus  religio». 

O  adevereşte  aceasta,  cu  deplină  măsură,  chiar  ca  fapt  înde¬ 
plinit,  ca  realitate,  subjugarea  noastră  religioasă,  prin  slavonism, 
de  care  nu  ne-au  putut  mântui  nici  originea  noastră,  nici  reli- 
giunea  moştenită  dela  protopărinţii  noştri,  odinioară  stăpâni  pc 
întreagă  valea  Dunării  de  jos  (Istru),  nici  încercările  lui  Formosus, 
nici  ale  Papii  Inocenţiu  (Doc.  Hurmuzachi),  nici  constituirea 
Principatelor  Române,  nici  sinodul  dela  Florenţa,  (1439)  ci  — 
numai  conştiinţa  deşteptată,  pe  urma  ideilor  Reformaţiunii... 

Dar  să  ne  reîntoarcem  din  această  disgresiune  de  ordin 
istoric  general  pentru  Orientul  nostru  şi  să  ne  întoarcem  la  «părţile 
barbare»,  indicate  de  Doxapatri. 

Unde  şi  când  le  găsim? 

«Constantinopolul 2  era  pe  timpul  Sinodului  ecumenic  al  doilea, 
deasemenea  şi  pe  timpul  Sinodului  al  IV-Iea  şi  a  Sinodului  al 
Vl-lea  înălţat...  «Fiindcă  Roma  a  căzut  din  propria  împărăţie... 
şi  acum  este  sub  barbari  a  căzut  în  adevăr  şi  din  prerogative... 
Canonul  treizeci  şi  şase  al  sf.  Sinod  ecumenic  al  Vl-lea...  legi¬ 
ferând  aşa:  ca  tronul  Constantinopolului  să  aibă  aceleaşi  prero¬ 
gative  ca  tronul  Romei  cei  mai  bătrâne...  pentrucă  a  luat  pre- 

1  Se  dovedeşte  de  Beiamin  din  Tudela.  Propaganda  lui  Formosus  şi  a.  dovezi 
acceptate  de  ştiinţa  modernă. 

2  Op.  cit.  în  „ Biserica  Ort.  Rom.“  1908  Martie  nr.  12.  pag.  1339  şi  tirm. 


rogativele  şi  primaţia  Romei...  să  cercetăm  şi  despre  provinciile 
si  oraşele  supuse  scaunului  Constantinopolitan ». 

Nu  ne  vom  ocupa  de  întinderea  mare,  stabilită  pentru  patriarhia 
Constantinopolei,  a  cărei  autoritate  străbate  până  şi  în  Sicilia, 
Calabria  etc.  etc.  pe  urma  hotărîrilor  sinoadelor  al  lV-lea  şi  VI lea 
ecumenic ,  ci  ne  vom,  întoarce  la  ţinuturile  «barbare»,  a  căror  spe¬ 
cificare,  în  cadrele  canoanelor  sinodului  IV.  iată-o: 

«Acum1  ţine  tronul  păzit  de  D-zeu  al  Constantinopolului... 
despre  marea  adriatică  şi  dela  Iliric  până  la  Propontida,  unde-i 
Constantinopolul  şi  de  acolo  până  şi  la  Herson  şi  Hazaria  şi 
Goţia  şi  Haldea  şi  Arazghia  şi  Iviria  şi  Alania,  căci  mitropoliţi 
în  ea  se  trimit  de  Patriarh.  Dar  şi  toate  oraşele  de  pe  malul 
Dunării  lui  se  supuneau,  adecă  cele  ale  fluviului  Dunării  şi  ora¬ 
şele  Capadociei ...» 

Căutând  să  aflăm  mai  de-aproape,  locul  unde  ar  fi  putut  să 
fie  vre-o  episcopie  pe  malul  Dunării,  am  aflat  în  lista  lui  Doxa 
patri  numai  (Nr.  42)  «Rodostolul  sau  Dristra  (Silistria)  cea  din 
Emomont,  cu  5  episcopate»  cari  nu  sunt  puse  cu  numele. 

Dintre  «oraşe  şi  provincii»  însemnate  în  listă  (Nr.  34)  sunt 
«supuse  tronului  Constantinopolului»  {care  ajunge,  cu  întinderea 
sa  ierarhică,  cum  s’a  văzut,  până  la  oraşul  Herson  =  Chersonesos) 
aflăm  localităţi  cu  nume  ce  sună  a  româneşte,  ca  Asprul,  Lenea, 
Carpatul?;  —  dar  nu  îndrăznim  a  trage  de  aci  concluzii,  în  lipsa 
de  orice  alt  criteriu  sprijinitor  al  unei  astfel  de  hipoteze,  afară 
de  asemănarea  externă  a  câtorva  cuvinte. 

Avem,  din  contră,  chiar  în  studiul  păr.  V.  Mangra ,  argu¬ 
mentarea  faptului,  că  târziu,  anume  în  1359  abia  s’a  mutat  din 
Vitzina,2  «unde  ar  fi  oraşul  Macin  din  Dobrogea»  lacint  mitro¬ 
politul  «înlăuntrul  ţării»,  la  dorinţa  Voevodului  Alexandru  (Ba- 
sarab),  —  de  unde  urmează,  că  organizarea  bisericii  creştine  în 
ţinuturile  României  de  astăzi  este  atât  de  târzie,  încât  noi,  cei 
de  dincoace,  din  lăuntrul  Carpaţilor,  am  fost  precursorii  unei 
organizări  bisericeşti,  oricât  de  primitivă  şi  necomplectă,  ca  in¬ 
stituţiile  mănăstireşti  din  părţile  banatice  —  pierdute  cu  încetul, 
pe  urma  întinderii  papistaşismului  sub  protecţia  regilor  ungari  — 


1  Op.  cit.  în  Bis.  Ort.  Rom.  nr.  cit.  pg.  1343. 

2  Citat  la  pag.  60,  după  N.  Dobrescu :  întemeierea  mitropoliilor  din  ţară. 


—  300  — 

şi  ca  aşezămintele  mănăstireşti  din  Maramurăş,  cari  au  persistat 
din  străvechi  în  ortodoxie,  până  în  veacul  XVIII. 1 

Un  început  de  ierarhie  ortodoxă  se  constată  dar,  în  Ardeal; 
dar  permanenţa  ei  şi  succesiunea  arhiereilor  nu  s’a  putut  stabili 
până  aci  şi  nu  reiese  nici  din  studiul  păr.  V.  Mangra ,  pe  care 
îl  analizăm,  cel  puţin  pentru  timpurile  mai  îndepărtate,  nu. 

Credem  însă,  a  lămuri  pe  deplin  starea  adevărului  istoric 
tocmai  asupra  timpului  indicat,  pe  baza  materialului  ce  am  uti¬ 
lizat  în  afară  de  studiul  pâr.  V.  Mangra,  care  ni-a  provocat  cer¬ 
cetările  şi  apreciarea  ce  ne  permitem  a  face  în  cele  următoare. 

Vom  lămuri  problema  istorică  ce  ne  stă  înainte,  utilizând 
judecata  competentă  a  d-lui  C.  Erbiceatin ,  dela  care  avem  şi 
materialul  pentru  reflexiunile  noastre  şi  care  însuş  a  tras  con- 
cluziuni  din  acel  material,  concluziuni  de  valoare  istorică. 

D-l  C.  Erbiceanu  zice:  «Pentru  noi  Românii  este  de  mare 
«preţ,2  căci  din  el  putem  preciza  hotărîtor,  când  s’a  început  Ie- 
«rarhia  bisericească ,  în  stânga  Dunării ,  la  Romanii  din  Dacia 
«Aureliană  şi  Traiană  şi  dacă  Romanii  erau  oriunde  constituiţi  în 
stat.  Scrierea  e  concepută  ia  1143  în  indictionul  al  Vl-Iea.  Deci 
rezultă  pozitiv  că,  înzadar  vom  căuta  noi  organizare  ierarhică 
înainte  de  acest  timp  la  Romanii  din  stânga  Dunării.  Doxapatri 
nu  vorbeşte  absolut  de  nici  un  oraş  de  peste  Dunăre,  din  Dacia 
Traiană,  pe  când  despre  oraşele  din  dreapta  Dunării,  mai  ales 
de  pe  lângă  Dunăre,  ni  se  spune  precis,  că  aveau  Ierarhie  con¬ 
stituită  şi  că  erau  episcopate  şi  mitropoliate  pe-atunci  pc-acolo  -  . 

Dupăce  resumează,  pe  bazele  expunerilor  lui  N.  Doxapatri, 
modul  cum  s’a  format  organizarea  Ierarhică  a  bisericii  (după  prin¬ 
cipiile  dreptului  roman3;  dupăce  relevează  dreptul  patriarhului 
Constantinopolei  şi  «prerogativa  de-a  hirotonisi,  în  puterea  ca¬ 
nonului  28  din  Calcedon  («Halcedon»)  şi  pe  mitropoliţii  din 
ţările  barbare»  —  adeverită  şi  în  studiul  păr.  V.  Mangra  (pag.  47) 
. —  d-l  C.  Erbiceanu ,  ajunge  a-şi  resuma  opinia  câştigată  asupra 
problemelor  agitate  în  aceste  expuneri  în  următoarele  concluzii : 

1  V.  Mangra:  Ierarhia,  pg.  41. 

2  Raportul  Ini  N.  Doxapatri  (se  subînţelege). 

3  Gradele  sunt:  Patriarh,  Exurh  (locţiitorul  celui  dintâi)  Mitropolit  sau  Arhiepiscop 
în  oraşe  capitale,  cu  consuli  sau  guvernatori)  şi  Episcopi, 

«Totdeauna  am  presupus  şi  acum  constat  că,  mi-se  confirmă 
presupunerea,  că  sub  Alania  trebue  să  înţelegem  parte  despre 
Crimea  şi  Basarabia,  în  care  localitate  trăiau  ca  retraşi  o  sumă 
de  Români,  cari  nu  erau  constituiţi  în  stat  sau  societate,  dar  erau 
creştini  şi  la  cari  patriarhul  trimetea  preste  Dunăre  un  mitro¬ 
polit  din  Constantinopol.  Faptul  se  confirmă  şi  prin  aceea,  că 
împăratul  Comnen  trimiţând  o  expediţie  în  această  parte,  preste 
Dunăre,  a  găsit  acolo  un  număr  însemnat  de  oameni  apţi  şi  ca¬ 
pabili  de  răsboi,  pe  cari  i-a  angajat  în  armata  sa.  De  asemenea 
şi  Acta  Patriarhatus  enumără  o  sumă  de  mitropoliţi  de  ai  Ala- 
niei.1  Ştiu  că  altă  parte  de  Români  şi  mai  număroşi  încă  trăiau 
în  munţii  Carpaţi,  aşa  că  şesul  Valahiei,  deschis  pe  atunci,  era 
liber  pentru  strecurarea  hoardelor  barbare;  aveau  dar  drum  des¬ 
chis.  Românii  se  retrăsese  o  parte  spre  Crimea,  iar  altă  parte 
mai  mare  în  munţi  şi  astfel  s’a  conservat  neamul  românesc,  cu 
toate  că  ne  lipsesc  documentele,  spre  a  elucida  chestiunea  pe 
deplin». 

«Ce  să  mai  zicem  despre  oraşele  de  pe  malul  drept  al  Du¬ 
nării  şi  Ia  care  oraşe  mitropoliţii  erau  hirotoniţi  de  patriarhul 
Constantinopolului  prin  secolul  XII  (1133)?  Intre  oraşele  citate 
de  autor  sunt:  1.  Adrianopoîul  de  peste  muntele  Balcani,  ce  era 
situat  spre  Dobrogea,  2.  Rodostolul  sau  Dristra  (Silistria  de 
astăzi)  şi  care  avea  încă,  ne  spune,  cinci  episcopate  sub  ea, 
3.  Severinul  -  şi  în  fine  câte  altele...  Dar  şi  toate  oraşele  de  pe 
lângă  Istru  lui  erau  supuse  —  patriarhului  de  Constantinopol». 

«Susţin,  presupunând  că  adecă  Românii  sunt  vechi  creştini 
ş’au  trăit  retraşi  o  parte  mare  în  munţi  şi  altă  parte  în  spre 
Crimea,  în  mlaştinile  Basarabiei,  pe  unde  le  era  greu  barbarilor 
de  a  trăi  ş’ai  urmări». 

«Dar  peste  Dunăre,  prin  oraşe,  au  fost  desigur  mulţi  Ro¬ 
mâni,  căci  de-acolo  ni-a  venit  Iacint,  întâiul  mitropolit  al  Ungro- 
Vlahiei,  dela  Macin,  probabil  Vitzina,  din  «Acta  Patriarhatus ». 
Este  dar  însemnat  pentru  noi  canonistul  Nil  Doxapatri,  ca  unul 


1  Compară  cu  Herson  (esos),  citat  mai  sus. 

3  Nr.  49  în  ordinea  ţinuturilor  supuse  patriarhului  de  Constantinopol  sună  astfel: 
Sfânta  Severina  Calabrici,  având  5  episcopate"  deci,  nu  poate  fi  Severinul  nostru,  şi  dl 
Erbiceanu  greşit  îl  aminteşte  aci.  Mitropolia  ori  episcopia  Severinului  e  încă  un  punct 
întunecat  din  trecutul  nostru. 

ce-’i  mai  vechiu  decât  toţi  şi  în  el  ni  se  pomeneşte  despre  oraşele 
de  pe  malul  drept  al  Dunării ,  că  aveau  o  ierarhie  bine  constituită. 
Eu  am  întâlnit  în  istoricul  Filipide  îndeajunse  dovezi  despre 
existenţa  Românilor  pe  locurile  amintite  şi  dacă  ei  n’au  fost  con¬ 
stituiţi  în  Stat,  cauza  a  fost,  că  încă  nu  se  scursese  cu  totul  şu¬ 
voiul  barbarilor  de  pe  aceste  locuri  şi  ei  dar  erau  nesiguri  în 
existenţa  lor.  Indatăce  s’a  terminat  invaziunea  barbarilor,  s’au  în¬ 
ceput  a  se  aşeză  şi  constitui  în  state,  atunci  şi  Românii  s’au 
grupat  în  state  şi-au  ocupat  locurile  lor  străvechi,  pe  cari  le-au 
conservat  în  tradiţia  lor  conform  vechilor  cronice». 

Iată-ne  ajunşi  la  verificarea  pe  cale  documentară,  a  hipotezei 
ce  am  pus  la  începutul  acestor  expuneri,  asupra  începutului  ie¬ 
rarhiei  şi  mitropoliei  româneşti  din  patria  noastră. 

Oricât  ar  altera  rezultatul  de  până  aci  concluziile  la  cari  a 
ajuns  părintele  V.  Mangra ,  a  cărui  studiu  a  apărut  înainte  de 
publicarea  materialului  istoric  aci  utilizat,  nu  scade  din  valoarea 
muncii  inteligente  şi  a  unor  rezultate  pozitive,  cu  cari  a  contri¬ 
buit  Preacuvioşia  Sa  la  punerea  în  lumină  a  unor  probleme  aco¬ 
perite  de  umbrele  grele  ale  trecutului  nostru. 

III. 

După  cele  premise,  ne  încercăm  a  pune  în  evidenţă  princi¬ 
palele  rezultate  de  acceptat,  din  studiul  păr.  V.  Mangra. 

Existenţa  unei  ierarhii  organizate  şi  reprezentate  prin  arhierei 
şi  mitropoliţi  ai  «Transilvaniei»  din  cele  mai  îndepărtate  vremuri, 
nu  se  poate  susţinea,  nici  nu  se  poate  urmări  o  succesiune  a 
prelaţilor  în  aceste  părţi. 

Cercetările  studiului  ce  am  analizat  însă  ne  întăresc  con¬ 
vingerea  existenţei,  în  continuitate,  a  eredinţii  ortodoxe  la  poporul 
(românesc)  din  vechea  Dacie-Traiană  dela  obârşia  sa,  şi  în  decursul 
timpurilor  istorice  acoperite  de  întunecimea  veacurilor  de  barbarie 
şi  prin  urmare  de  neştiinţă. 

Mănăstirile  din  părţile  banatice  ale  ţării  noastre,  ne  cheză- 
şuiesc  existenţa  aşezămintelor  bisericeşti  de  caracter  răsăritean, 
chiar  înainte  de  venirea  Ungurilor,  cari  la  începutul  aşezării, 
potolirii  şi  organizării,  au  intrat  în  relaţiuni  de  ordin  religios  cu 
autohtonii  creştini  aflaţi  în  noua  patrie,  ce-şi  găteau. 

Principele  Ardealului,  Gilap  care  se  încreştinează  la  anul  951 
la  Constanţi nopol,  îmbrăţişează  legea  mântuitoare  nu  pe  urma  a 
cine  ştie  cc  propagandă  pusă  la  cale  din  cercuri  înalte,  ci  sub 
influinţa  mediului,  a  condiţiilor  de  vieaţă  în  cari  a  ajuns.  îşi  ia 
din  patria  lui  nouă  pe  omul  care  i-a  deschis  inima  —  poate  şi 
înţelegând  rolul  şi  importanţa  religiunei  pentru  crearea  unui  viitor 
pentru  poporul  său  şi  ţara  sa,  principele  « monachum  seciun  abduxit 
Hierotheum ,  pietatis  iarna  celebrem,  qiiem  T urciae  (idest  Hungariae) 
episcopum  Theophylactus  designavit». 

Un  călugăr  ardelean  e  sfinţit  episcop. 

Mănăstiri  ortodoxe,  cu  călugări,  erau  în  Banat  Morisena 
(Cenadul  de  mai  târziu),  în  veacul  al  X-lea,  în  veacul  al  XII 
găsim  H.  Bodrogul  şi  astăzi  românesc,  dar  cele  mai  multe  din 
aceste  mănăstiri  s’au  pierdut  prin  înlocuirea  succesivă  cu  călugări 
apuseni  în  locul  celor  răsăriteni,  cu  cât  catolicismul  progresa  şi  se 
întărea  la  curtea  regilor  Ungariei. 

O  situaţie  izolată  şi  deci  şi  o  rezistenţă  mai  îndelungată  au - 
putut  să  prezinte  mănăstirile  orientale  române  din  părţile  Mara- 
murâşului.  In  munţii  acestui  ţinut,  din  care  a  izvodit  descălecarea 
Moldovii,  se  pomenesc  în  scrisoarea  patriarhului  Antonie  dela 
1391,  arhiereii  locali  ®,  din  mănăstirea  Peri. 

Această  scrisoare  o  interpretează  în  mod  ingenios  şi  cu 
incontestabil  rezultat  pozitiv  păr.  V.  Mangra ,  făcând  interpretarea 
actului  după  originalul  grecesc,  combinat  cu  o  întărire  mai  târzie 
a  aceluia. 

Se  dispune,  anume,  din  partea  Patriarhatului  Constantino- 
polei,  stabilirea  de  -arhierei  locali  în  mănăstirea  Peri,  pentru  a 
fi  întru  ajutorul  «exarhului»  patriarhal,  care  este  egumenul  numitei 
mănăstiri  şi  care  nu  are  drepturi  arhiereşti,  nefiind  sfinţit,  pentru 
a  putea  hirotoni  preoţi. 

Dreptul  de  a  adăposti  un  episcop  ori  arhiepiscop  în  mă¬ 
năstirea  numită»  s’a  dat  lui  Baliţă  si  Dragoş,  cari  au  închinat 
mănăstirea  (Peri)  patriarhiei  Constantinopolei  (V.  M.  p.  23);  iar 
acest  drept,  în  care  «se  prevede  aşezarea  şi  petrecerea  unui 
arhiepiscop  sau  episcop  supuşi  patriarhului»,  adecă  ortodocşi,  în 
mănăstire,  dovedesc,  susţine  păr.  V.  Mangra,  că  trebue  să  fi 
fost  chiar  şi  mitropolit,  nu  numai  episcop,  în  acea  mănăstire 

1  După  numele  Iui  a  primit  Bălgradul  porecla  de  Gynla-Fehcrvar, 

(V.  M  pg.  40),  căci  aceasta  se  argumentează  şi  prin  decretul  lui 
Vladislav  II.  art.  45  din  1495,  prin  care  se  interzice  episcopilor 
catolici  de  a  lua  dijmă  dela  schismatici. 

In  legătură  şi  pentru  confirmarea  celor  susţinute  aci,  păr. 
V.  Mangra  sprijineşte  părerea  sa  şi  prin  argumentul,  că  prin 
decretul  regelui  Matei,  din  1479,  în  care  e  numit  mitropolitul 
loanichie  (loanovic),  toţi  preoţii  de  legea  grecească  din  Maramurăş 
sunt  dispensaţi  de  taxele  ce  plăteau  înainte,  regelui. 

In  legătură  cu  această  chestiune,  se  ridică  chestiunea,  dacă 
«loanovic»  nu  a  fost  sârb  (din  Belgrad!)  ori  catolic  din  (Bălgrad?) 
ori  din  Buda? 

Aceste  variante  de  păreri  ale  d-lor  Dr.  A.  Bunea  şi  N.  lorga,  - 
întrucât  priveşte  serbismul  fie  din  Buda,  ori  din  Belgrad,  se  răs¬ 
toarnă  prin  adevărurile  istorice: 

a)  că  Ia  Belgradul  sârbesc  n’a  existat  în  timpurile  acelea 
mitropolie;  iar  la  1439  regele  Albert  al  Ungariei  opreşte  pe 
Brancovicii  fugiţi  din  Serbia  şi  aşezaţi  în  Ungaria  să  ţină  *  ve¬ 
netici»  la  moşiile  lor  —  venetici  cum  ar  fi  fost  «episcopul  de 
Buda»  al  d-lui  N.  lorga. 

b)  Despre  un  «loanichie»  catolic,  mitropolit  în  Ardeal?  iarăş  nu 
poate  fi  vorba,  nici  măcar  ca  formă  de  nume,  într’un  ordin  latinesc. 

Pusă  în  această  lumină  chestia  mitropoliei  sârbeşti  ori  ro¬ 
mâneşti,  din  Bălgrad,  adecă  «Alba-Iulia»  şi  nu  «Nandor-Alba  ■, 
credem  a  mai  releva  chestiunea  mitropoliei  româneşti  din  Ardeal, 
înainte  de  Mihai-Viteazul. 

Existenţa  ei  se  adevereşte  prin  citatul  (p.  121)  din  «Condica 
Brâncovenească»  dela  Arhivele  Statului  din  Bucureşti,  în  care  se 
spune  despre  numita  mitropolie  şi  reşedinţa  ei,  care  «dentru  a 
sa  temelie  iaste  făcută  şi  înălţată  de  un  prea  sfântul  şi  de  Dumnezeu 
alesul  pomenitul  părintele  Sava  Brancovici  >,  din  «Condica  sfântă» 
a  mitropoliei  Utigrovlahiei  despre  sfinţirea  mitropoliţilor  Ardealului. 

Rezultatele  la  cari  am  ajuns  şi  constatările  ce  ne-am  încercat 
să  facem  în  expunerile  noastre,  dorim  să  fie  o  contribuţie  la  lăr¬ 
girea  interesului  publicului  cetitor  pentru  asemenea  probleme  şi 
chestiuni,  rămânându-i  tot  acelui  onorat  public,  care  ceteşte, 
îndreptăţirea,  de-a  căuta,  alege,  ori  descoperi  şi  primi  numai 
adevărul.  Din  Ocină. 

PLAN  DE  ÎNVĂŢĂMÂNT  UNIFORM 

pentru  institutele  teologice  din  Mitropolia  gr.  or.  română  din  Un¬ 
garia  şi  Transilvania. 

O  cesliune  ce  de  mult  preocupă  pe  factorii  competenţi  este,  com¬ 
punerea  unui  plan  de  învăţământ  uniform  pentru  institutele  teologice  din 
toate  cele  trei  eparchii  din  mitropolia  noastră. 

O  afacere  ce  s’a  iniţiat  încă  la  anul  1897  şi  după  oarecari  peripeţii 
în  anul  1900,  a  ajuns  în  stadiul,  că  prin  conciuzul  congresului  din  acest 
an  Nr.  61,  Consistoru!  mitropolitan  se  însărcinează  a  prezenta  congre¬ 
sului  din  1903  un  proiect  în  aceasta  afacere. 

La  rândul  său  Consistorul  mitropolitan  a  şi  exmis  o  anchetă,  care 
să  elaboreze  proiectul  planului  de  învăţământ  contemplat,  care  anchetă 
la  10  23  Septemvrie  1905  a  şi  satisfăcut  însărcinării  prezentându-şi  con- 
sistorului  mitropolitan  elaboratul  său,  care  elaborat  conform  dispoziţiunei 
cuprinse  în  §  174  pet  4  din  statutul  organic  a  fost  supus  şi  deliberărei 
sinodului  episcopesc  şi  acesta  pe  lângă  unele  observări  de  natură  secun¬ 
dară  în  ce  priveşte  întregul,  cari  observări  vor  fi  a  se  lua  în  considerare 
Ia  statorirea  definitivă  a  proiectului  prezentat,  l-a  aflat  de  bun  şi  cores¬ 
punzător  împrejurărilor  noastre. 

Remis  elaboratul  anchetei,  ca  să-l  modifice  şi  întregească  conform 
observărilor  sfinţitului  sinod  episcopesc,  credem  a  face  un  bun  serviciu 
cauzei,  când  elaboratul  anchetei,  ce  ni  s’a  pus  la  dispoziţie  prin  publicare, 
îl  facem  accesibil  pentru  toţi  aceia,  cari  au  interes,  ca  aceasta  chestiune 
să  fie  normată  în  mod  mulţămitor  din  toate  punctele  de  vedere,  ca  in- 
strucţiunei  din  institutele  teologice  ale  eparhiilor  din  mitropolia  noastră 
să  i-se  deie  o  organizare  nu  numai  uniformă ,  dar  totodată  şi  adecuată  re¬ 
ferinţelor  şi  postulatelor  de  astăzi  pentru  cualificarea  statului  preoţesc. 

Este  preste  tot  un  neajuns  simţit,  că  până  astăzi  Ia  institutele  teolo¬ 
gice  ale  eparhiilor  din  mitropolia  noastră  lipsesc  planurile  de  învăţământ, 
sau  şi  dacă  există,  acelea  sunt  de  tot  fragmentare,  şi  astfel  se  impune  în 
mod  imperios  compunerea  şi  statorirea  unui  plan  de  învăţământ  detaiat, 
ca  instrucţiune!  în  ştiinţele  teologice  să  i-se  dee  consistenţa  şi  avântul  cu¬ 
venit,  conform  exigenţelor  de  astăzi  în  raport  cu  pregătirea  tot  mai  în 
destulitoare  a  candidaţilor  de  preoţi,  ce  se  condiţionează  pentru  primirile 
în  institutele  teologice. 

Prin  compunerea  unui  plan  de  învăţământ  corespunzător  totodată 
s’ar  satisface  şi  altui  neajuns,  s’ar  uşora  foarte  mult  compunerea  de  ma¬ 
nuale  corespunzătoare,  un  neajuns  deasemenea  foarte  simţit  în  instruc¬ 
ţiunea  dela  institutele  teologice.  Astăzi  pe  zi  ce  merge  se  înmulţeşte  nu¬ 
mărul  tinerilor  cu  pregătire  mai  sistematică  în  ştiinţele  teologice  şi  la  noi, 
mai  ales  cu  pregătirea  academică  dela  universitatea  din  Cernăuţi,  şi  bi¬ 
serica  în  schimbul  jertfelor  materiale  ce  le  aduce  pentru  cât  mai  buna  lor 

cualificare,  e  în  drept  să  aştepte  prestaţiuni  şi  pe  terenul  literar,  căci  se 
vor  afla  ele  căi  şi  mijloace  pentru  a  li-se  veni  într'ajutor  la  tipărirea  lu¬ 
crărilor  cu  mijloace  materiale. 

La  institutul  seminarial  «Andreian»  al  arhidiccezei,  acum  mai  bine 
de  10  ani,  din  iniţiativă  proprie,  corpul  profesoral  şi-a  creat  un  fond  spre 
acest  scop,  care  alimentat  din  contribuirile  membrilor  corpului  profesoral, 
deşi  şi  până  acum  s’a  dat  ajutoare  destul  de  considerabile  profesorilor 
pentru  lucrările  lor  literare,  reprezintă  astăzi  un  capital  de  preste  3000 
coroane. 

In  vederea  tuturor  acestor  considerante,  pe  când  în  cele  următoare 
publicăm  în  toată  extensiunea  proiectul  planului  de  învăţământ,  compus 
de  ancheta  exmisă  de  consistorul  mitropolitan,  totodată  declarăm,  că  primim 
cu  plăcere  spre  publicare  orice  comunicat  menit  a  contribui  la  o  îmbu¬ 
nătăţire  a  acestui  proiect  de  pian,  convinşi  fiind,  că  ancheta  la  statorirea 
definitivă  a  proiectului  cu  plăcere  va  ţinea  cont  de  dorinţele  şi  indigi- 
tările  ce  s’ar  reclama  în  orice  privinţă,  pentrucă  în  vederea  scopului  ce 
se  urmăreşte,  orice  susceptibilitate  este  exchisâ. 

Spre  mai  bună  orientare  observăm,  că  planul  de  învăţământ  modi¬ 
ficat  şi  întregit  este  contemplat  a  se  prezenta  congresului  din  1909,  şi 
astfel  ancheta  va  avea  a-şi  prezenta  noua  sa  lucrare  consistorului  mitro¬ 
politan  din  bun  timp,  ca  să  poată  trece  prin  toate  resortele  până  la  în¬ 
trunirea  congresului  la  1/14  Octomvrie  1909. 

Proiectul  este  următorul: 

I.  Studiul  biblic. 

1.  Arheologia  biblică,  tractează  referinţele  geografice,  fizice,  econo¬ 
mice,  sociale,  politice  şi  religioase;  anticităţile  casnice,  bisericeşti,  politice 
şi  sociale  cuprinse  în  Testamentul-vechiu.  Se  propune  în  cursul  1.,  1  oră 
la  săptămână. 

2.  Isagogia.  (Introducerea  în  Sf.  Scriptură  a  Testamentului-Vechiu  şi 
Nou).  Tractează  cuprinsul,  originea,  istoria,  caracterul,  forma,  stilul  şi  sco¬ 
pul  cărţilor  Sf.  Scripturi ;  apoi  canonul  biblic  şi  istoria  lui. 

Se  propune  în  cursul  I.  4  ore  la  săptămână. 

3.  Exegeza  în  legătură  cu  Ermeneutica. 

a)  Ermeneutica  tractează  principiile  interpretării  Sf.  Scripturi,  iar  Exe¬ 
geza  aplică  aceste  principii  la  scoaterea  înţelesului  Sf.  Scripturi,  statorit  de 
biserică. 

In  Exegeză  se  explică  sinopticii  cu  deosebită  privire  la  predica  de 
pe  munte;  apoi  evangeiistul  ioan. 

Ambele  se  propun  în  cursul  I..  2  ore  la  săptămână. 

b)  din  Testamentul-Vechiu  se  interpretează  Geneza  Cap.  [  —XI.  şi 
Psalmii  introduşi  în  cultul  divin,  iar  din  Testamentul-Nou  părţi  alese  din 
epistolele  apostolului  Pavel  şi  din  cele  universale 

Se  tractează  în  cursul  11.  3  ore  la  săptămână. 

c)  se  interpretează  epistolele  Pastorale  în  cursul  III.,  1  oră  la  săptă¬ 
mână. 

II.  Studiul  istoric. 

1.  Istoria  bisericii  universale  şi  Patrologia. 

a)  Istoria  bisericii  universale  tractează  istoria  pregătitoare  a  bisericii 
creştine  sau  raportul,  în  care  se  află  lumea  anticreştină  cu  lumea  creştină. 

Periodul  l,  dela  întemeerea  bisericii  creştine  până  ia  Constantin  cel 
Mare  şi  anume:  întemeerea  bisericii,  călătoriile  misionare  ale  apostolilor, 
persecuţiunile,  constituţia  bisericii  în  acest  period,  desvoltarea  şi  pro¬ 
pagarea  doctrinei,  cultul,  disciplina,  vieaţa,  literatura  bisericească,  triumful 
bisericii  prin  trecerea  lui  Constantin  cel  Mare  la  creştinism. 

Periodul  II,  dela  Constantin  cel  Mare  până  la  cel  din  urmă  sinod 
ecumenic  (323—787),  lăţirea  creştinismului  în  acest  period,  mona¬ 
hismul  şi  şcoalele  mănăstireşti,  infiuinţa  monahismului  asupra  desvoltării 
ulterioare  a  bisericii,  desvoltarea  şi  formularea  doctrinei  prin  sinoadele 
ecumenice,  lupta  bisericii  cu  Arianismul  şi  cu  celelalte  învăţături  eretice, 
organizaţiunea  bisericii,  disciplina  bisericească,  cultul,  raportul  dintre  ie¬ 
rarhie  şi  credincioşi,  starea  şi  simţul  de  pietate  creştinească,  vieaţa  mo¬ 
rală,  ştiinţa  şi  literatura  teologică  din  această  perioadă;  desvoltarea  artei 
şi  poeziei  creştine  în  acest  period;  activitatea  misionară;  Orientul  şi 
Occidentul,  creştinarea  Armenilor,  Perşilor,  ;Etiopiior,  Goţilor,  Vandalilor, 
brâncilor.  Ivirea  mohamedanismului. 

Periodul  111,  (787 — 1054)  dela  sinodul  ultim  ecumenic  până  la  schisma 
cea  mare ;  lupta  bisericii  ortodoxe  orientale,  pe  deoparte  contra  mohame- 
danismului  şi  pe  de  alta  în  contra  tendinţelor  occidentale  de  supremaţie 
papală;  ruperea  bisericii  occidentale  de  cătră  biserica  ortodoxă  orientală; 
formularea  doctrinei  despre  cinstirea  icoanelor;  organizarea,  doctrina,  li¬ 
teratura,  cultul  şi  vieaţa  religioasă  morală,  activitatea  misionară  pentru 
încreştinarea  îndeosebi  a  Cazărilor,  Bulgarilor,  Moravilor,  Boemilor,  Ger¬ 
manilor,  Ungurilor  şi  Ruşilor. 

Periodul  IV,  dela  1054  -1453,  adecă  dela  schisma  cea  mare  până 
ia  căderea  Constantinopoiului,  starea  bisericii  orientale  şi  occidentale,  ac¬ 
tivitatea  misionară,  înoirile  în  biserica  occidentală,  încercările  de  reunire 
între  cele  2  biserici,  literatura,  organizaţiunea,  cultul,  disciplina,  vieaţa  re¬ 
ligioasă  morală. 

Periodul  V,  dela  căderea  Constantinopoiului  până  în  ziua  de  astăzi. 
Starea  patriarhatului  din  Consiantinopoi  sub  Turci,  desvoltarea  bisericilor 
naţionale,  Protestantismul,  lăţirea  Protestantismului,  lupta  bisericii  orien¬ 
tale  contra  Protestantismului,  sinodul  dela  Iaşi,  sinodul  dela  Constanti- 
nopoi,  lupta  bisericii  occidentale  contra  Protestantismului,  activitatea  ei 
misionară  prin  lesuiţi,  încercările  de  reunire  ale  bisericii  occidentale,  si¬ 
nodul  din  Vatican,  schismele  din  urmă  în  biserica  occidentală,  Iansenismul 
şi  catolicii  vechi. 

b)  Patrologia  tratează  vieaţa  şi  operîie  sf.  Părinţi  şi  scriitori  biseri¬ 
ceşti  până  în  sec.  VlII-lea. 

Ambele  se  propun  în  cursul  1,  5  oare  la  săptămână. 

2.  Istoria  bisericei  române  tiatează  încreştinarea  Românilor,  creşti¬ 
nismul  în  Dacia  Traiană  şi  în  Dacia-aureliană,  istoria  bisericii  româno- 
bulgare,  istoria  bisericii  române  dela  întemeerea  ci  şi  organizarea  princi¬ 
patelor  dunărene,  mitropoliile  române,  anume:  a  Ungro -Vlah  iei,  Moldo- 
Vlahiei  şi  de  Alba-Iulia;  lupta  bisericii  române  contra  Reformaţiunei  şi 
Papismului,  reintroducerea  limbei  naţionale  în  biserica,  venirea  Sârbilor 
în  Bănat,  unirea  unei  părţi  a  Românilor  cu  biserica  occidentală,  starea 
bisericii  române  sub  ierarhia  sârbească,  starea  bisericii  şi  desvoltarea  ei 
ulterioară  sub  ierarhia  naţională  până  în  timpul  prezent. 

Bisericile  ortodoxe  române  din  Bucovina  şi  regatul  român. 

Se  propune  în  cursul  II  2  ore  şi  în  cursul  III  1  oră  pe  săptămână. 

III.  Studiul  sistematic. 

1.  Enciclopedia  şi  Metodologia  ştiinţelor  teologice  dă  un  prospect  ge¬ 
neral  despre  ştiinţele  teologice  şi  raportul  lor  între  olaită. 

Se  propune  în  cursul  1  1  ora  la  săptămână. 

2.  Simbolica,  tractează  istoria  simboalelor  bisericii  ortodoxe  şi  a 
celorlalte  biserici  creştine. 

Se  propune  în  cursul  I  1  oră  la  săptămână. 

3.  Teologia  fundamentală  (Apologetica)  tractează  conceptul  religiunii 
şi  adevărurile  fundamentale  ale  ei,  anume  existenţa  lui  Dumnezeu,  nemu¬ 
rirea  sufletului,  revelaţiunea  religiunea,  biserica. 

Se  propune  în  cursul  I  1  oră  la  săptămână, 

4.  Teologia  dogmatică,  tractează  despre  dogme  şi  importanţa  for. 

a)  Doctrina  despre  Dumnezeu,  raportul  lui  Dumnezeu  cătră  lumea 
materială,  spirituală  şi  cătră  om; 

b)  Doctrina  bisericii  cu  privire  la  activitatea  şi  misiunea  mântuito¬ 
rului  Hristos  pe  pământ; 

c )  Doctrina  despre  biserică  şi  graţia  divină,  tainele  iegei  cei  nouă,  şi 

d)  Exhatologia. 

Se  propune  în  cursul  II,  4  ore  Ia  săptămână. 

5.  Teologii  morală  tractează: 

a)  Partea  generală  despre  conceptul  moral  în  raport  cu  Etica  filo¬ 
zofică,  apoi  în  raport  cu  scopul  suprem  al  vieţii  omeneşti,  capabilitatea 
omului  de  a  duce  vieaţă  morală,  despre  ordinea  morală,  mijloacele  pentru 
vieaţa  morală,  graţia  lui  Dumnezeu,  legea  morală,  legea  naturală,  legea 
pozitivă  dumnezeească,  legea  omenească,  conştiinţa  morală,  caracterul 
moral,  valoarea  faptelor  morale  ale  omului  pentru  vieaţa  şi  desvoltarea 
sa,  imputarea  morală,  despre  virtute,  păcat ; 

b)  Partea  specială  tractează:  datorinţele  morale  ale  omului  cătră 
Dumnezeu  pe  baza  revelaţiunii  şi  doctrinei  bisericeşti  şi  în  special  despre 

virtuţii--  teologice:  credinţa,  speranţa  şi  iubirea  creştinească;  cultul  dum- 
nezeesc  privat;  datorinţele  omului  cătră  sine  însuş  şi  în  special  cătră 
suflet  şi  corp,  datorinţele  omului  cătră  de-aproapele  în  genere,  iar  în  spe¬ 
cial  ca  membru  al  familiei,  al  naţiunii,  bisericii  şi  statului ;  în  urmă  despre 
restituţiune, 

Se  propune  în  cursul  11,  4  ore  la  săptămână. 

IV.  Studiul  practic. 

1.  Catihetica,  urmăreşte  scopul  de  a  propune  metodul  cel  mai  co¬ 
respunzător  pentru  predarea  religiunii  în  şcoalele  poporale. 

Se  propune  în  cursul  III,  1  oră  la  săptămână 

2.  Omiletica  tractează  însemnătatea  şi  scopul  predicei,  calităţile  ora¬ 
torului  bisericesc,  alegerea  materiei  pentru  predici  (după  anul  bisericesc, 
după  pericoapele  zilei,  împrejurările  şi  trebuinţele  auditorilor),  prelucrarea 
materiei  predicei,  spre  a  se  ajunge  scopurile  ei,  adecă  luminarea  minţii, 
mişcarea  inimei  şi  înduplecarea  voiei,  apoi  deprinderea  de  a  observa  şi 
studia  vieaţa  credincioşilor,  mijloacele  şi  dovezile  din  sfânta  Scriptură,  ra¬ 
ţiune  şi  experienţa  în  scopul  de  a  influinţa  asupra  credincioşilor,  aran¬ 
jarea  materiei  predicii,  singuraticele  părţi  ale  predicei,  speciile  predicei, 
stilul  omiletic,  figurile  retorice,  predarea  nimerită  a  predicei. 

Se  propune  în  cursul  II,  2  ore  pe  săptămână,  iar  în  cursul  111  tot 
în  2  ore  se  fac  exerciţii  practice. 

3.  Liturgica  tractează : 

a)  In  partea  generală,  noţiunea,  obiectul  şi  problema  Liturgicei,  per¬ 
soanele  liturgice,  timpurile  liturgice,  locurile  sfinte,  lucrurile  liturgice,  for¬ 
mele  generale  ale  rânduielilor  liturgice; 

b)  In  partea  specială,  formele  rituale  ale  diferitelor  servicii  biseri¬ 
ceşti,  sfintele  taine. 

Se  propune  în  cursul  III,  2  ore  pe  săptămână. 

4.  Pastorala  (Odigetica)  tractează  noţiunea,  obiectul  şi  problema 
studiului  pastoral.  Referinţele  preotului  cătră  diferitele  organe  ale  bisericii 
şi  statului,  recerinţele  Ia  servirea  pastorală  şi  calităţile  necesare.  Condu¬ 
cerea  pastorală  a  credincioşilor  cu  privire  la  deosebitele  lor  trebuinţe. 

Se  propune  în  cursul  III,  3  ore  la  săptămână. 

5.  Dreptul  bisericesc  tractează: 

a)  Noţiunea  dreptului  bisericesc,  biserica  ca  instituţiune,  izvoarele 
dreptului  canonic; 

b)  Organismul  bisericesc,  ierarhia  bisericească  şi  raportul  diferitelor 
graduri  ierarhice,  părţile  constitutive  ale  bisericii,  parohii,  protopresbite- 
rate,  mănăstiri,  eparhii,  mitropolii  şi  patriarhate ;  raportul  dintre  ele  pe 
baza  canoanelor  şi  a  actualei  organizări  constituţionale  ; 

c)  Administraţiunea  bisericească  în  general  şi  în  special  după  starea 
de  organizare  a  bisericii  de  astăzi ; 

d)  justiţia  bisericească,  disciplina  şi  iudicatura  bisericească.  Matri- 
moniul ; 

e)  Raportul  bisericii  faţă  de  stat,  din  punctul  de  vedere  al  dreptului 
public  şi  al  exercitării  drepturilor  cetăţeneşti  ale  membrilor  ei.  Reproci- 
tatea  confesională. 

Se  propune  în  cursul  III,  5  ore  la  săptămână. 

6.  Tipicul  bisericesc  tractează  rânduiala  tuturor  serviciilor  D-zeeşti 
publice  şi  private  în  teorie  şi  praxă. 

Se  propune  I — III,  câte  1  oră  la  săptămână. 

7.  Cântarea  bisericească  tractează: 

a)  Cele  8  glasuri  cu  troparele  lor. 

Se  propune  în  cursul  I,  4  ore  la  săptămână. 

b)  Repeţirea  glasurilor,  catavasiile,  Polileul,  mărimurile  (pripelele) 
praznicilor,  psalmii  aleşi  şi  cântările  liturgice  pentru  Dumineci. 

Se  propune  în  cursul  II,  4  ore  Ia  săptămână. 

c)  Repeţirea  materialului  din  cursul  1  şi  II,  irmoasele  şi  cântările 
funebrale. 

Se  propune  în  cursul  III,  4  ore  la  săptămână. 

8.  Muzica  vocală  şi  instrumentală,  tractează  teoria  muzicei  cu  exerciţii 
în  cor  şi  instrumente. 

Se  propune  în  cursul  I — III,  câte  2  ore  la  săptămână. 

V.  Studiile  auxiliare. 

1.  Limba  şi  literatura  română; 

a)  Limba  română  tractează  gramatica  (partea  etimologică  şi  sintactică), 
se  vor  ceti  şi  analiza  din  scriitori  piese  alese  în  proză  şi  poezie.  In  fie¬ 
care  2  săptămâni  să  lucre  1  temă  scripturi sti că,  una  acasă  şi  una  în  şcoală. 

Se  propune  în  cursul  I,  2  ore  la  săptămână. 

b)  Stilistica  bisericească,  tractează:  despre  stilul  simplu  şi  frumos, 
regulele  de  stil,  exerciţii  stilare,  (epistole,  rugări,  documente  etc.) 

Contabilitatea  bisericească. 

In  fiecare  lună  se  va  lucra  1  temă  scripturistică  acasă  şi  una  în  şcoală. 

Se  propune  în  cursul  II,  1  oră  la  săptămână. 

c)  Istoria  literaturii  române  tractează  un  curs  complet  din  literatura 
română. 

Se  propune  în  cursul  III,  2  ore  la  săptămână. 

2.  Ştiinţele  pedagogice,  tractează: 

a)  Psihologia,  despre  idei,  despre  sentimente  şi  despre  nizuinţe. 

b)  Pedagogia  generală  şi  specială,  şi  anume  Pedagogia  generală : 
educaţiunea,  ştiinţele  auxiliare  ale  Pedagogiei,  principiile  şi  mijloacele 
generale  ale  educaţiunii,  Pedagogia  specială:  educaţiunea  fizică  şi  spiri¬ 
tuală,  educaţiunea  în  familie  şi  in  institutele  publice. 

Ambele  se  propun  în  cursul  I,  I  oră  ia  săptămână. 

c)  Didactica,  tractează  problema  şcoalei  poporale,  sfera  de  activitate 
a  şcoalei  poporale;  şcoala  în  raport  cu  familia,  biserica  şi  statul;  împărţirea 
şcoalei  poporale  în  grade  succesive,  învăţământul  ca  mijloc  al  educaţiunii 
şcolare;  materiile  de  învăţământ  şi  împărţirea  lor  în  grupe;  împărţirea 

timpului;  metodica  specială  a  diferitelor  obiecte  de  învăţământ  din  şcoala 
poporală.  Ospitări  în  şcoala  de  aplicaţie. 

Se  propune  în  cursul  II,  2  ore  la  săptămână. 

3.  Economia,  tractează  cunoştinţe  pregătitoare,  compoziţia  şi  nutrirea 
plantelor.  Influinţa  apei,  căldurei  şi  luminei  asupra  vegetaţiunei. 

Diversele  pământuri  şi  îmbunătăţirea  lor  (Agronomia).  Gunoiurile 
şi  gunoirea.  Uneltele  şi  maşinele  agricole,  mai  neapărate.  Pregătirea  pă¬ 
mântului,  sămânatul,  cultura,  recoltarea  şi  păstrarea  plantelor  agricole  mai 
importante.  Cultura  fânaţelor,  prăsirea  şi  ţinerea  animalelor  agricole.  Cu¬ 
noştinţele  mai  neapărate  din  pomărit,  legumărit,  vierit  şi  stupărit.  Demon¬ 
straţii  şi  deprinderi  practice. 

Se  propune  în  cursul  III,  3  ore  Ia  săptămână. 

4.  Higiena,  tractează  părţile  corpului  omenesc,  îngrijirea  lor,  cunoştinţele 
generale  din  Anatomie  şi  Fiziologie,  mijloace  pentru  conservarea  sănătăţii, 
boalele  cari  obvin  mai  des  şi  boalele  epidemice. 

Se  propune  în  cursul  II,  1  oră  ia  săptămână. 

5.  Seminare. 

Scopul  seminarului  este  a  tracta  în  comun  sub  conducerea  profe¬ 
sorului  de  specialitate  rezultatele  materiei  percurse  în  orele  de  învăţământ 
şi  a  lecturei  private,  de  care  vor  fi  propunerile  însoţite. 

Spre  acest  scop  vor  fi  elevii  obligaţi  a  ceti  acasă  opurile,  cari  stau  în 
legătură  cu  materialul  propus  şi  designate  de  respectivul  profesor  propunător. 

Aceste  exerciţii  sunt: 

a)  Exegetice,  istorice,  sistematice  şi  se  vor  ţinea  cu  elevii  cursului 
al  II-lea,  tot  la  2  săptămâni  2  ore. 

b)  Practice,  cari  se  vor  ţinea  cu  elevii  cursului  al  lll-lea,  iarăş  tot 
la  2  săptămâni  2  ore. 

Proiectul 

pentru  împărţirea  obiectelor  de  învăţământ  după  cursuri  şi  numărul  de  ore 
pe  săptămână,  pe  baza  acestui  plan  de  învăţământ. 


Cursul  1. 

Nr.  crt.  Obiectul  de  învăţământ  Nr.  orelor 

1.  Enciclopedia  şi  Metodologia .  1 

2.  Isagogia  Testamentului  Vechiu  şi  Nou  ....  4 

3.  Arheologia  biblică .  1 

4.  Exegeza  în  legătură  cu  Ermeneut.  bibi .  2 

5.  Istoria  bisericească  universală  şi  Patroiogia  ...  5 

6.  Teologia  fundamentală  (Apologetica) .  1 

7.  Simbolica .  1 

8.  Limba  română .  2 

9.  Psihologia,  Pedagogia  specială  şi  generală  ...  2 

10.  Cântarea  bisericească .  4 

11.  Tipicul .  1 

12.  Muzica  vocală  şi  instrumentală .  2 

26~ 

Cursul  II. 

Nr.  crt.  Obiectul  de  învăţământ  Nr.  orelor 

1.  Dogmatica . . .  4 

2.  Morala  .  . . .  4 

3.  Exegeza  (Geneza  cap.  I — XI,  Psalmii,  părţi  alese 

din  epist.  apost.  Pavel  şi  din  cele  universale)  .  .  3 

4.  Istoria  bisericii  ortodoxe  române .  2 

5.  Omiietica  (Teoria) .  2 

6.  Stilistica  bisericească  şi  Contabilitatea .  1 

7.  Pedagogia .  2 

8.  Cântarea  bisericească .  4 

9.  Tipic .  1 

10.  Muzica  vocală  şi  instrumentală .  2 

11.  Higiena .  1 

26 

Seminar  exegetic,  istoric  şi  sistematic,  tot  Ia  2  săptămâni  2  ore. 

Cursul  III. 

Nr.  crt.  Obiectul  de  învăţământ  Nr.  orelor 

1.  Dreptul  bisericesc .  5 

2.  Pastorala  (Odigetica) . .  .  3 

3.  Liturgica .  2 

4.  Exegeza  (Epistolele  pastorale) .  1 

5.  Omiietica  (Praxă)  . .  2 

6.  Catih  etica .  1 

7.  Istoria  bisericească  ortodoxă  română .  1 

8.  Istoria  literaturii  române .  2 

9.  Economia .  3 

10.  Cântarea  bisericească .  ....  4 

11.  Tipicul .  1 

12.  Muzica  vocală  şi  instrumentală  . .  2 

27 

Seminar  practic,  tot  la  2  săptămâni  2  ore. 


Nota  Red.  Asupra  acestui  proiect  ne  vom  face  observările  într'unul 
din  numerele  viitoare. 

îndreptare.  In  articolul:  « Ierarhia  şi  mitropolia  bisericii  române », 
şirul  ultim  dela  pag.  265  Nr.  6  din  <Rev.  Teol .»  a.  c.,  în  loc  de  « l-a  fo¬ 
losit  cu  succes,  citând »  —  să  se  cetească :  « l-a  folosit,  în  parte,  cu  succes. 
Cităm* ... 


PREDICĂ  DESPRE  SUDALME 

rostită  de  asesorul  consistorial  Dr.  E.  Miron  Cristea,  în  calitate  de  director  al  despăr¬ 
ţământului  Sibiiu  al  ..Asociaţiunii  etc.“  cu  ocaziunea  adunării  generale  cercuale,  ţintite 

în  Ocna-de-sus  la  18  Maiu  1908. 

Iubiţi  ascultători! 

Venit-am  astăzi  în  această  comună  fruntaşă  şi  în  mijlocul  vostru  un 
număr  de  bărbaţi  cărturari  în  numele  celei  mai  mari  societăţi  de  cultură, 
în  numele  ,, Asociaţiunii  pentru  literatura  română  şi  cultura  poporului 
român“,  călăuziţi  de  dorul  ferbinte  de  a  altoi  şi  noi  în  cât  mai  mulţi  ar¬ 
bori  din  întinsa  grădină  a  neamului  nostru  românesc  câţiva  surcei,  câteva 
mlădiţe  nobile  de  poveţe  bune,  de  învăţături  alese  şi  de  sfaturi  înţelepte 
şi  folositoare,  cari  să  îndrumeze  şi  îndrepteze  poporul  din  acest  ţinut  pe 
calea  întăririi  şi  a  înaintării  sale. 

Facem  acest  paş  deoparte  îndemnaţi  de  simţul  datorinţei,  ce-o  avem  — 
ca  cărturari  români  —  de-a  lucra  pentru  ridicarea  şi  înălţarea  poporului, 
a  ţăranului  român,  din  sânul  căruia  şi  noi  am  ieşit,  urmând  sfatul  dat  de 
preotul  din  Madian  Ietro,  ginerelui  său,  prorocului  Moisă  când  i-a  zis: 
şi  arată-i  poporului  calea,  pe  carea  are  să  umble,  şi  faptele,  cari  are  să 
le  facă“  (II.  Moise  XVIII,  20);  de  altă  parte  adânc  convinşi,  că  fără  învă¬ 
ţătură,  fără  înaintare  în  cultură,  poporul  nostru  —  oricâte  însuşiri  frumoase 
şi  de  toţi  admirate  ar  avea  —  nu  va  putea  să  nimerească  aşa  uşor  calea, 
ce  duce  la  bine,  ferindu-1  de  rele,  nu  va  putea  să-şi  întărească  temelia 
existenţei  sale  şi  a  viitorului  său. 

Iată,  ce  ne  zice  sfânta  scriptură  a  T.  v.  in  această  privinţă:  «-Cine  nu 
vrea  să  înveţe,  cade  în  năcazuri »  (Proverbe  XVII  16),  căci:  Unde-i  lip¬ 
seşte  sufletului  ştiinţa,  acolo  rm-i  bine »  (Proverbe  XIX  2).  Iară  la  alt  loc: 
Sufletul  celui  cuminte  câştigă  ş  dinţa  şi  urechia  celui  înţelept  caută  învă¬ 
ţătura  (Proverbe  XVIII  15). 

De  aceea  —  precum  odinioară  înţeleptul  împărat  Solomon  a  sfătuit  po¬ 
porul  său  iubit  —  întocmai  te  sfătueşte  prin  graiul  meu  şi  pe  Tine,  popor 
român,  «Asociaţiunea  pentru  cultura  poporului  român»  zicându-ţi:  « Pleacă 
spre  învăţătură  sufletul  tău  şi  urechile  tale  spre  cuvintele  ştiinţei »  (Prov. 
XXIII  12)  şi  « Primiţi  învăţătura  mea  şi  nu  argintul,  şi  ştiinţa  mai  vârtos 
decât  aurul  cel  lămurit,  căci  mai  bună  este  înţelepciunea,  decât  pietrile 
cele  de  mare  preţ  (Prov.  Sol.  VIII.  10 — 11). 

Auzind  aceste  adevăruri,  şi  convingându-vâ  de  statornicia  lor,  —  cine 
dintre  voi  nu-şi  va  deschide  urechile  sale,  ca  prin  poarta  lor  să  între  în 
sufletul  lui  cunoştinţele  cărturarilor  conducători?  căci  doară  voi  înşive, 
poporul  de  rând,  aţi  statorit  adevărul:  că  cine  are  cultură,  «-cine  are  carte 
are  parte ;  cine  are  carte  are  patru  ochi » ;  în  urmare  vede  mai  limpede 
lucrurile  din  lume,  se  poate  deci  orienta  mai  bine  şi  poate  câştiga  mai 
uşor  cele  de  lipsă  pentru  traiul  vieţii.  De  aceea  înţeleptul  Solomon  zice : 

« Cu  ştiinţa  se  umplu  cămările  de  toate  bogăţiile  cele  scumpe  şi  plăcute » f 
(Prov.  XXIV  4). 

Dară,  ca  fii  ieşiţi  din  mijlocul  poporului  român,  —  cari  voim  a  păstra 
şi  cultiva  toate  obiceiurile  cele  bune  şi  strămoşeşti,  ştim,  că  acest  popor 
toate  Ie  începe  cu  Dumnezeu,  cu  un  « Doamne  ajută » ;  de  aceea  şi  noi 
început-am  lucrarea  noastră  cu  sfânta  slujbă  şi  cu  o  cuvântare  bisericească, 
mai  ales,  că  sfaturi,  poveţe  şi  învăţături  zadarnice  şi  clădite  pe  temelie 
de  năsip,  rămân  toate  acelea,  care  nu  se  întemeiază  pe  temelia  cea  tare 
şi  puternică  a  credinţei  creştineşti,  pe  care  nici  porţile  iadului  nu  sunt  în 
stare  a  o  birui.  « Frica  lui  Dumnezeu  este  începutul  înţelepciunii zice 
psalmistul  David  (Ps.  111 — 10);  iară  apostolul  Pavel  ne  spune:  «Să  ştiţi, 
că  iubirea  lui  Hristos  întrece  toată  cunoştinţa ».  (Efes.  111 — 19). 

De  aceea  eu,  ca  român  şi  creştin  bun,  dar  şi  ca  preot  —  învăţături 
creştineşti,  scoase  din  legea  lui  Hristos,  vreau  să  vă  dau  şi  atunci,  când 
vorbesc  în  calitate  de  director  al  unui  despărţământ  al  «Asociaţiunii»,  lă¬ 
sând  ca  pe  temelia  aceasta  ceialalţi  împreună  muncitori  să  clădească  mai 
departe  la  edificiul  culturei  româneşti. 

Iubiţi  ascultători! 

Noi  toţi,  câţi  aceeaş  lege  strămoşască  o  mărturisim,  câţi  aceeaş  limbă 
dulce  şi  sonoră  o  vorbim  şi  aceleaşi  datini  şi  obiceiuri  cultivăm  şi  iubim, 
formăm  poporul  român  cu  toate  straturile  lui:  domni  şi  cărturari,  negu¬ 
ţători  şi  meşteşugari,  ţărani  sau  plugari.  Poporul  acesta  —  în  întregime 
s’a  luat  —  se  poate  asemăna  cu  o  grădină  mare,  ai  cărei  grădinari  şi  cul¬ 
tivatori  sunt  conducătorii  şi  învăţaţii  poporului.  Ca  unii  dintre  aceşti  în¬ 
grijitori,  cărora  s’a  încredinţat  cultivarea  gradinei  româneşti,  —  venit-am  şi 
noi  în  acest  colţ  al  grădinei  noastre,  nu  numai  ca  să  aruncăm  sămânţă 
de  flori  frumoase  şi  de  plante  folositoare,  ci  şi  ca  să  plivim  din  straturile 
ei  buruienile  netrebnice,  ce  au  prins  rădăcini,  ca  nu  cumva  —  lăţindu-se 
prea  mult  —  să  înăduşe  ce-i  bun  şi  de  folos. 

O  buruiană  veninoasă  şi  urîtă,  cu  rădăcini  foarte  tari  şi  extinse,  vreau 
eu  să  desrădăcinez  şi  să  smulg  din  sufletul  poporului  nostru  prin  o 
parte  a  cuvântării  mele;  şi  anume  obiceiul  cel  rău  al  înjurăturilor  şi  su - 
dalmelor,  al  blăstamurilor  afurisite  şi  al  cuvintelor  de  ruşine. 

M'aş  bucura  mult  atât  eu,  cât  şi  însoţitorii  mei,  dacă  mi-ar  succede 
a  stârpi  încâtva  acest  păcat. 

Iubiţi  Creştini! 

Şi  copiii  de  şcoală  ştiu  cu  toţii,  că  cea  mai  de  frunte  fiinţă  de  pe 
pământ,  coroana  făpturilor,  este  omul.  —  Pe  acesta  l-a  înzăstrat  şi  înfrum- 
seţat  Dumnezeu,  tocmai  ca  să  poată  fi  stăpânul  tuturor  celor  de  pe  pă¬ 
mânt,  cu  însuşiri  alese  şi  mai  presus  de  toate  celelalte  făpturi  şi  vieţui¬ 
toare.  Intre  acestea  numărăm  fără  îndoială  la  cel  dintâiu  Ioc  frumoasa 
însuşire  a  vorbirii,  a  graiului,  căci  numai  omul  are  putinţa  de  a-şi  arăta, 
descoperi,  de  a-şi  exprima  prin  graiu  viu,  prin  vorbe  şi  cuvinte  cuge- 

ţările  şi  simţămintele  sale,  pânăcând  celelalte  vieţuitoare  —  faţă  de  om  — 
sunt  oare-cum  mute,  adecă  necuvântătoare. 

Şi  oare  pentruce  a  dat  Dumnezeu  omului  darul  vorbirii  ?  Ca  să-l  fo¬ 
losească  spre  scopuri  rele  şi  ticăloase?  Ca  să  vorbească  lucruri  netrebnice 
şi  necuviincioase,  ca  să  înjure,  să  sudue,  să  blasteme?  De  bună  samă,  că 
nu!  Din  potrivă,  ca  să  folosească  aceasta  însuşire  frumoasă  a  vorbirii, 
dupăcum  să  cuvine  unei  făpturi  alese,  făcute  după  chipul  şi  asemănarea 
lui  Dumnezeu;  şi  anume: 

1.  Ca  să  preamărească  şi  laude  pe  Dumnezeu  şi  pe  sfinţii  lui  după 

cuvântul  psalmistului  David :  « Deschide ,  Doamne,  buzele  mele  şi  gura  mea 
va  vesti  lauda  ta;  (Psalm  51 — 15)  şi  « de  lauda  ta  este  plină  gura  mea  şi 

de  mărirea  ta  toată  ziua.  (Ps.  71 — 8).  « Şi  limba  mea  va  spune...  toată 

ziua  lauda  Ta.  (Ps.  35,  28). 

2.  Ca  să  propoveduiască  adevărul,  să  lăţească  învăţăturile  cele  bune  şi 

să  deie  sfaturi  înţelepte  semenilor  săi  şi  mai  ales  tinerimei ; 

3.  ca  să  apere  dreptatea,  tot  după  cuvântul  prorocului  David,  când 

zice:  « Gura  mea  va  spune  dreptatea  ta,  toată  ziua  ajutorul  tău »  (Ps.  71, 15). 

4.  Ca  să  predice  moralul,  înălţând  vârtuţile  şi  pe  cei  virtuoşi,  sbi- 
ciuind  păcatele  şi  pe  cei  păcătoşi. 

5.  Ca  să  mângâie  pe  cei  cuprinşi  de  năcazuri,  şi  aşa  mai  departe. 

De  aci  urmează,  că  celce  foloseşte  graiul  şi  limba  sa  spre  alte  sco¬ 
puri,  scoţând  din  gura  sa  înjurături,  sudalme  şi  blăstămuri,  şi  cuvinte  urîte, 
acela  vatămă  pe  Dumnezeu  şi  lucrurile  Iui,  acela  lucră  în  contra  voinţei 
lui  Dumnezeu. 

Unul  —  ca  acela  —  după  zisa  sf.  apostol  Iacob  —  scoate  din  gura  sa 
«  foc,  o  lume  a  nedreptăţii. . .  neînfrânată  răutate,  otravă  aducătoare  de  moarto 
(Epistola  6 — 8);  adecă  păcătueşte  greu,  arătând  că  este  stricat  şi  în  lăuntrul 
său,  căci  sudaimele  nu  sunt  numai  dela  buze,  ci  după  cum  zice  evang. 
Mateiu:  « Din  belşugul  inimă  vorbeşte  garat  (XII — 34);  iară  la  alt  loc  «că 
din  inimă  izvoresc  cugetările  rele , . . .  mărturisirile  mincinoase,  sudaimele, . . . 
cari  spurcă  pe  om »  (XV.  19 — 20). 

Dară  afară  de  aceasta  —  celce  înjură  mai  dovedeşte,  că  nu  posede 
nici  cuvenita  cultură  a  inimei,  căci  omul  înţelept,  liniştit  şi  cu  cultură 
adevărată,  se  fereşte  de  acest  obiceiu  urît,  în  adevăr  ca  de  «foc»,  ca  de 
o  lepră  lipicioasă,  de  care  se  molipsesc  şi  alţii.  Se  fereşte  ştiind,  că  su¬ 
daimele  sunt  un  păcat  greu. 

Mărimea,  spurcăciunea  şi  hâzenia  acestui  păcat  iese  cu  atât  mai  tare 
la  iveală,  cu  cât  ne  gândim  că  înjurăturile  şi  sudaimele  sunt  de  cele  de 
mai  multeori  îndreptate  în  contra  chiar  a  lui  Dumnezeu,  în  contra  sfin¬ 
ţilor  lui,  în  contra  îngerilor  lui,  în  contra  bisericei  întemeiate  de  el  şi  a 
neperitoarelor  învăţături  ale  evangheliei  lui  şi  contra  sărbătorilor  lui 
şi  a  lucrărilor  celor  sfinte  ale  lui  Dumnezeu;  altădată  sudaimele  sunt  în¬ 
dreptate  conlra  deaproapelui ;  dar  în  cele  din  urmă  în  mod  mijlocit  tot 

pe  Dumnezeu  îl  lovesc,  profanându-1  căci  e  firesc  lucru,  că  dacă  —  înjuri 
făptura  —  înjuri  şi  pe  făcătorul  pe  Creatorul  ei. 

Este  lucru  foarte  josnic,  iubiţilor  creştini,  când  cineva  arma,  cea 
căpătată  dela  binefăcătorul  său,  ca  el  însuş  s’o  folosească  spre  binele 
său,  să  se  apere  cu  ea  —  o  întoarce  şi  îndreptează  tocmai  împotriva  ace¬ 
luia,  care  i-a  dat-o.  întocmai  este  cel  mai  urît  şi  mai  vrednic  de  osândă 
omul,  carele  întoarce  însuşirea  vorbirei,  ce  i-a  dat-o  Dumnezeu  spre  a-1 
ridica  peste  celelalte  făpturi,  împotriva  tocmai  a  celui  mai  bun  şi  mai  mi¬ 
lostiv  dăruitor  al  său,  împotriva  lui  Dumnezeu,  — 

1.  carele  a  zidit,  susţine  şi  ocârmueşte  cerul  şi  pământul; 

2.  carele  nunumai  a  făcut  pe  om,  dându-i  sănătate,  ci  i-a  pus  şi 
întreg  pământul  la  dispoziţie  cu  câmpurile  şi  otarele  sale  mănoase  şi  cu 
toate  bunătăţile  lui,  frimiţându-i  lumina  şi  căldura  cea  atât  de  binefăcă¬ 
toare,  ploi  mănoase  etc.; 

3.  carele  şi  după  neascultarea  lui  nu  ne-a  părăsit,  ci  ne-a  iubit  şi 
iubeşte  pe  oameni  întru  atât,  încât  pe  unul  născut  fiiul  său  l-a  dat  jertfă, 
ca  toţi  ceice  vor  crede  în  el  să  nu  piară,  ci  să  se  mântuiască  şi  să  aibă 
vieaţa  de  veci; 

4.  şi  dela  carele  cu  un  cuvânt  vine  toată  darea  cea  bună  şi  tot  darul 
desăvârşit ; 

5.  şi  căruia  tocmai  pentru  toate  acestea  trebue  să  se  plece  tot  ge¬ 
nunchiul,  al  celor  cereşti  şi  a  celor  pământeşti  etc. 

Şi  pe  acest  părinte  binefăcător  a-1  înjura,  a-1  suduî,  a-I  huli,  cum  să 
nu  fie,  iubiţi  creştini,  un  păcat  mare,  vrednic  de  pedeapsă  grea?  Hotărît, 
e  păcat  mare  şi  strigător  la  ceriu.  De  aceea  şi  sf.  loan  Gură  de  aur  zice : 
«Nu-i  nimica  mai  rău,  ca  şi  sudai  mele*  (Ad  Timoth.  c.  V);  iară  sfântul 
părinte  Ieronim  :  « Nu-i  nimica  mai  înfiorător  ca  sudalma,  orice  păcat  în 
asemănare  cu  ea  este  mai  mic,  decât  aceea-». 

E  un  lucru  atât  de  îngrozitor  acesta,  încât  un  bărbat  învăţat  nici  nu 
şi-a  putut  închipui,  că  omul  să  uite  întru  atâta  de  binefăcătorul,  de  pă¬ 
rintele  său,  ca  să-I  înjure;  de  aceea  acela  atribue  diavolului  vorbele  spur¬ 
cate  aie  sudalmelor,  zicând  că  « Diavolul  sade  pe  limba  celui  ce  suduie,  şi 
iadul  se  deschide  sub  picioarele  lui».  (Alvinczi,  pilde  63) ;  iară  altul  zice : 
«Că  sudalma  este  limba  diavolului ».  (Cardinalul  Hugo). 

Culmea  şi-o  ajunge  acest  urît  obiceiu,  când  înjurăm  deadreptul  pe 
Dumnezeu  şi  cele  trei  feţe  ale  sfintei  Treimi.  In  legea  veche  sudalma 
contra  lui  Dumnezeu  se  pedepsea  cu  moarte.  Legiuitorul  Testamentului 
vechiu,  prorocul  Moise,  dispune  astfel:  «Cine  înjură  numele  Domnului,  cu 
moarte  să  moară »  (111  Moise  XXIV.  16).  Astfel  odată  a  dat  Moise  poruncă 
aspră  în  contra  fiului  unei  Izrailtene,  cuprins  de  acest  păcat,  în  cuvintele : 
« Scoate  din  tabără  pe  ceice  a  suduit  şi  să-l  ucidă  cu  pietri  obştea  întreagă » 
(III.  Moise  XXVI  14).  Asemenea  consideră  în  Testamentul  nou  evange- 
listul  Marcu  de  păcat  greu  înjurăturile.  El  ne  spune,  că  « cine  înjură  îm¬ 
potriva  Duhului  sfân %  nu  va  fi  iertat  în  veci»  (III.  29).  Acelaş  lucru  se 

vede  şi  din  cuvintele  evangelistului  Mateiu,  care  zice:  « Tot  păcatul  şi 
toată  hula,  se  vor  ierta  oamenilor,  iară  hula  sau  sudalma  împotriva  />«- 
hului  sfânt  nu  se  va  ierta »  (XII.  33). 

Este  atât  de  urit  şi  desgustâtor  a  înjura  şi  a  folosi  vorbe  nespălate 
contra  lui  Dumnezeu,  încât  pe  suduitorii  contra  lui  Dumnezeu  şi  a  celor 
sfinte  ar  trebui  să-i  ajungă  nunumai  bătaia  lui  Dumnezeu  ci  şi  pedeapsa 
legilor  şi  a  stăpânitorilor  lumeşti. 

In  vechime  aşa  şi  era,  căci  cei  bătrâni  erau  mai  religioşi,  decât  con¬ 
ducătorii  de  acum  ai  ţărilor,  între  cari  ajung  adeseori  oameni  lipsiţi  de 
frica  lui  Dumnezeu. 

Astăzi  sunt  legi,  cari  pedepsesc  numai  pe  ceice  folosesc  cuvinte  vă¬ 
tămătoare  contra  domnitorilor,  a  regilor,  a  împăraţilor.  Dară  asta  nu-i  de¬ 
stul,  căci  după  cum  foarte  bine  observă  sf.  loan  Gură  de  aur:  « Dacă  e 
cuviincios  şi  de  lipsă  a  pedepsi  pe  ceice  batjocoreşte  pe  domnitorul  ţării, 
de-a  bunăseamă  e  mai  de  lipsă  a  ameninţa  şi  pe  ceice  huleşte  pe  însuş 
Dumnezeu »,  (Ad  pop.  Antioh.  Tom.  1),  pe  împăratul  împăraţilor,  pe  stă¬ 
pânul  ceriului  şi  al  pământului,  pe  făcătorul  celor  văzute  şi  nevăzute». 

Un  împărat  german  Ruperi,  carele  a  trăit  pe  la  1400.  a  iertat,  a  agra- 
ţiat  pe  toţi  răsvrătitorii  izgoniţi  din  ţară,  dându-le  voie  a  se  reîntoarce  în 
patrie.  A  poruncit  însă  aspru,  că  ceice  au  înjurat  pe  Dumnezeu,  să  ră- 
mâe  şi  mai  departe  izgoniţi  in  exil,  căci  —  zicea  el  -  «aceştia  au  vă¬ 
tămat  şi  atacat  cea  mai  înaltă  Maiestate,  pe  însuş  Dumnezeu,  pe  când 
ceialalţi  au  greşit  mai  mult  numai  împotriva  oamenilor.  Reîntorcându-se 
unii  acasă,  pot  să  se  răsvrătească,  să  facă  conjuraţiune,  cel  mult  contra 
mea  ;  pe  când  suduitorii  contra  lui  Dumnezeu  —  reîntorcându-se  —  se  pot 
răsvrătî  contra  celor  dumnezeeşti;  şi  în  acea  ţară,  unde  oamenii  se  răs¬ 
coală  împotriva  lui  Dumnezeu,  acolo  nici  tronul  Domnitorului  nu  mai 
poate  fi  sigur,  şi  nici  fericirea  poporului  nu  poate  dura  mult». 

Chiar  şi  la  noi  în  ţară  era  la  1723  o  lege,  adusă  de  stăpânirea  lu¬ 
mească  (art.  110),  care  dispunea,  «ca  ceice  înjură  de  Dumnezeu  şi  de  sfinţi, 
să  jle  în  public  pedepsiţi  cu  pedeapsă  trupească  pentru  întâia  şi  a  doua 
oară,  iară  a  treia-oară  să  fie  ameninţaţi  cu  moartea  ca  şi  ucigaşii  şi  alţi 
făcători  de  rele-». 

Iară  Ludovig,  un  rege  francez,  a  poruncit,  « ca  limba  înj urătorilor 
să  fie  arsă  cu  fer  încălzit ».  (Hist.  de  St.  Louis  p.  Joinville  120). 

E  păcat  foarte  mare  a  înjura  cele  sfinte;  dar  tot  atât  de  disgustător 
e  şi  a  înjura,  a  suduî,  a  blăstăma  şi  numai  pe  deaproapele  sau  orice  făp¬ 
tură  din  lume,  căci  —  iubiţilor  nu  ne  trebue  ceva  minte  ageră  şi  pătrun¬ 
zătoare,  ca  să  înţelegem,  că  atunci  —  când  înjurăm  sau  blăstămâm  pe 
deaproapele  —  îi  poftim  ceva  rău,  şi  încă  de  multeori  îi  dorim  un  rău 
foarte  mare.  Şi  oare  iertat  e  aceasta?  Nu,  iubiţilor!  Dimpotrivă  suntem 
datori,  să  ne  ajutorăm  şi  iubim  unul  pe  altul,  căci  toţi  suntem  fraţi  zidiţi 
de  acelaş  părinte,  după  chipul  şi  asemănarea  lui,  şi  nouă  tuturor  ne  sună 
cea  mai  mare  poruncă  a  legii  lui  Hristos,  care  ne  zice:  «să  iubim  pe 

Dumnezeu  din  tot  sufletul  nostru,  şi  pe  deaproapele  ca  pe  noi  înşi-ne». 
Şi  apoi,  precum  noauă  rm  ne-ar  plăcea,  —  când  alţii  ne-ar  dori  ca  să 
ajungem  în  vre-un  rău  mare,  —  aşa  nici  noi  să  nu  dorim  aşa  ceva  al¬ 
tuia,  mai  ales  că  se  poate  întâmpla,  ca  Dumnezeu  —  drept  pedeapsă  — 
să  întoarcă  asupra  noastră  răul  ce-1  dorim  noi  altora,  precum  se  întâmplă 
adeseori,  că  «celce  sapă  altuia  groapa,  cade  însuşi  în  ea». 

Din  cele  spuse  până  acî  destul  de  limpede  şi  la  înţeles  cred,  că  aţi 
aflat  cu  toţii  ce  obiceiu  urît  şi  spurcat,  ce  păcat  mare,  este  sudalma,  fie 
împotriva  Iui  Dumnezeu,  fie  a  deaproapelui. 

Cu  cât  este  mai  hâd  şi  mai  urît  acest  învăţ  rău,  cu  atât  mai  multă 
durere  simţim  în  sufletul  nostru,  când  trebue  să  constatăm,  că  în  poporul 
român  este  foarte  lăţit  acest  păcat.  Atât  e  la  Români  de  lăţită  această 
pacoste,  încât  în  multe  locuri,  toţi,  mic  şi  mare,  bărbaţi  şi  femei,  suduie 
cu  cea  mai  mare  uşurătate  şi  nepăsare,  ba  de  multeori  chiar  din  glumă,  din 
râs.  Atât  s’au  dedat  unii  cu  acest  lucru,  încât  nici  nu  mai  simţesc  că-i  păcat. 

Lucru  trist  este  acesta,  mai  ales  că  ceice  cunoaştem  şi  vieaţa  altor 
popoare,  aceia  ştim,  că  numai  noi  Românii  cu  compatrioţii  noştri  Magiari, 
înjură  şi  încă  de  multeori  atât  de  urît,  încât  te  cuprinde  mirarea,  cum 
de  nu  se  deschide  îndată  pământul,  ca  să  înghită  pe  un  astfel  de  pă¬ 
cătos?  Iară  alte  popoare  mai  culte  nu  cunosc  de  loc  acest  obiceiu  rău; 
ba  sunt  popoare  a  căror  limbă  nu  are  de  loc  cuvinte  de  înjurătură,  cum 
sunt  de  pildă  Nemţii  şi  Saşii,  dintre  cari  unii  —  învăţând  dela  noi  acest 
lucru  slab  —  sudue  româneşte  sau  ungureşte. 

Şi  trebue  să  te  cuprindă  mirarea,  de  unde  provine  acest  rău  şi  ce 
e  cauza  de  s’a  lăţit  aşa  tare?  Căci  celelalte  păcate  —  deşi  nu  se  pot 
ierta  şi  trebuesc  pedepsite,  —  totuş  acelea  încâtva  se  pot  înţelege  şi  ex¬ 
plica,  căci  din  ele  omul  poate  avea  ceva  câştig  sau  vre-o  plăcere.  De 
pildă :  unii  păgubesc  pe  deaproapele,  îi  fură  ceva,  ca  să-şi  stâmpere 
foamea,  ori  ca  să  se  îmbogăţească,  ori  din  alte  cauze ;  alţii  trăiesc  în 
desfrânare,  ca  să-şi  stâmpere  poftele  trupului;  altul  minte,  ca  să  scape  de 
vre-un  năcaz,  de  vre-o  pedeapsă,  şi  aşa  mai  departe. 

Dară  ce  folos  are  omul  din  sudalme  şi  blăsteme?  Nici  un  folos! 
Deci,  ce-1  îndeamnă  pe  om  la  sudalme?  Nimic  alta,  decât  un  învăţ  rău, 
pe  care  cei  tineri  şi-l  însuşesc  dela  cei  bătrâni:  dela  părinţi,  dela  ceia- 
lalţi  căseni,  dela  vecini,  dela  oamenii,  cu  cari  vieţuesc  împreună.  Aici 
bine  se  potriveşte  proverbul  nemţesc:  « Cum  cântă  bătrânii,  aşa  ciripesc 
cei  tineri».  Această  proastă  datină  a  sudalmelor  putem  deci  constata,  că 
provine  la  noi  hotărît  din  creşterea  rea  a  tinerimii,  a  copiilor.  Ea  e  lăţită 
pe  trupul  neamului  nostru,  ca  lepra,  ca  pecinginea,  pe  trupul  celui  bolnav; 
e  lăţită  ca  buruiana  cea  rea,  care  copleşeşte  toate  spicele  şi  firele  cele  bune. 

Şi  cu  cât  e  mai  răspândită,  cu  atât  mai  mare  silinţă  trebue  să  ne 
dăm  cu  toţii  a  o  stârpi. 

Dacă  voim  să  scăpăm  de  acest  păcat  şi  să  ne  ridicăm  şi  noi  în  şirul 
popoarelor  culte,  datorinţă  sfântă  avem  cu  toţii  a  face  totul  pentru  stâr- 

pirea  acestei  boale  de  pe  trupul  neamului;  pentru  nimicirea  acestei  bu¬ 
ruieni  din  holda,  din  grădina  românească,  ca  nu  cumva  acest  obiceiu 
spurcat  —  copleşind  întreg  sufletul  poporului,  —  să  înâduşe  în  el  gân¬ 
durile,  simţămintele  şi  pornirile  cele  nobile  şi  alese,  cari  îl  fac  pe  om  co¬ 
roana  făpturilor  pământene. 

Şi  cum  să  facem,  ca  să  scăpăm  de  această  lepră  urîtă?  Iată  cum! 
Plugarul  cel  bun,  dacă  vrea  să  aibă  holda  curată,  lipsită  de  neghină,  din 
bună  vreme  trieră  sămânţa,  o  spală  de  toată  necurăţenia ;  ba  unii  merg 
atât  de  departe,  că  o  alege  chiar  pe  masă,  fir  de  fir,  delăturând  toată 
neghina;  apoi  samână.  Iar  dacă  din  altă  parte  i-a  suflat  vântul  din  vecini 
neghina  şi  i-a  răsărit  buruieni  în  holdă,  la  timp  potrivit  o  pliveşte  cu 
toată  îngrijirea,  ca  astfel  snopul  să-i  dea  sămânţă  ca  lamura  aurului. 

Întocmai  şi  cu  sudalmele,  cu  vorbele  spurcate.  Mai  întâiu  noi  cei 
crescuţi,  trebue  să  scoatem  din  numărul  cuvintelor,  pe  cari  Ie  folosim  în 
graiul  nostru  zilnic,  pe  toate  vorbele  de  sudalmă  şi  blastem,  cum  scoţi 
neghina  din  grâu. 

Cei  crescuţi,  cei  bătrâni,  —  dacă  avem  acest  învăţ  rău  al  înjurătu¬ 
rilor  —  trebue  pe  viitor  să-i  punem  stavilă.  N’avem  decât  să  voim  aceasta 
şi  vom  putea  scăpa  de  acest  obiceiu  urît,  căci  «tot  învăţul  are  şi  desvăţ» . 

Dacă  în  sufletul  cel  fraged  al  copiilor  vom  sâmăna  numai  sămânţă 
curată,  dacă  pe  toţi  ne  vor  auzi  folosind  numai  vorbe  frumoase  şi  cu¬ 
viincioase,  atunci  de  bună  seamă  nu  va  avea  de  unde  să  răsară  în  su¬ 
fletul  lor  buruiana  veninoasă  a  sudalmelor  etc. 

Iară  întru  cât  dela  vecini  sau  dela  alţii  ar  învăţa  aşa  ceva,  dela  în¬ 
ceput  trebue  desvăţaţi,  opriţi,  pedepsiţi,  ca  să  nu  se  încuibe  în  sufletul 
lor  acest  obiceiu  păcătos. 

Din  capul  locului  trebue  să  ne  ferim  de  orice  cuvânt  necuviincios 
şi  necurat,  măcar  şi  mai  uşor  să  fie,  căci  firea  omului  e  slabă  şi  dela  un 
cuvânt  mai  uşor  iute  trece  la  altul  mai  aspru;  şi  la  urmă  te  dedai  cu 
sudalmele  cele  mai  groaznice. 

Şi  să  băgaţi  bine  de  seamă,  iubiţi  creştini,  că  Mântuitorul  nostru 
fsus  Hristos  a  făgăduit  a  trage  Ia  dare  de  seamă  chiar  şi  pe  aceia,  cari 
folosesc  în  graiul  lor  vorbe  mai  puţin  urîte,  mai  uşoare,  dară  totuş  ne¬ 
cuviincioase.  Şi  anume  prin  cuvintele  evengelistului  Mateiu  (c.  XH.  v.  36, 
37)  ne  spune  « că  de  toată  vorba  deşartă,  care  o  vor  grăi  oamenii,  vor  da 
seamă  în  ziua  judecăţii».  De-am  vorbit  deci  ceva  lucru  nesocotit,  vătă¬ 
mător  etc.  în  râs,  din  glumă,  din  nepăsare,  din  obicinuire  rea,  vom  fi  ju¬ 
decaţi  prin  dreptul  judecător.  Ce  cugetaţi  acum?  Dacă  şi  pentru  cuvinte 
mai  uşoare  vom  fi  mustraţi  şi  pedepsiţi,  cu  câtă  asprime  vom  fi  judecaţi 
şi  pedepsiţi  pentru  înjurăturile  cele  urîte,  sudalmele  şi  blăstămurilc  ade¬ 
seori  murdare,  cari  formează  unul  din  cele  mai  grele  păcate. 

Deci,  Iubiţi  Creştini,  ascultaţi  cu  toţii  sfatul  meu.  Curăţiţivă  sufletul 
vostru  de  simţământul  mâniei,  al  amărăciunii,  al  răutăţii,  de  pripire,  din 
cari  se  nasc  apoi  vorbele  de  înjurătură,  fiindcă  cuvintele  sunt  numai  haina 

celor  ce  ies  din  suflet;  sau  precum  zice  evang.  Mateiu:  « iară  cele  ce  ies 
din  gură ,  ies  din  inimă,  că  din  inimă  ies  gândurile  cele  rele»...  (XV.  19) 
exprimate  în  vorbe  de  sudalmă,  cari  spurcă  pe  om.  Fiind  la  suflet  curaţi, 
vor  fi  curate  şi  cuviincioase  şi  vorbele  folosite-  Urmaţi  sfatul  sf.  apostol 
Pavel,  care  ne  zice:  « Iară  acuma  lăpădaţi-vă  de  ioate  acestea-,  de  mânie, 
de  aprindere,  de  răutate,  de  sudalmă,  de  cuvintele  de  ruşine  din  gurile 
voastre .»  (Coioseni  III  8).  Căci  după  zisa  înţelept.  Solomon  «Celce-şi 
grijeşte  gura  sa,  îşi  grijeşte  sufletul;  iară  cine-i  nesocotit  la  vorbă,  îşi  va 
câştiga  sieşi  rele »  (Prov.  XIII  3). 

Poporul  lzrailtean,  cel  vechiu  iubiţi  Creştini,  care  nu  era  creştin  ca 
noi,  decât  credea  şi  el  în  un  singur  Dumnezeu,  pe  care-1  numia  lehova, 
era  atât  de  religios,  atât  de  pătruns  de  dragostea  cătră  acest  Dumnezeu, 
încât  nu  îndrăznea  nici  a  rosti  numele  Iui.  Chiar  legiuitorul  lor  Moisă  a 
dispus:  carele  va  numi  numele  l'omnului,  cu  moarte  să  se  omoare.  (HI.  Moisă 
XXIV  14).  Buzele  lor  le  ţineau  aşa  de  păcătoase  şi  de  spurcate,  încât  nu 
era  iertat  să  treacă  printre  ele  numele  prea  bunului  Dumnezeu,  ca  să  nu 
se  profaneze  şi  necinstească  prin  aceasta. 

Iară  noi,  care  ne  numim  creştini,  să  fim  mai  răi  decât  aceia,  să  po¬ 
menim  numele  Domnului  nunumai  când  ne  rugăm  lui  şi  când  îl  prea¬ 
mărim,  ci  să  îl  chiar  înjurăm,  să-l  necinstim,  să-I  mânjim?  Dapoi  mai 
suntem  noi  atunci  vrednici  de  numirea  de  creştini?  De  sigur  că  nu! 
Psalmistul  David  zice:  «De  ar  ocărî  pe  Dumnezeu  vrăjmaşii  lui,  iar  răbda 
pe  dânşii »  (55,  12),  căci  aceia  nu  ştiu  ce  fac.  Pe  noi  creştinii  însă,  pe  cari 
ni-a  răscumpărat  ducându-ne  din  întunerec  la  lumina  cea  adevărată,  nu 
ne  poate  ierta,  căci  chiar  şi  o  fiară  sălbatică  o  poţi  îmblânzi  prin  o  facere 
de  bine;  deci  numai  omul  să  fie  mai  rău  faţă  de  binefăcătorul  său? 

Iată,  iubiţilor  Creştini,  pentruce  eu,  ca  unul  carele  doresc  din  inimă 
binele  şi  înălţarea  poporului  român,  Vă  rog  «să  numai  luaţi  numele  Dom¬ 
nului  îndeşerD,  să  stârpiţi  din  sufletul  vostru  buruiana  sudalmelor,  înju¬ 
răturilor,  blăstămurilor,  pentruca  naveţi  din  ea  nici  un  folos,  ci  din  contră 
pierirea  sufletului  zace  în  ele. 

Sfântul  loan  Gură  de  aur  ne  spune  în  o  cuvântare  a  sa:  «Celce 
aruncă  cu  pietrii  spre  ceriu  nunumai  nu  vatămă,  dar  nici  barem  nu  atinge 
vre-un  corp  ceresc  cu  piatra  sa;  ci  din  contră  aceea  piatră  cade  îndărăpt 
pe  capul  celuice  o  aruncă;  aşa  nici  sudalma  nu  ajunge  la  fiinţa  din  ceriu, 
contra  căreia  e  îndreptată ,  ci  hotărît  cade  în  capul  înjurătorului  şi  pe  acela 
îl  sparge ».  (Horn.  3.  de  nat.  Domini). 

Oândindu-mă  la  înjurături,  sudalme  şi  la  toate  vorbele  slabe  şi  spur¬ 
cate,  Vă  zic  deci  şi  eu  la  sfârşitul  cuvântărei  mele,  precum  a  zis  odinioară 
psalmistul  David  poporului  său:  « Pune  Doamne  pază  gurei  mele  şi  uşă 
de  îngrădire  împrejurul  buzelor  mele  (Ps.  141  3);  căci  « Celce-şi  grijeşte 
gura  şi  limba,  îşi  scuteşte  sufletul  său  de  strâmtorări.  (Prov.  XXI — 23): 
totdeauna  acum  şi  pururea  şi  în  vecii  vecilor.  Amin. 

CUVÂNT 

rostit  !a  introducerea  sa  de  preot  în  Şeica-mare  de  P.  Moruşca. 

Nespusă  bucurie  svâcneşte  în  sufletul  meu  în  aceste  clipe  înnălţă- 
toare,  când  prin  ajutorul  lui  Dumnezeu  şi  din  bunăvoinţa  şi  încrederea 
oamenilor,  mi-am  ajuns  ţânta  spre  care  mult  m’am  străduit.  Neputincioasă 
este  limba  a  tâlcul  în  cuvinte  fericirea  ce  simt  azi,  când  în  puterea  ce 
mi-s’a  dat  prin  punerea  mânilor  arhiereului  şi  prin  rostul  părintelui  pro¬ 
topop,  mă  văd  ridicat  la  cinstea  de  conducător  din  condus,  la  treapta 
(rangul)  de  propoveduitor  din  ascultător,  precum  odinioară  în  Dumineca 
Tomii,  Isus  schimbă  pe  învăţăceii  săi  în  învăţători,  cari  dc-acum  vor  avea 
să-i  ia  locul  de  propoveduitori  ai  învăţăturci  Sale. 

Dar  alături  de  această  bucurie  senină  şi  fericire  mângăîtoare  nu  în¬ 
târzie  a  se  înfiripa  în  sufletul  meu  în  aceiaş  vreme  temerea  firească  şi 
sfiala  adâncă,  dacă  sunt  vrednic  a  îmbrăca  această  strălucitoare  haină 
sfântă,  şi  dacă  voiu  fi  în  stare  a  purta  cu  vrednicie  şi  dreaptă  cuviinţă 
slujba  pe  cât  de  măreaţă  pe  atât  de  grea  şi  răspunzătoare  a  preotului. 
Gândindu-mă  însă  mai  bine,  pentru  a  birui  această  frică  şi  îndoială,  gă¬ 
sesc  armă  puternică  în  însuşi  votul  D-Voastre,  prin  care  cu  atâta  dragoste 
şi  alipire  m’aţi  găsit  (proclamat)  pe  mine  de  cel  mai  vrednic  dintre  mul¬ 
ţimea  de  candidaţi,  cari  vi-s’au  înfăţişat  spre  a  vă  cere  încrederea.  Razim 
puternic  îmi  este,  pentru  a  învinge  în  această  lupă  cu  mine  însu-mi  pu¬ 
terea  cu  care  m’a  investit  căpetenia  bisericii  noastre,  înalt  preasfinţitul 
nostru  Arhiepiscop  şi  Mitropolit  Ioan,  care  sfinţindu-mă  întru  preot,  m’a 
găsit  vrednic  a  îmbrăca  jugul  cel  greu,  dar  ales  a!  Mântuitorului  nostru 
[sus  Hristos. 

Slăbiciunea  şi  neputinţa  mea  o  razim  cu  încredere  şi  bună  nădejde, 
mai  ales  în  darul  şi  ajutorul  lui  Dumnezeu  prin  care  azi  sunt  ceeace  sunt 
(Pavel)  şi  care  dacă  nu  ne  lipseşte  toate  ne  sunt  cu  putinţă.  Lui,  Dom¬ 
nului  Puterilor,  mă  cuceresc  şi  fierbinte  rugă  de  mulţămire  îi  înalţ,  că  s’a 
îndurat  spre  smeritul  său  rob  a-l  ridica  la  această  treaptă;  Lui  slujind  îl 
voiu  ruga  neîncetat  să  nu  ne  lipsească  de  povaţa  Sa,  de  darul  şi  ajutorul 
Său,  să  reverse  din  mână  îmbelşugată  binecuvântarea  Sa  preste  toate  lu¬ 
crările  mele,  pe  cari  le  voiu  încerca  spre  a  Lui  mărire,  spre  a  bisericii 
sporire  şi  spre  a  oamenilor  bunăstare  şi  fericire.  «Trimite  Doamne  înţe¬ 
lepciunea  Ta  din  scaunul  măririi  Tale,  ca  să  fie  cu  mine  şi  cu  mine  să 
lucreze  spre  a  ştî  ce-ţi  este  ţie  plăcut  în  fiecare  ceas»  (Solomon). 

Slăbiciunii  tinereţelor  mele  şi  lipsei  inele  de  experienţă  va  ajuta  de 
bună  seamă  încrederea  neşovăielnică  şi  ne/âţarnică  dintre  preot  şi  popor, 
încrederea  dintre  noi  înşine,  care  s’a  arătat  lămurit  până  acum  prin  faptul 
că  mie  mi-aţi  încrezut  la  alegere  îngrijirea  şi  cultivarea  nădejdilor  de  mai 
bine,  iar  eu  am  tresărit  de  bucurie  când  am  primit  votul  D-Voastre,  do¬ 
vedind  prin  aceasta  deplina  mea  încredere  în  cei  cari  m’aţi  ales  pe  mine 
mire  al  văduvitei  D-Voastre  biserici.  Această  încredere  dintre  olaită  în 

puterea  căreia  stăm  azi  faţă  în  faţă,  deacum  trebue  să  fie  legătura  puter¬ 
nică,  tot  mai  strânsă,  care  să  frângă  orice  zid  de  despărţire  s’ar  încerca 
de  mâni-  duşmănoase  a  se  ridica  spre  stricarea  noastră,  —  să  sporească 
tot  mai  mult  căldura  apropierii  fireşti  dintre  părinte  şi  fiii  săi  sufleteşti. 

Deasemenea  nădăjduiesc  a  găsi  în  clipe  de  îndoială  şi  în  împrejurări 
grele  un  cald  sprijinitor  şi  îndrumător  priceput  în  povaţa  mai  marilor  mei 
bisericeşti,  a  căror  bunăvoinţă  nu  a  întârziat  a  se  arăta  (manifesta)  prin 
aprobarea  fără  amânare  a  alegerii  săvârşite  spre  adânca  mea  mulţămire 
şi  spre  mângâierea  D-Voastre.  Mulţămesc  părintelui  protopop,  că  cu  dra¬ 
goste  a  povăţuit  paşii  mei  şi  până  aci  şi  cu  stăruinţă  neînfrântă  a  ostenit 
pentru  mine  şi  fiii  săi  credincioşi,  şi  mă  rog  să  tălmăcească  mai  marilor 
noştri  bisericeşti,  al  căror  trimis  este,  pe  lângă  adânca  mulţămită,  pe  care 
le-o  datoresc,  că  voiu  stărui  a  cultiva  şi  pe  mai  departe  neclătita  supunere 
fiiască,  şi  voiu  da  întotdeauna  ascultare  neşovăitoare  poruncilor  şi  orân- 
duelilor  mie  încredinţate  spre  îndeplinire,  Mulţămesc  părintelui  admini¬ 
strator,  care  n’a  pregetat  a-şi  lăsa  ale  sale  şi  a  alerga  şi  la  credincioşii 
acestei  biserici,  pentru  a  le  împărtăşi  mângâiere  şi  hrană  sufletească,  iar 
pe  mine  cu  drag  m'a  introdus  în  daraverile  slujbei  mele.  îi  rog  apoi  cu 
stăruinţă,  ca  nici  pe  mai  departe  să  nu  mă  lipsească  de  sprijinul  preţios 
şi  de  povaţa  lor  înţeleaptă,  atât  de  trebuitoare  omului  tinăr,  care  apucă 
cărarea  necunoscută  a  unei  noue  vieţi.  —  Mulţămesc  tuturor  oaspeţilor, 
cari  au  ţinut  ca  prin  înfăţişarea  (prezenţa)  lor  să  mărească  sărbătoarea  de 
curată  bucurie  a  sufletului  meu. 

Iar  acum  mă  întorc  iarăş  cătră  voi  iubiţilor,  cari  de  acum  sunteţi  fiii 
mei  sufleteşti,  cu  cari  împreună  voi  să-mi  trăiesc  traiul,  făcându-mă  părtaş 
cu  adevărat  bucuriei  şi  fericirii,  ce  vă  înseninează  şi  înveseleşte  sufletul; 
—  dar  în  aceiaş  vreme  voiu  purta  împreună  cu  voi  şi  jugul  greu  al  ne¬ 
voilor  şi  năcazurilor  ce  ne  muncesc  zilele  vieţii  noastre,  căutând  a  scăriţa 
amarul  lor  şi  a  vi-1  face  tot  mai  uşor  de  purtat. 

Viu  la  voi,  nu  ca  unul,  ce  voi  să  am  stăpânire,  ori  setos  de  putere 
şi  bogăţie,  nu,  ci  viu  ca  împreună  ajutător  al  bucuriei  şi  fericirei  voastre 
(II  Cor.  I,  24).  Nu  aduc  cu  mine  nici  averi  nici  faimă,  dar  vă  aduc  o  inimă 
curată  şi  largă,  cuprinzătoare  şi  înţelegătoare;  vă  aduc  lumina  minţii  mele, 
câştigată  prin  stăruinţă,  pe  care  silimă-voi  şi  de-acum  a  o  spori,  pentruca 
cu  ajutorul  ei  să  pot  lumina  cărarea  Voastră,  să  pot  povăţuî  pe  fiecare  în 
daraverile  sale  când  va  cerca  sfatul  meu. 

Ştiu  însumi,  că  nu  se  cuvine  a  spune  numai  vorbe  frumoase  acelora, 
cari  te  ascultă,  ci  mai  vârtos  este  de  datorinţă  a  lucra  pentru  binele  lor, 
deci  nu  voi  căuta  nici  eu  a  Vă  vorbi  în  cuvinte  strălucitoare  şi  poate  miş¬ 
cătoare  despre  viitorul  necunoscut,  nu  vă  voi  face  făgăduieli,  —  ar  fi  poate 
aceasta  o  nesocotinţă,  —  ci  las  ca  aceia  cari  va-ţi  pus  încrederea  în  mine, 
cari  azi  mă  ascultaţi,  —  mâne  să  puteţi  judeca  din  fapte  dacă  am  fost  vrednic 
de  încrederea  Voastră.  Dar  fiindcă  cuvântul  este  undiţa  cu  care  se  vânează 
oamenii,  cuvântul,  vorba,  este  mijlocul  care  apropie  pe  om  de  om,  îngă- 

puiţi-mi  ca  acum  dela  început  să  vă  tălmăcesc,  —  fie  şi  numai  în  cuvinte, 
—  cum  înţeleg  eu  rostul  preotului,  ca  slujitor  al  altarului  Domnului  şi  în 
aceiaş  vreme  ca  slujitor  şi  la  altarul  neamului,  pentruca  dela  început  să 
ne  cunoaştem  şi  cunoscându-ne  să  ne  putem  apropia  unii  de  alţii  cu  inima 
deschisă,  cu  suflete  curate,  fără  gânduri  ascunse  şi  răutăcioase. 

* 

Mântuitorul  nostru  Isus  Hristos  în  vremea  cât  a  petrecut  pe  pământ 
între  noi  oamenii,  prin  învăţătura  Sa  prinsă  în  nenumărate  pilde  şi  ase¬ 
mănări,  a  răspândit  din  belşug  adevărata  cunoştinţă  a  Dumnezeului  adevărat, 
a  arătat  lămurit  legătura  firească,  ce  trebue  să  unească  pe  om  cu  Ziditorul 
său  şi  a  deosebit  luminos  calea  ce  duce  la  împărăţia  Lui  vecinică;  dar, 
de  altă  parte  a  cunoscut  şi  slaba  fire  omenească,  neînţelegătoare  şi  atât 
de  plecată  spre  cădere,  şi  nu  ne-a  lipsit  de  povaţa  Sa  nici  atunci,  —  când 
împlinindu-şi  chemarea  (misiunea)  pe  pământ,  s'a  întors  la  Tatăl  ceresc. 
El  a  lăsat  în  mijlocul  nostru  aşezământul  sfânt,  biserica,  care  închipueşte 
petrecerea  lui  Dumnezeu  între  oameni,  şi  în  care  şi-a  depus  spre  vecinică 
păstrare  şi  răspândire  învăţătura  Sa.  Biserica  ne-a  lăsat-o  El,  ca  o  mamă 
dulce,  care  să  sporească  şi  întărească  legătura  dintre  om  şi  Dumnezeu, 
prin  care  —  cum  zice  Ap.  Pavel  —  şi  unii  şi  alţii  avem  apropiere  într’un 
Duh  cătră  Tatăl»,  —  ei  i-a  dat  darul  şi  puterea  să  păzească  şi  umbrească 
sub  aripile  sale  mântuitoare  întreg  cuprinsul  vieţii  noastre  pământeşti,  să 
povăţuiască  paşii  traiului  nostru  pe  cărarea  cea  dreaptă,  prielnică  mântuirii 
sufleteşti.  —  Dar  noi  ştim,  că  zidurile  ei  sunt  răci,  poruncile  ei  ascunse, 
graiurile  ei  —  cărţile  sfinte  —  sunt  mute  . . .  prin  cine  dar  grăieşte  biserica 
lui  Dumnezeu  spre  mărire  şi  oamenilor  spre  mântuire?!  Răspunsul  ni-l’a 
dat  tot  Mântuitorul  nostru  când  a  grăit  aleşilor  săi  apostoli  şi  prin  ei  tu¬ 
turor  urmaşilor,  cari  vor  cultiva  via  Domnului  ca  la  vreme  să  dea  rodurile 

sale:  (Mateiu  28,  41):  .  şi  «Mergând  învăţaţi  toate  neamurile,  bote- 

zându-i  pe  ei . . .  şi  povăţuindu-i  să  păzească  toate  câte  v’am  poruncit 
vouă».  —  Iată  pe  scurt  întreg  cuprinsul  sarcinei  primite  de  apostoli  şi  prin 
ei  de  urmaşii  lor  de  preoţi:  a  sluji  lui  Dumnezeu  cu  credinţă  a  învăţa 
pe  oameni  cu  iubire,  a  săvârşi  tainele  cu  nădejde  în  mântuire  şi  a  păstra 
aşezământul  legii  spre  povăţuire. 

In  întâiul  rând  preotul  e  slujitorul  lui  Dumnezeu,  îngrijitorul  şi  în- 
deplinitorul  cultului  divin,  a  slujbelor  Dumnezeieşti,  în  cari  se  întrupează 
în  semne  văzute  simţemintele  noastre  lăuntrice,  cari  s’au  înfiripat  şi  întărit 
în  sufletul  nostru  prin  învăţătura  pe  care  o  am  primit,  şi  prin  credinţa,  ce 
avem  în  adevăratul  Dumnezeu,  căruia  îi  aducem  închinarea  noastră.  E 
drept  Mântuitorul  a  îngăduit  închinarea  cu  Duhul  şi  cu  adevărul  ori-cui 
şi  ori-unde  (Isus  şi  Samarineanca)  dar  totuş  şi-a  ales  anume  locuri:  bi¬ 
sericile,  şi  anume  slujitori,  —  mijlocitori  între  oameni  şi  Dumnezeu,  preoţii. 
Preotul  îndeplineşte  la  altarul  Domnului  jertfa  cea  fără  prihană  în  sfânta 
liturgie  şi  în  aceiaş  vreme  se  roagă,  cu  smerenie  şi  inimă  frântă,  vorbeşte 
cu  Dumnezeu  pentru  sine  şi  în  numele  poporului,  înălţându-se,  în  acele 

clipe  cu  tot  gândul  şi  întreg  sufletul  său  de  pe  pământ  la  ceriu,  unde 
cucernic  plecându-se  înaintea  scaunului  măririi  neperitoare,  să  câştige  mila 
şi  harul  Domnului  peste  mulţimea,  ce  prin  glasul  lui  se  ruga  cu  osârdie. 

De  aici  apoi,  din  izvorul  nesăcat  al  înţelepciunii  adăpându-se  să  vor¬ 
bească  oamenilor  vestind  cuvântul  lui  adevărului  şi  pogorând  de  acolo 
poruncile  vecinice  alui  D-zeu,  pe  urmele  cărora  se  revarsă  asupra  noastră 
belşugul  de  bunătăţi  neperitoare. 

«Buzele  preotului  vor  păzi  ştiinţa,  şi  legea  vor  cerca  din  rostul  lui 
zice  prorocul  (Maiahia  27)  prin  ce  se  arată  datorinţa  atât  de  însemnată 
a  preotului  de  a  propoveduî  învăţăturile  D-lui  nostru  Isus  Hristos,  învăţă¬ 
tura  mânturii  cuprinsă  în  sf.  Evangelie.  Evangelia  e  cuvântul  Domnului 
prin  care  Mântuitorul  a  grăit  neamurilor  pământului,  pentru  a  îmblânzi 
firea  lor  aspră,  a  lumină,  întări  şi  înălţa  sufletul  lor  afundat  în  împărăţia 
tiecunoştinţei,  şi  pentru  a-i  mângâia  pe  cei  îndoielnici  în  putinţa  mântuirii ; 
în  aceiaş  vreme  cuvântul  lui  a  răsunat  pentru  a  înfiripa  în  suflete  credinţa 
dreaptă,  iubirea  curată  şi  nădejdea  trainică.  Prin  acest  cuvânt  ce  niciodată 
nu  va  trece,  preotul  va  răscoli  sufletul  omului,  a  oamenilor  îl  va  cerne  şi 
va  smulge  din  el  buruiana  veninoasă  îngrijind  sămânţa  curată. 

Prin  cuvântul  izvorît  din  o  adâncă  convingere  şi  din  un  cald  îndemn 
va  căuta  să  sădească  în  suflete  cunoştinţa  adevărului,  desăvârşita  cuno¬ 
ştinţă  a  lui  D-zeu  şi  voinţei  lui,  va  arăta  siguranţa  vieţii  de  veci,  pe  care 
am  dobândit-o  prin  patima  şi  învierea  Domnului,  va  scoate  Ia  iveală  dreapta 
răsplătire  a  faptelor  bune  însoţite  de  credinţă  şi  nădejde  şi  —  în  lumina 
acestora  şi  sub  îndemnul  lor  va  căuta  să  întoarcă  pe  toţi  la  o  vieaţă  cu¬ 
rată  şi  morală;  stârpind  relele  năravuri  încuibate  în  vieaţă,  va  căuta  să  le 
înlocuiască  cu  moravuri  sănătoase,  vrednice  de  fiinţa  omenească.  Azi  însă 
când  «curăţenia  moravurilor»  vechi  şi  bune,  e  tulburată  de  vântul  aspru 
şi  potrivnic  ai  atâtor  învăţături  deşarte  ce  se  aud  pela  colţul  uliţelor,  pă¬ 
strarea  lor  pentru  viitor  în  frumseţea  lor  de  odinioară  şi  înfruntarea  pro- 
poveduirilor  mincinoase,  ce  uşor  se  pot  furişa  în  suflete  lesne  crezătoare 
şi  naive,  cu  greu  se  mai  poate  face  prin  «cetanii»,  din  cărţile  sfinte,  nou¬ 
tate  pentru  însuş  cetitorul,  ci  se  cere  înfăţişarea  prin  cuvânt  lămurit,  a 
învăţăturilor  drepte  din  adevărurile  curatei  credinţe,  învăţături  prielnice 
mântuirii  sufleteşti  şi  sănătoase  îndrumătoare  pentru  vieaţă,  cari  însă  nu 
vor  avea  tăria  sdrobitoare  pentru  rătăcirile  primejdioase  deoparte  şi  de 
alta  înălţătoare  (edificătoare)  pentru  adevărata  vieaţă,  dacă  nu  vor  izvorî 
din  convingerea  adânc  înrădăcinată  în  sufletul  propoveduitorului,  pe  urma 
unui  studiu  temeinic. 

Deci  când  din  îndemnul  convingerii  drepte  a  sufletului  meu  voi  stărui 
cu  vreme  şi  fără  vreme,  după  vorba  Apostolului  asupra  curăţirei  neghinei 
din  holdă,  nimeni  să  nu  se  supere,  dacă  după  cuvântul  aceluiaş  Apostol 
(II  Timotei)  voi  mustra,  chiar  certa  şi  îndemna  cu  orice  îndelungă  răb¬ 
dare;  nimeni  să  nu  se  aprindă  de  patimă  dacă  voi  sbiciuî  aspru  uneori 
patimile,  ca  să  curm  răul  dela  început,  să  nu  se  lăţească,  —  căci  martor 

am  pe  viul  D-zeu  că  voi  face-o  cu  dragostea  largă,  ce  cuprinde  şi  îmbră¬ 
ţişează  pe  toţi  de  opotrivă.  Adevărul  şi  dreptatea  îmi  vor  fi  armele  tari, 
cu  cari  voi  lupta  cu  încredere  şi  îndrăzneală  împotriva  nedreptăţii,  a  min- 
ciunei,  a  silei...  şi  atâtor  păcate  vrăşmaşe  mântuirii  sufletului,  ca  şi  traiului 
nostru  tihnit.  Voi  lupta  fără  preget  meşteşugirilor  şi  isprăvurilor  duhurilor 
rele,  căutând  a  vă  feri  de  învăţătura  falşă  a  apostolilor  mincinoşi,  pe  cari 
apostolul  (Pavcl)  îi  numeşte  «urîţi  şi  neci edincioşi  şi  spre  tot  lucrul  bun 
netrebnici»,  când  aceştia  ar  încerca  să  întoarcă  spre  rău  firea  oamenilor  buni. 

Cuvântul  Evangeliei,  a  cărţilor  cuprinzătoare  de  legea  şi  poruncile 
Domnului,  îmi  va  fi  armă  nebiruită  şi  totodată  izbăvitoare,  căci  prin  în¬ 
ţelegerea  şi  pătrunderea  acestui  cuvânt  popoare  s’au  înălţat  la  mărire,  şi 
când  dispreiuindu-1  şi  nebăgându-1  în  seamă  s’au  lăpădat  de  el  cu  iuţala 
fulgerului  s’au  pogorît  în  noianul  uitării. 

Deodată  cu  porunca  de  a  fi  învăţătorii  lumii  preoţii  prin  apostoli  au 
primit  şi  sarcina’  de  a  fi  săvârşitorii  şi  îngrijitori  ai  tainelor  lui  Dumnezeu 
(i.  Cor.  4.  1.)  spre  mântuire.  «Mergând  învăţaţi  toate  neamurile  —  bote- 
zându-i  a  zis  Hristos  şi  a  mai  adaos;  «ceice  va  crede  şi  se  va  boteza  se 
va  mântui,  iară  celace  nu  va  crede  se  va  osândi».  Preotul  deci  îm¬ 
brăcat  şi  cu  puterea  legării  şi  a  deslegării  (Matei  18.  18)  este  întocmi¬ 
torul  şi  săvârşitorul  tainelor  legii,  îngăduite  şi  parte  aşezate  de  însuş 
Mântuitorul,  ca  în  toată  vremea  să  fie  rîuri  de  apă  vie  şi  de  vieaţă  făcă¬ 
toare,  cari  adapă  întreagă  vieaţa  omului,  din  clipa  când  spălându-se  prin 
botez  de  necurăţia  păcatului  strămoşesc,  se  înşiră  în  rândul  turmei  Iui 
Hristos,  în  rândul  acelora  ce-şi  trăiesc  vieaţa  spre  mântuire  până  în  clipa 
când  prin  chiemarea  Domnului  se  despart  de  legăturile  lumei  acesteia 
spre  a  întră  în  vieaţa  de  veci. 

Prin  puterea  tainelor,  săvârşite  de  preot  cu  convingere  şi  primite  de 
credincioşi  cu  deplină  încredere,  se  pogoară  preste  noi  mila  şi  harul  de 
cari  nu  ne  putem  lipsi  (indispensabile)  pentru  a  ne  mântui.  Tocmai  de 
aceea  nu  înţeleg  a  fi  săvârşitorul  tainelor  în  neştire,  ci  silind  voi  a  vă 
lămuri  pedepiin  asupra  rostului  lor,  tâleuindu-vă  însemnătatea  acestui  aşe¬ 
zământ  nebiruit,  după  învăţătura  bisericii  şi  în  lumina  revărsată  de  sfinţii 
părinţi;  iară  voi  iubiţilor,  aveţi  datorinţa  a  crede  fără  îndoieli  în  puterea 
lor  mântuitoare,  căci  numai  «ceice  crede  se  va  mântui,  iară  ceice  nu  va 
crede  se  va  osândi». 

însuşire  de  căpetenie  a  preotului  e,  să  fie  păstor  cu  adevărat  turmei 
sale  şi  adevărat  părinte  sufletesc  fiilor  săi. 

Nu  păstor  tocmit  în  plată  voiu  să  fiu  socotit,  a  cărui  strădie  e  numai 
să  smulgă  şi  să  tundă  turma,  să  stoarcă  cât  mai  mult  şi  cu  chimirul  plin 
sâ  plece  în  grabă,  nu  aşa,  ci  voiu  să  fiu  «păstorul  cel  bun,  care  vieaţa  îşi 
pune  pentru  oile  sale»,  care  înaintea  lor  merge  şi  oile  îi  urmează  pen- 
trucă  cunosc  glasul  lui  şi  ştiu  că  adevărată  păşune  vor  afla.  Voi  avea 
glas  de  chiemare  pentru  toţi  ceice  vor  să-l  asculte  şi  pentru  ceice  nu 
sunt  în  staulul  acesta,  ci  rătăcesc  risipiţi,  dar  mai  vârtos  voi  îngriji  ca 

turma  mie  încredinţată  să  nu  se  piardă,  să  nu  se  risipească,  nimeni  să 
nu  o  răpească  din  mâna  mea,  căci  numai  păstorul  cel  tocmit,  care  nu 
este  adevărat  păstor  priveşte  lupul  venind  şi  iasă  oile  şi  fuge  şi  lupul  le 
răpeşte  şi  împrăştie  oile».  Pe  când  cel  adevărat  cu  stăruinţă  însoţită  de 
dragoste  şi  bunătate,  aleargă  după  oaia  perdută,  o  ridică  pe  umerii  să-i 
şi  o  aduce  turmei  fără  să  cruţă  osteneală  (Ion  c.  10.) 

Precum  păstorul  e  răspunzător  stăpânului  său  despre  oile  pierdute 
ori  îmbolnăvite  din  vina  sa,  întocmai  păstorul  de  suflete  e  răspunzător 
şi  înaintea  oamenilor,  dar  mai  ales  înaintea  lui  Dumnezeu  despre  rătăcirea 
turmei  lui  încredinţate.  Cunosc  greaua  răspundere  ce  se  rosteşte  prin 
sguduitoarele  cuvinte  puse  în  gura  prorocului:  «Sângele  lui  a  celui  pierdut, 
din  manile  tale  îl  voiu  cere»  (lezechil  3.  18). 

Nu  mai  puţin  voiu  să  fiu  socotit  adevărat  părinte  sufletesc,  care  nu-şi 
pregetă  nici  ziua  nici  noaptea  a  alerga  şi  a  împărtăşi  hrana  sufletească 
fiilor  săi.  Văd  curat  înaintea  ochilor  mei  sufleteşti  icoana  luminoasă  a 
adevăratului  părinte,  care  caută  cu  zor  mângâierea  mamei  întristată  şi 
gârbovită  sub  povara  năcazului  ce  a  întimpinat,  uşurează  după  putinţă 
greutăţile  ce  apasă  zilele  bunului  creştin,  cercetându-1  cu  povaţa  sa  în 
urma  căreia  să  încunjure  de  acum  primejdiile  şi  nenorocirile  ce  l-ar  mai 
ameninţa,  să  sileşte  a  îmbuna  şi  domoli  lacrămile  ferbinţi  ale  orfanilor 
şi  nu  alungă  nernângăiat  pe  săracul  ce-i  bate  la  uşă.  Ajută  şi  ridică  pe 
cel  căzut  în  desnădejde,  întăreşte  spre  îndreptare,  pe  ceice  se  pocăiesc 
iertându-le  lor  ca  şi  în  cer  să  fie  iertaţi,  şi  leac  vindecător  va  căuta  să 
toarne  în  totdeauna  preste  ranele  celor  năcăjiţi  şi  asupriţi:  Pe  cei  bolnavi 
prin  puterea  de  minuni  făcătoare  a  rugăciunii  îi  vindecă  căci  rugăciunea 
dreptului  mult  poate  şi  Dumnezeu  ascultă  ruga  preotului  cucernic,  când 
e  rostită  cu  tăria  neclătită  a  credinţii. 

Credinţa  curată,  adânc  săpată  în  sufletul  meu  î-mi  va  da  şi  mie  pu¬ 
terile  de  lipsă  pentru  a  purta  cu  uşurinţă  toate  ostenelcle  slujbei  mele, 
îmi  va  da  tăria  şi  înţelegerea  pătrunzătoare  pentru  a  putea  judeca  fără 
părtinire  şi  fără  greşală  în  neînţelegerile  ivite  între  fiii  bisericei  mele,  mă¬ 
surând  întotdeauna  cu  cumpăna  dreptăţii  şi  rostind  numai  adevărul. 

Alături  de  grija  pentru  popor  nu-mi  va  lipsi  nici  grija  pentru  bise¬ 
rică,  sfânta  îndreptătoare  a  vieţii  noastre.  Priveghia-voi  ca  învăţătura  şi 
propoveduirea  ei,  trup  să  se  facă  în  vieaţa  credincioşilor  mei,  ca  tot  mai 
mult  să  se  înalţe  faţa  (nivoul)  moralităţii  publice  şi  mereu  să  scadă,  să 
piară  în  urmă  umbra  păcătoasă,  ce  acopere  vieaţa  unora.  Iar  de  altă  parte 
păzi-voiu  cu  ochiu  neadormit  ca  nu  cumva  duşmani  neştiuţi,  ori  prietini  min¬ 
cinoşi  să  caute  a  surpa  vaza  şi  autoritatea  ei.  Ţinea-voiu  cu  tărie  neînfrântă 
la  da'tinele  sănătoase,  la  întregul  aşezământ  al  sf.  biserici.  Păstra-voiu  cu 
sfinţenie  neatinsă  învăţătura  ei  mântuitoare  şi  curată  credinţa  ei  adevărată; 
nu  voi  îngădui  nerăsplătit  lovitura  (atacul)  ce  s’ar  încerca  împotriva  lor. 
Nu  eu  voiu  atăca,  dar  lovit  nu-mi  voiu  pleca  capul,  nu  mă  voiu  umili,  ci 
mă  voiu  apăra  cu  sabia  duhului  care  este  cuvântul  lui  Dumnezeu  sdrobitor, 


—  327 


fără  slăbiciune  (laşitate)  şi  fără  temere,  însă  nici  prea  aspru,  ori  pornit 
spre  răsbunare. 

Dar,  —  preotul  nu  e  numai  slujitor  în  şi  pentru  biserică,  nu  e  numai 
îndeplinitorul  slujbelor  trebuitoare  sufletului  creştinesc,  mai  ales  la  noi 
Românii,  el  nu  se  poate  mărgini  la  săvârşirea  agendelor  oficioase,  nu 
poate  rămânea  numai  la  împlinirea  îndatoririlor  de  formă,  ci  mai  vârtos 
trebue  să  fie  un  izvor  nesecat  de  lumină  şi  vieaţă  pentru  poporul  său  şi 
ca  neam  nu  numai  ca  creştin.  îndeosebi  în  această  vreme  de  prcmenire 
continuă,  când  e  cea  mai  mare  lipsă  poate  de  înrâurire  binefăcătoare 
asupra  vieţii  neamului  nostru,  el,  preotul  e  chemat  să  lumineze  sufletele, 
să  închege  rândurile,  să  sprijinească  avântul  pornirilor  bune  şi  să  în¬ 
drume  pe  cărări  prielnice  întărirea  noastră. 

Precum  e  slujitor  fără  prihană  la  altarul  Domnului,  întocmai  trebue 
să  fie  slujitorul  hotărît,  uneori  îndrăzneţ  şi  totdeauna  gata  de  jertfă  la  al¬ 
tarul  neamului  său. 

Dascăl  al  poporului  trebue  să  fie  fiecare  preot,  cu  dorul  larg  de  a 
lupta  şi  a  preface,  de  a  plămădi  suflete  noi  şi  a  premenî  cele  învechite 
înfiripând  clipă  cu  clipă  conştiinţi  drepte  şi  sănătoase  şi  formând  din 
oamenii  săi  neîndoielnice  valori  morale,  adevăraţi  «oameni  de  omenie». 

Din  nenorocul  nostru  şi  din  voia  vremilor  maştere,  o  parte  din  fiii 
neamului  nostru  n’au  avut  norocul  ca  prin  şcoală  să-şi  înmulţească  ta¬ 
lantul  (Mateiu  25,  15)  dobândit,  ori  chiar  dacă  unii  în  anii  prunciei  fra¬ 
gede  au  putut  pătrunde  meşteşugul  slovei  tainice  şi  şi-au  câştigat  iscusinţa 
de  a  ispiti  scripturile,  nevoia  vremilor  de  mai  târziu  nu  le-a  mai  îngăduit 
să-şi  premenească,  să-şi  înoiască  şi  sporească  puţinul  agonisit,  şi  acum  au 
uitat  ca  şi  celce  nu  a  cunoscut  şcoala.  Pentru  aceştia  şi  pentru  toţi  râv- 
nitoriî  de  lumină  şi  învăţătură,  biserica  şi  podmolul  popii  este  şcoala,  — 
şi  el  dascăl. 

A  lui  e  datorinţa  a  aprinde  în  satele  noastre  făclia  luminii,  ce  abia 
pâlpâia,  el  să  aţâţe  lupta  aprigă  în  lumină  şi  întunerec.,  între  vieaţa  ade¬ 
vărată  şi  moarte  fără  vreme,  purtând  însuş  mai  apoi  cu  vrednicie  steagul 
în  focul  luptei,  aşa,  ca  lumina  să  birue  şi  vieaţa  să  strălucească  de-asupra 
mormântului  morţii. 

Ca  propoveduitor  al  luminei,  voiu  găsî  cel  mai  bun  sprijin  întru  de¬ 
strămarea  întunerecului  în  însaş  puterea  luminei  răspândite,  care  va  măr¬ 
turisi  de  mine  dându-mi  desăvârşita  răsplată.  Se  întâmplă  ca  în  focul 
luptei  aprinse  întru  (reformarea)  luminarea  minţii  şi  nob Uitarea  inimei, 
luptătorul  vrednic  după  o  jertfă  prea  grea  trupească  şi  sufletească  slă¬ 
beşte,  şovăie,  se  mistue  clipă  cu  clipă  şi  istovit  trupeşte,  nici  sufletul  nu-i 
mai  poate  da  tărie,  —  el  piere,  dar  —  pierirea  lui  aduce  izbândă  mă¬ 
reaţă  pentru  cei  rămaşi  în  urmă,  lasă  după  sine  nepreţuita  amintire  a  ne- 
uitării,  a  nemuririi.  Aşa  s’a  mistuit  prea  de  grab  părintele  Ciorugă,  fie 
iertat,  pentrucă  a  fost  lumina  care  să  trece  luminând  altora.  Ingăduiţi-mi 
ca  să  pun  pe  mormântul  lui  cunună  neveştejită,  împletită  din  florile  vesele 

ale  amintirii  şi  pomenirii  cu  laudă,  ce  trece  din  gură  în  gură  printre  fiii 
săi  sufleteşti  de  odinioară.  Nu  voiu  uita  cuvântul  de  fericită  odihnă  peste 
mormântul  încă  proaspăt  a  înaintaşului  meu  Avram,  pe  care  moartea  l-a 
răpit  prea  de  grabă,  decât  să  se  fi  putut  arăta  vrednic  de  încrederea 
D-voastre  si  de  slujba  înaltă  de  a  fi  păstor  de  suflete. 

Luptătorul  harnic  şi  neşovăitor  murind  chiar  grabnic  lovit  de  mâna 
sorţii,  trăieşte  însă  viu  şi  vecinie  în  pomenirea  celor  rămaşi,  pe  când  celce 
se  cruţă  pe  sine,  căutând  numai  câştig  din  slujba  sa,  când  moare,  e  mort 
pentru  totdeauna  şi  pentru  toată  lumea.  In  pomenirea  cu  laudă  de  urmaşi 
zace  cea  mai  desăvârşită  răsplată  a  ostenelelor  şi  străduinţelor  şi  tot  în 
aceasta  găsesc  de  altă  parte  îndemnul  cald  pentru  stăruinţă  neînfrântă  şi 
chiar  jertfirea  de  sine  întru  binele  şi  fericirea  mulţimei,  —  a  neamului. 

Ca  purtătorul  (reprezentantul)  luminii  nu  va  putea  preotul  să  nu  pre- 
ţuească,  să  nu  păzească  cu  ochiu  neadormit  şcoala,  unde  să  aţâţe  întâile 
scântei  de  lumină,  nu  poate  să  nu  o  ocrotească  ca  pe  fiica  dulce  a  bise¬ 
ricii,  apărându-o  cu  îndrăzneala  şi  cu  curajul,  cu  care  i-se  aruncă  atacu¬ 
rile  de  după  fiecare  tufiş,  folosindu-se  de  armele  binechibzuite,  cu  cari 
poate  păzi  loviturile  îndreptate  împotriva  fiinţii  aceleia,  făcându-le  nepu¬ 
tincioase. 

Şi  de  aici  apoi  va  fi  cel  dintâîu,  care  se  va  strădui  după  toată  pu¬ 
terea  sufletului  său,  a  hrăni  şi  spori  mereu  dragostea  cătră  limba  dulce 
românească,  a  mări  pe  zi  ce  merge  credinţa  din  trecut  şi  încrederea  în 
trăinicia  poporului  nostru;  va  cultiva  cu  vrednicie  comoara  scumpă  lăsată 
de  strămoşi  moştenire  curată;  va  îngriji  neştirbite  datinele  bune  şi  obi¬ 
ceiurile  firei  noastre  neatinse  de  vânturile  primejdioase  a  zilelor  de  azi, 
şi  în  aceiaş  vreme  va  înălţa  sus  dragostea  şi  alipirea  cătră  vatra  părin¬ 
tească,  cătră  pământul,  care  a  alintat  în  faşă  începutul  neamului,  pe  care 
de  atâteaori  i-am  udat  cu  sânge  şi  pe  care  azi  îl  muncim  în  sudori  grele 
ca  să  ne  hrănească  şi  cu  aceiaş  zel  va  cultiva  dragostea  cătră  ţara,  care 
a  adăpostit  traiul  strămoşilor  şi  ocroteşte  vieaţa  noastră  în  zileiele  de  acum. 

Precum  înlăuntru,  în  vieaţa  sa  privată  şi  în  mijlocul  alor  săi,  tot- 
asemenea  în  afară  în  vieaţa  publică,  în  daraverile  (raportul)  cu  diregătoriiie 
publice,  preotul  trebue  să  fie  reprezentantul  vrednic  al  bisericii  sale  şi 
îngrijitorul  şi  ocrotitorul  cinstit  al  intereselor  poporului  său. 

Aşa  înţăieg  rostul  preotului,  conştiu  de  chiemarca  sa,  care  nu  îngădue 
să  prindă  putere  patimi  asupra  Iui,  care  mi  lasă  să  se  încuibe  în  inima 
sa  interese  materiale  josnice,  în  a  cărui  suflet  este  adânc  înrădăcinată  legea 
creştinească  şi  dragostea  de  neam,  din  cari  porneşte  tot  ce  spune  şi  tot 
ce  face. 

Cu  mreaja  cuvântului  respicat  şi  cu  undiţa  purtării  lui,  a  faptelor  sale, 
potrivite  învăţăturei  lăţite,  pe  cari  văzându-le  oamenii,  şi  în  lumina  cărora 
umblând  şi  ei  să  preamărească  pe  Tatăl  din  cer  (Mat.  5, 16.);  preotul,  vânător 
de  oameni  (Mat.  4,  19)  «pătruns  de  credinţa  religioasă  cu  toată  comoara 

adevărurilor  ei»,  şi  de  altă  parte  «ascultând  îndemnul  unei  tradiţii  de  veacuri 
şi  dându-şi  seamă  de  poruncile  vremilor  nouă»,  va  putea  săvârşi  cu  vred¬ 
nicie  creşterea  poporului  nostru  prea  rămas  în  urma  vecinilor  săi,  va  putea 
mişca  mulţimea  din  împărăţia  întunerecului  şi  a  decadinţei  spre  lumina 
cunoştinţei  şi  a  îndreptării,  şi  bine  chibzuind,  va  putea  îndupleca  chiar 
pornirea  pătimaşă  a  vrăşmaşului,  ce  stă  în  calea  mersului  nostru  înainte. 

Buna  noastră  sporire  însă  ca  şi  bunul  mers  atârnă  dela  hărnicia, 
străduinţa  şi  euminţănia  noastră  a  tuturora;  din  credinţa,  puterea  şi  voinţa 
ce  vom  şti  dovedi  unul  fiecarele  în  lupta  vieţii,  va  ţîşnî  înbunătăţirea 
traiului  nostru,  va  răsări  mulţămirea  şi  fericirea  atât  în  această  vieaţă  ca  şi 
în  cea  viitoare. 

însufleţiţi  de  credinţa  neşovăelnică  în  măreţia  şi  vecinicia  învăţătu¬ 
rilor  mari  şi  adevărurilor  Dumnezeieşti  ncperitoare,  încurajaţi,  sprijiniţi 
de  tăria  în  veci  nebiruită  a  bisericii  noastre  dreptcredincioase  şi  încălziţi 
de  credinţa  neclătită  în  puterea  de  vieaţă  a  neamului  nostru,  vom  putea 
munci  cu  încredere  şi  bună  nădejde  la  ridicarea  vazei  (prestigiului)  şi 
tăriei  maicii  noastre  biserici,  iar  de  altă  parte  vom  lucra  cu  bună  izbândă 
la  înălţarea  bunăstării  noastre  pe  toate  căile  de  dcsvoltare  şi  toate  terenele 
de  vieaţă. 

Pentru  izbânda  norocoasă  a  gândurilor  senine  şi  idealelor  sănătoase 
de  cari  sânt  călăuzit,  vă  cer  de  nou,  cu  multă  stăruinţă  conlucrarea  şi 
sprijinul  neşovăielnic  a!  D-voastre  al  tuturora,  tineri  şi  bătrâni,  bogaţi  şi 
săraci,  bărbaţi  şi  femei,  şi  când  mână  în  mână,  strâns  legaţi  prin  dragoste 
nefăţărită  vom  munci,  se  va  sălăşlui  în  mijlocul  nostru  —  pacea. 

MIŞCAREA  LITERARĂ. 

Sofronie  Arhiereu  Craiovanu:  « Vieaţa  Sf.  Ecaterinai>  şi  «Sf.  întâiul 
Mucenic  şi  Arhidiacon  Ştefan »,  Bucureşti,  1908,  preţul  50  bani,  pagini  56. 

Broşura  aceasta,  prelucrată  cu  îngrijire  după  sf.  Părinţi  şi  relatările 
istoricilor,  cuprinde  mai  mult  decât  vieaţa  acestor  doi  mucenici.  Din  gru¬ 
parea  potrivită  a  momentelor  mai  însemnate  ale  vieţii,  precum  şi  a  tra¬ 
diţiilor  şi  a  legendelor  ce  s’au  format  în  jurul  acestor  persoane,  se  desface 
un  clar  şi  fidel  tablou  al  sbuciumului  şi  luptei  sufletului  asupra  celor  doauă 
concepţii  despre  lume  şi  vieaţă  din  primele  doauă  decenii  a  celui  de  al 
patrulea  veac. 

Ecaterina,  fică  de  rege,  dotată  cu  toate  graţiile  pământeşti  şi  «cu 
străşnicie  îndeletnicită  în  înţelepciune»  percu'rge  toată  filozofia  veche,  su¬ 
fletul  său  însă  nu  află  linişte,  până  când  nu  i-se  împărtăşeşte  adevărul  ab¬ 
solut  -  învăţătura  Iui  Hristos  — ,  pe  care  primindu-o,  devine  o  aprigă  pro¬ 
povăduitoare  a  evangcliei  şi  o  protectoare  a  creştinilor  săraci.  Ea  reprezintă 
sufletul  creştinilor.  Faţă  în  faţă  cu  acest  suflet  nobil ,  stă  împăratul  Maxim, 
suflet  înjosit  prin  patimi  şi  neştire,  reprezentantui  păgânâtăţii,  care  aprinde 
încă  odată  rugurile  pc  cari  au  să  ardă  creştinii  în  întreaga  Africă,  care 
prin  torturi  şi  forţă  crede  a  putea  ţinea  şi  pe  mai  departe  sufletele  în 
vechile  concepţii  strâmte  ce  nu  puteau  aduce  linişte. 

Din  toată  lupta  inegală  dintre  forţa  brută  şi  cuvântul  blând  reese  un 
adevăr:  Triumful  dreptului  sufletului  de  a  tinde  şi  cunoaşte  adevărul.  Su- 

fletul  e  împins  cu  necezitate  spre  adevăr,  înrolează  în  luptă  sufletele  dîn 
colibi  şi  palate  şi-şi  cere  de-opotrivă  drepturile.  Meritul  acesta  îl  are  căr¬ 
ticica  aceasta,  de  a  ne  prezenta  lupta  sufletească  a  două  mari  tabere  de 
oameni  şi  nu  a  doauă  persoane. 

Toate  aceste  sunt  expuse  clar  şi  frumos,  cetindu-Ie  trăieşti  cu  adevărat 
acele  timpuri,  cari  în  formă  analoagă  se  repetează  vecinie.  E  un  tablou 
a  luptei  sufletului  din  cele  3  veacuri  prime  această  broşură,  presărată  cu 
legende.  Broşura  mai  are  meritul  de  a  constata  istoriceşte  desvoltarea 
cultului  acestor  doauă  persoane  bis.  în  ambele  două  mari  biserici :  a  ră¬ 
săritului  şi  a  apusului.  O  recomand  cu  toată  căldura. 

T.  Cibian. 


INFORMAŢI  UNI. 

Alegerea  de  patriarh  sârbesc.  Congresul  bisericei  gr.  or.  naţionale 
sârbeşti  din  statul  ungar,  a  ales  in  1  August  patriarh  nou  în  locul  dece¬ 
datului  Qeorge  Brancovici,  trecut  la  cele  eterne  înainte  cu  un  an.  Majo¬ 
ritatea  voturilor  a  întrunit-o  episcopul  Sniejanovici  din  Vârşeţ,  pe  lângă 
care  s’au  grupat  Sârbii  din  Ungaria,  pe  când  cei  din  Croaţia  şi  Slavonia 
şi-au  dat  voturile  pentru  episcopul  Nicolici  din  Pacraţ.  Primul  a  întrunit 
40  de  voturi,  cel  din  urmă  30,  deci  episcopul  Smejanovici  a  fost  proclamat 
patriarh  ales  al  bisericei  naţionale  gr.  or.  sârbeşti  din  statul  ungar.  înaintate 
fiind  actele  electorale  guvernului,  pentruca  să  facă  propunere  Majestăţii 
Sale  cu  privire  la  confirmarea  alegerii  decurse  in  perfectă  ordine  şi  în 
fiinţa  de  faţă  a  comisarului  regesc,  —  care  a  fost  însuş  ministrul  ungar  de 
justiţie,  Dr.  (Jiinther  Antal,  —  guvernul  s’a  aflat  îndemnat  a  nu  propune 
Coroanei  confirmarea,  şi  în  consecinţă  episcopul  Smejanovici  nu  a  fost 
întărit  în  demnitatea  de  patriarh  sârbesc,  ci  s’a  ordonat  alegere  nouă,  care 
s’a  efectuit  Sâmbătă  în  6/19  1.  c.  cu  excluderea  episcopului  Smejanovici  din 
candidare. 

Coroana  are  dreptul  de  a  întări,  ori  a  nu  întări  pe  cel  ales,  fie  de 
patriarh,  fie  de  episcop  al  bisericei  sârbeşti,  precum  are  acest  drept  şi  cu 
privire  la  celelalte  biserici  din  ţară.  Şi  dreptul  acesta  şi  l-a  exerciat  Co¬ 
roana  totdeauna,  conform  cerinţelor  mai  înalte  de  stat,  fără  a  da  seamă 
nimănui,  că  de  ce  face  aceeace  face,  şi  de  ce  nu  face  altcum?  De  astădată 
Coroana  a  ţinut  însă  să-şi  motiveze  atitudinea  şi  să  spună  de  ce  nu  a  în¬ 
tărit  alegerea  episcopului  Smejanovici.  Din  motivul,  că  nu  ştie  ungureşte. 

E  curioasă  motivarea  aceasta,  pentru  care  fireşte,  nu  Coroana  e  re¬ 
sponsabilă,  ci  guvernul  responsabil  al  ţării,  când  avem  în  vedere,  că  alesul 
nu  a  ştiut  ungureşte  nici  atuncea  când  a  fost  ales  episcop  al  Vârşeţului, 
şi  totuş  a  fost  întărit,  şi  când  luăm  în  considerare,  că  conform  comuni¬ 
cărilor  apărute  în  ziarele  maghiare  nu  tocmai  de  mult,  nici  episcopul  bi¬ 
sericei  săseşti  din  Sibiiu  nu  ştie  ungureşte,  precum  nu  a  ştiut  nici  ante¬ 
cesorul  său,  şi  totuş  a  fost  întărit.  Şi  se  zice,  că  nici  dintre  ceialalţi  episcopi 
sârbeşti  nu  ştie  nime  ungureşte,  decât  numai  episcopul  din  Buda,  Lucian 
Bogdanovici. 

Faptul  acesta  ne  explică,  de  ce  s’a  motivat  respingerea  confirmării 
episcopului  Smejanovici  în  demnitatea  de  patriarh  al  bisericei  sârbeşti  ?  S’a 

făcut  lucru!  pentru  a  se  da  congresului  naţional  sârbesc  să  înţeleagă,  că 
numai  candidatul  guvernului,  episcopul  din  Buda  Lucian  Bogdanovici  e 
binevăzut  şi  numai  el  va  fi  întărit  din  partea  Coroanei,  deci  congresul  pe 
acesta  să-l  aleagă,  căci  oricine  altul  va  fi  ales,  alegerea  nu  va  fi  confirmată, 
ci  va  fi  respinsă  ca  a  episcopului  SmejanovicL 

Se  ştie  adecă  foarte  bine,  că  episcopul  Bogdanovici  e  candidatul  gu¬ 
vernului,  pentrucă  guvernul  l-a  numit  cu  câteva  luni  mai  nainte  admini¬ 
strator  ai  patriarhiei,  în  speranţa  că-şi  va  crea  partid,  şi  l-a  numit  consilier 
intim  a!  Coroanei,  pentrucă  să  impună  credincioşilor  săi  cu  titlul  de  Ex¬ 
celenţă.  Dar  nici  partid  nu  şi-a  putut  crea,  şi  nici  titlul  de  Excelenţă  nu 
a  impus  nimeni,  pentrucă  la  alegerea  din  1  August  nou  nu  a  primit  nici 
un  vot.  Situaţia  însă  s’a  schimbat.  La  a  doua  alegere,  săvârşită  în  6/19 
Septemvrie,  episcopul  Lucian  Bogdanovici  a  căpătat  trei  voturi,  faţă  de  40 
ale  episcopului  Sevici  din  Neoplanta,  şi  27  ale  episcopului  Nicolici  din 
Pacraţ.  Şi  dupăce  episcopul  Sevici,  care  a  întrunit  majoritatea  voturilor, 
a  declarat  că  nu  primeşte  alegerea,  la  a  treia  alegere,  ţinută  Marţi  în  9/22 
Septemvrie,  majoritatea  voturilor  a  întrunit-o  episcopul  Lucian  Bogdanovici , 
pentru  care  au  votat  39  de  deputaţi  congresuali,  iar  pentiu  episcopul 
Nicolici  25.  Primul  a  fost  proclamat  deci  patriarh  ales  al  bisericei  naţio¬ 
nale  sârbeşti  şi  va  îi  şi  întărit  din  partea  Coroanei. 

întrebarea  e  însă,  că  de  ce  voia  guvernul  să  forţeze  alegerea  epis¬ 
copului  Bogdanovici  de  patriarh,  în  contra  voinţei  credincioşilor  bisericei 
gr  .-ort.  sârbeşti  ?  Lucrul  stă  astfel,  că  între  guvernul  ungar  şi  Preasfinţia 
Sa,  episcopul  sârbesc  Bogdanovici  din  Buda,  s’a  legat  o  înţelegere  de  mare 
însămnătate.  Se  ştie  că  este  mare  dorinţa,  de  a  se  înfiinţa  în  ţară  o  bi¬ 
serică  gr.-ort.  maghiară ,  cu  limba  ungurească  ca  limbă  liturgică,  pe  seama 
credincioşilor,  cari  în  cursul  vremii  s’au  maghiarizat,  uitându-şi  limba 
strămoşască.  Constituirea  în  biserică  gr.-ort.  maghiară  nu  e  împedecată 
prin  nici  o  împrejurare.  Ea  se  poate  face  ori  unde.  Greutatea  e  însă,  că 
pentru  asemenea  parohii  gr.-ort.  maghiare  nu  se  capătă  preoţi,  fiindcă 
nici  cei  româneşti,  nici  cei  sârbeşti,  nu  pot  să  slujască  la  altar,  decât  în 
limba  lor  naţională,  în  limba  bisericei  lor.  Ar  trebui  deci  să  fie  instituiţi 
preoţi  maghiari  pe  seama  acestor  comunităţi  bisericeşti  gr.-ort.  maghiare. 
Dar  cine  să-i  sfinţească?  Un  episcop  gr.-ort.  maghiar!  Şi  pe  acesta  iarăş 
cine  să-I  investeze  cu  darul  arhieresc?  P.  S.  Sa,  episcopul  din  Buda, 
Lucian  Bogdanovici,  în  cazul  că  va  ajunge  patriarh  sârbesc!  a  luat  anga¬ 
jament  şi  s’a  obligat  să  o  facă  aceasta.  Să  sfinţască  întru  Arhiereu  pe  un 
om  de  încredere  al  guvernului,  care  apoi  va  fi  încredinţat  cu  organizarea 
în  ţara  întreagă  a  bisericei  gr.  ort.  maghiare.  Episcopul  ar  fi  în  cele  spi¬ 
rituale  sufragan  al  patriarhului. 

Viitorul  va  arăta,  dacă  întru  adevăr  cu  acest  preţ  mare  şi-a  câştigat 
episcopul  Bogdanovici  demnitatea  de  patriarh  al  bisericei  sale?!... 


‘Tipicul  cultului  religios. 

Cazuri  liturgice  şi  date  tipiconale  pe  lunile  August  şi  Septemvrie  1908. 

3  August:  Dumineca  a  9-a  după  Rosalii,  glas  8,  voscr.  a  9-a. 

La  Vecernie  şi  la  Utrenie:  Cântările  glasului  din  Oetoih  şi  ale  zilei  mineale,  după 
tipicul  Octoihutui. 

La  Liturgie :  Cele  obicinuite  cu  Apostolul  şi  Evangelia  Duminecii,  cu  axionul 
„Cuvine-sâ  cu  adevărat"...  şi  cu  Priceastna  „Lăudaţi". 

6  August:  Schimbarea  la  faţă  a  Domnului  şi  Mântuitorului  nostru  Isus  Hristos. 

La  Vecernie  şi  la  Utrenie:  Toate  ale  praznicului,  cum  se  găsesc  la  ziua  aceasta 

în  Mineiu. 

La  Liturgie:  Apostolul,  Evangelia,  Irmosul  şi  Priceastna,  toate  ale  praznicului. 

10  August:  Dumineca  a  10-a  după  Rosalii,  glas  l-iu  voscr.  a  10-a. 

La  Vecernie  şi  la  Utrenie:  Cântările  glasului  din  Oetoih  şi  ale  zilei  mineale,  după 
tipicul  Octoihului. 

La  Liturgie:  Apostolul  şi  Evangelia  Duminecii,  Axion:  Irmosul 'praznicului  şi  Pri¬ 
ceastna  „Lăudaţi". 

15  August:  Adormirea  Preasfintei  Născătoarei  de  Dumnezeu. 

La  Vecernie  şi  la  Utrenie:  Toate  ale  praznicului,  cum  se  găsesc  la  Mineiu. 

La  Liturgie:  Apostolul,  Evangelia,  Irmosul  şi  Priceastna,  toate  ale  praznicului. 

17  August:  Dumineca  a  11-a  după  Rosalii,  glas  2,  voscr.  a  11-a. 

La  Vecernie  şi  la  Utrenie:  Cântările  glasului  din  Oetoih  şi  ale  zilei  mineale,  după 
tipicul  Octoihului. 

La  Liturgie:  Apostolul  şi  Evangelia  acestei  Dumineci,  Axion:  Irmosul  praznicului 
şi  Priceastna  „Lăudaţi". 

24  August:  Dumineca  a  12-a  după  Rosalii,  glas  3,  voscr.  l-a. 

La  Vecernie  şi  la  Utrenie:  Cântările  glasniui  din  Oetoih  şi  ale  zilei  mineale,  după 
tipicul  Octoihului. 

La  Liturgie:  Apostolul  şi  Evangelia  Duminecii,  Axionul  „Cuvine-să  cu  adevărat 
şi  Priceastna  „Lăudaţi". 

29  August:  Tăierea  capului  sfântului  loan  Botezătorului. 

La  Vecernie  şi  la  Utrenie  :  Toate  ale  sărbătoarei,  cum  se  găsesc  şi  se  prescrie  Ia 
Mineiu. 

La  Liturgie:  Apostolul  şi  Evangelia  sărbătorii.  Axionul  „Cuvine-să  cu  adevărat 
şi  Priceastna  sărbătorii. 

31  August:  Dumineca  a  13-a  după  Rosalii,  glas  4  voscr.  a  2-a. 

La  Vecernie  şi  la  Utrenie:  Cântările  Octoihului  şi  ale  Mineiutui,  după  tipicul 
Octoihului. 

La  Liturgie:  Cele  obicinuite,  Apostolul  şi  Evangelia  Duminecii,  Axionul  „Cuvi¬ 
ne-să  cu  adevărat"  şi  Priceastna  „Lăudaţi". 

7  Septemvrie:  Dumineca  înaintea  Înălţării  sfintei  Cruci  şi  înainte  prăznuirea 
Naşterii  Maicei  Domnului,  glas  5,  voscr.  a  3-a. 

La  Vecernie  şi  la  Utrenie:  Cântările  glasului  din  Oetoih  şi  ale  zilei  Mineale. 

La  Liturgie:  Apostolul  şi  Evangelia  acestei  Dumineci  extraordinare  şi  cele  obici¬ 
nuite  la  Liturgie. 

8  Septemvrie:  Naşterea  preasfintei  Născătoarei  de  Dumnezeu,  a  Fecioarei  Maria. 

La  Vecernie  şi  la  Utrenie:  Toate  ale  Praznicului,  cum  se  găsesc  la  Mineiu. 

La  Liturgie:  Apostolul,  Evangelia,  Irmosul  şi  Priceastna:  toate  ale  Praznicului. 

14  Septemvrie:  Praznicul  Înălţării  sfintei  Cruci. 

La  Vecernie  şi  la  Utrenie :  Toate  ale  Praznicului,  căci  acest  praznic  exclude  Cân¬ 
tările  Octoihului.  Tipicul  din  Mineiu. 

La  Liturgie:  Apostolul,  Evangelia.  Irmosul  şi  Priceastna,  toate  ale  Praznicului. 

21  Septemvrie:  Duminecă  după  Înălţarea  sfintei  Cruci  şi  încheierea  Praznicului; 
glas  7,  voscr.  a  5-a. 

La  Vecernie  şi  la  Utrenie:  Cântările  glasului  din  Oetoih  şi  ale  Mineiului. 

La  Liturgie:  Apostolul  şi  Evangelia  acestei  Dumineci  extraordinare.  Irmosul 
Praznicului  şi  Priceastna  „Lăudaţi".  / 

28  Septemvrie:  Dumineca  a  184  după  Rosalii,  glas  8,  voscr.  a  6-a. 

La  Vecernie  şi  la  Utrenie:  Câdtările  Octoihului  şi  ale  zilei  mineale,  după  tipicul 
Octoihului.  / 

La  Liturgie:  Apostolul  şi  Evangelia  Duminecii  acesteia.  Axionul  „Cuvine-să  cu 
adevărat"  şi  „Priceastna  „Lăudaţi".  Cantor. 


